text:
ছত্রপতি শিবাজী মহারাজ, মহাত্মা জ্যোতিবা ফুলে, শবিত্রীবাই ফুলে, মহর্সি কর্বর অমসুং অতোপ্পে তেলেন্ত লৈবা লিতরেরী আর্তিস অমসুং সোসিএল ৱার্করশিং লৈবনা শেংদোক্লবা পুনেদা লৈরিবা ঐহাক্কী ইচিল-ইনাওশিংবু খুরুমজরি!
মহারাস্ত্রগী রাজ্যপাল, শ্রী ভগত সিংহ কোশ্যারি, কেন্দ্রগী মন্ত্রী-মন্দলদা ঐহাক্কী মরুপ ওইরিবা কেন্দ্রগী মন্ত্রী শ্রী রামদাস অথাৱালে, উপ মুখ্য মন্ত্রী শ্রী অজিৎ পাৱর, মহারাস্ত্র সরকারগী অতোপ্পা মন্ত্রীশিং, হান্নগী মুখ্য মন্ত্রী শ্রী দেবেন্দ্র ফদনবীস, পার্লিয়ামেন্তদা ঐহাক্কা থবক তৌমিন্নরিবা শ্রী প্রকাশ জাবদেকর, অতোপ্পা এম.পি.শিং, লেজিস্লেচরশিং, পুনেগী মেয়র মুরলিধর মোল, পিম্পরি চিঞ্চৱদকী মেয়র শ্রীমরি মাই ধোরে, মফম অসিদা তিনবীরিবা দিগ্নিতরীশিং, নুপী অমদি নুপা!
হৌজিক লৈবাক অসিনা নীংখা তমখিবগী চহি ৭৪ শুরপগী আজাদী কা অমৃত মহোৎসব পাঙথোক্লি। পুনেনা ভারতকী নীংতম ইহৌগী পুৱারীদা শরুক তমখি। লোকমান্য তিলক, চাপেকর মচিল-মনাও, গোপাল গনেশ অগরকর, সেনাপতি বাপৎ, গোপাল কৃষ্ণ দেশমুখ, আর.জি. ভন্দারকর অমসুং মহাদেব গোবিন্দ রানাদে অসিগুম্বা লমদম অসিগী নীংতম লান্মীশিংদা ঐহাক্না ইকাই খুম্নবা উৎচরি।
ঙসি মহারাস্ত্রগী চাউখৎ-থৌরাংগীদমক কত্থোকখিবা রামভাও মহালগীজীগী লৈখিদবগী কুমওনসু তারি। ঙসি ঐহাক্না বাবা সাহেব পুর্নদরেবুসু ইকাই খুম্নবা উৎচরি। মীকুপ খরগী মমাংদা ঐহাক্না ছত্তরপতি শিবাজী মহারাজকী অচৌবা মীতম অমা মাইখুম হাংদোকপা ফংজখি। ঐখোয় পুম্নমক্কী থমোয়দা লৈরিবা, শিবাজী মহারাজকী মীতম অসিনা হৌগৎলক্লিবা মীরোন্দা লৈবাকনীংবগী ৱাখল্লোন পোকহল্লগনি।
ঙসি পুনেগী চাউখৎ-থৌরাংগা মরী লৈনবা অতোপ্পা প্রোজেক্ত কয়া শঙ্গাখি অমসুং উরেপ-উয়ুংসু তমখি। পুনে মেত্রোগী উরেপ-উয়ুং তম্নবা ঐহাকপু বর্তন তৌবীরকখিবা ঐহাক্কী য়াম্না লাইবক ফবনি অমসুং হৌজিক অদোমদা ঐঙোন্দা মসি শঙ্গানবা খুদোংচাবা পীবীরি। মমাংদা উরেপ-উয়ুং তমখ্রবসু মদু করম্বা মতমদা শঙ্গাগনি হায়বা ঙমখিদে।
মরুপশিং,
থৌরম অসি য়াম্না মরু ওই মরমদি মসিনা থৌরাংশিং মতম চানা লোইশিল্লি হায়বগী পাউজেলসু পীরি। ঙসি লুপা করোর ১১০ চংনা মুলা-মুথা তুরেল অসি পোলুসন ফ্রী ওইনবা প্রোজেক্ত অমা পাইখৎখ্রে। ঙসি পুনদা ই-বস লৈরে, ই-বসকী দিপোৎ বানেরদা শঙ্গাখ্রে। অমসুং পুম্নমক অসিগা লোয়ননা ঐহাক্না উশাজীবু থাগৎপা ফোঙদোকচরি, ঙসি ঙসি পুনেদা লৈরিবা পুন্সি কয়াদা অফবা খুদোল অমা পীরি। পুনেদা আর.কে. লক্ষ্মনজীদা কত্থোক্লবা নীংথিজরবা আর্ত গেলরী ম্যুজিয়ম অমসু হাংলে। ঐহাক্না উশাজী অমসুং মহাক্কী অপুনবা ইমুং-মনুংদা য়াইফ পাউজেল পীজরি। মহাক্না থৱায় য়াওবা, ৱাখল চেৎপা অমসুং অয়ুক নুমিদাং খাইদনা থবক তৌবনা লোইশিনবা ঙমখি, ঐহাক্না থমোয় শেংনা থাগৎপা ফোঙদোকচরি। ঙসি ঐহাক্না পুনে মীয়ামবু থবক তৌবদা উৎখিবা সর্ভিস অদুগীদমক থাগৎচরি অমসুং মেয়র সাহেবান অমদি মহাক্কী তীমবি খোঙজেল য়াংনা চাউখৎ-থৌরাংগী থবকশিং তৌবগীদমক্তসু থাগৎচরি।
ইচিল-ইনাওশিং,
পুনে অসি মাগী কলচর, স্পিরিচুএল অমসুং পেত্রিতিক কন্সিয়সনেসকীদমক খঙনৈ। অমসুং মসিগা ইরোইননা পুনেনা এজুকেসন, রিসর্চ অমসুং দিবেলপমেন্ত, আই.তি. অমসুং ওতোমোবাইলগী লমশিংদা মশাগী মশক তাকপা লেপ্তনা হেনগৎলক্লি। অসিগুম্বা ফীভম অমদা পুনেগী মীয়ামগীদমক মোদর্ন ফেসিলিতীশিং য়াম্না মথৌ তাই অমসুং সরকারনা মসি খঙলদুনা পুনে মীয়ামগী মথৌ তাবা অসি থুংহন্নবা হোৎনরি। মীকুপ খরগী মমাংদা ঐহাক্না গরৱারেদগী আনন্দনগর ফাওবা পুনে মেত্রোদা চৎখি। মেত্রো অসিনা পুনেদা মোবিলিতীদা খুদোংচাহল্লগনি, পোলুসন অমসুং জেমশিংদগী কোকহল্লগনি, পুনে মীয়ামগী ইজ ওফ লিবিং হেনগৎহল্লগনি। চহি ৫-৬কী মমাংদা ঐখোয়গী দিবেন্দ্রজীনা মফম অসিদা মুখ্য মন্ত্রী ওইরিঙৈ মতমদা মহাক্না প্রোজেক্ত অসিগীদমক দিল্লীদা তোইনা লাকখি, মহাক্না প্রোজেক্ত অসিগীদমক য়াম্না থৱায় য়াওখি। খোঙথাংশিং অসিগীদমক ঐহাক্না থাগৎলি।
মরুপশিং,
কোরোনাগী লাইচৎ মনুং ওইজরবসু সেক্সন অসি ঙসিদি সর্ভিস তৌনবা শাবা লোইরে। পুনে মেত্রোগী ওপরেসনগীদমক সোলর পাৱর চাউনা শীজিন্নখি। মসিনা চহি খুদিংগী কার্বোন দাইওক্সাইদ তন লিশিং ২০ থাদোকপা লেপহল্লগনি। ঐহাক্না প্রোজেক্ত অসিগা মরী লৈনবা মীওই পুম্নমক মরু ওইনা শিন্মীশিংদা থমোয় শেংনা তৌবীমল খঙবা উৎচরি। অদোম্না শরুক তম্লিবা অসিনা পুনেদা থবক তৌরিবশিং, মফম অসিগী মহৈরোয়শিং, মীচম মীয়ামদা চাউনা মতেং ওইরগনি।
মরুপশিং,
ঐখোয়গী লৈবাক্তা অর্বানাইজেসন কয়াম খোঙজেল য়াংনা খুমাং চাউশিনবগে হায়বা ময়াম্না খঙনরি। ২০৩০ ফাওবদা ঐখোয়গী অর্বান পোপুলেসন অসি মিলিয়ন ৬০০ হেল্লগনি। শহরশিংদা মীশিং হেনগৎলকপা অসিনা খুদোংচাবা অমসুং শীংনবা অনিমক পুরক্লি। অকক্নবা চাং অমগী মনুংদা খক্তা শহরশিংদা ফ্লাইওভর শাবা য়াই, মীশিং হেনগৎলকপগা লোয়ননা ফ্লাইওভর কয়া শাবা ঙমগনি? মদু কদায়দা শাগনি? লম্বী কয়া পাকথোকহনগনি? মদু কদায়দা শাগনি? অসিগুম্বা ফিভম অসিদা লম্বী অমা খক্তা লৈ – মাস ত্রান্সপোর্তেসন। মাস ত্রান্সপোর্তেসনগী সিস্তেমশিং হেন্না হেন্না শাবা অসিনি। মরম অসিনা ঙসি ঐখোয়গী সরকারনা মাস ত্রান্সপোর্তেসনগী পাম্বৈশিংদা মরু ওইনা মেত্রো কন্নেক্তিবিতীদা অখন্নবা মীৎয়েং চংলি।
২০১৪ ফাওবদা লৈবাক অসিগী দিল্লী-এন.সি.আর.দা কক্তা মেত্রোগী থবক পাকশন্না চত্থখি। শহর খরক্তদা মেত্রো সর্ভিসশিং লৈরমখি অদুবু ঙসিদি শহর ২৪ হেনবদা মেত্রো সর্ভিসশিংগী কান্নবা ফংহনখ্রে নত্ত্রগা কান্নবা ফংগদৌরে। মহারাস্ত্রদা করিগুম্বা ঐখোয়না মুম্বাই, থানে, নাগপুর অমসুং পিমপ্রি চিঞ্চৱাদ পুনে অসি য়েংলবদি মসিগী এক্সপান্সন অসিগী অচৌবা শিয়র অমা উবা। পুনেগী মীয়ামদা মরু ওইনা খুদোংচাবা ফংলবা মীওইশিংদা মেত্রো অমসুং অতোপ্পা পব্লিক ত্রান্সপোর্ত শীজিন্নবগী হৈনবী থম্নবা ঐহাক্না হায়জরি।
ইচিল-ইনাওশিং,
২১শুবা চহিচাগী ভারত অসিদা ঐখোয়গী শহরশিং মোদর্নাইজ তৌবা অমসুং মদুদা অনৌবা ফেসিলিতীশিং হাপচিনবা তাই। তুংলমচৎকী ভারতকী শহরগীদমক খল্লগা ঐখোয়গী সরকারনা প্রোজেক্ত কয়ামরুম পাইখৎলি। ঐখোয়গী সরকারনা গ্রীন ত্রান্সপোর্ত, ইলেক্ত্রিক বসশিং, ইলেক্ত্রিক কারশিং অমসুং ইলেক্ত্রিক তু হ্বীলর হেন্না ফংহন্নবা হোৎনরি। শহর খুদিংমক্তা স্মার্ত মোবিলিতী লৈবদা মীয়াম্না ত্রান্সপোর্ত ফেসিলিতীশিংগীদমক সিঙ্গল কার্দ শীজিন্নৈ। ফেসিলিতী স্মার্ত ওইনবা শহর খুদিংমক্তা ইন্তিগ্রেতেদ কম্মান্দ এন্দ কন্ত্রোল সেন্তর লৈহনবা তাই। শহর খুদিংমক্তা সর্ক্যুলর ইকনোমী মপাঙ্গল কনখৎহন্নবা মোদৱেস্ত মেনেজমেন্ত সিস্তেম অমা থম্বা তাই। শহর খুদিংমক ৱাতর প্লস ওইহন্নবা মোদর্ন সিৱেজ ত্রীৎমেন্ত প্লান্তশিং মরাং কাইনা লৈহনবা তাই, ৱাতর সোর্সেসশিং কঞ্জর্ভেসন তৌনবা নীংথিনা শিল-লাংবা তাই। শহরশিং অসিদা গোবরধন অমসুং বাইওগ্যাস প্লান্তশিং থমদুনা ৱেস্ততগী ৱেল্থ ওন্থোক্কদবনি। শহরশিং অসিদা এল.ই.দি. বল্ব অসিগুম্বা ইনর্জী ইফিসিএন্সী ওইবা খোঙথাংশিং পাইখৎোনা হোলমার্ক ওইহনগদবনি। অমৃত মিসন অমসুং রেরা লো অসিনা অর্বান লেন্দস্কেপতা অনৌবা পাঙ্গল হাপ্পি।
শহরশিংদা থক্নবা ঈশিং অমসুং দ্রেনেজ কন্দিসনশিং ফগৎহন্নবা ঐখোয়না অমৃত মিসনগী মখাদা তোঙান-তোঙানবা থৌরাংশিং পাইখৎখি। ঐখোয়না মিদল ক্লাস ইমুং মনুংশিংনা লো অসি লৈত্রিঙৈদা অৱাবা থেংনরম্বা, শেল পীরবদু চহি কয়া ঙাইরবসু য়ুম অমা ফংখিদে হায়রিবা অসি ঐখোয়না রেরাগুম্বা লো শেমদুনা কোকহনখি। সমস্য পুম্নমক অসিগী সোল্যুসননি হায়না চেদা পীখিবা অদু য়ুম ফংবা নত্তে অৱাবা পীবনি। অমরোমদা ঐখোয়গী মিদল ক্লাস ইমুংশিংনা মখোয়না তুংশিনখিবা শেলনা য়ুম অমা শাবা পামখিবা অদু য়ুম শাদ্রিঙৈ মমাংদগী মীনমবীরে হায়না ফাওখি। মিদল ক্লাসকী ইমুংশিংবু ঙাকশেল পীনবা রেআ লো অসি অফবা ওইখি।
ইচিল-ইনাওশিং,
পুনংগী গ্রী ফ্যুএলগী সেন্তর ওইবগী মীংচৎ অদু হেন্না হেনগৎহনখি। ঐখোয়না পোলুসন থোকহনদনবা, কউদ ওইলদা মীপাল তাংদনবা অমসুং লৌমীশিংগী ইনকম হেনগৎহন্নবা বাইওফ্যুএলদা, ইথানোলদা মীৎয়েং চংলি। ইথানোল ব্লেন্দিং ফেসিলিতীশিং পুনেদা চাউনা লিংখৎখি। মসিগা লোয়ননা মফম অসিদা লৈরিবা চু থাবা লৌমীশিংনা অচৌবা মতেং ফংখি। ঙসি ম্যুনিসিপাল কোর্পোরেসন্না পুনেবু লুনানবা অমসুং ফজবা শহর অমা ওইনবা থবক কয়া পাইখৎপা হৌখ্রে। পুনেবু তোইনা থোকপা ইচাও অমসুং পুলুসনশিংদগী ঙাকথোকপদা মসিগী লুপা করোর কয়া চংবা প্রোজেক্তশিং অসিনা কান্নবা পীরগনি। কেন্দ্র সরকারনা পুনে ম্যুনিসিপাল কোর্পোরেসন্দা মুলা-মুথা তুরেল লুনান্না থম্নবা অমসুং ফজহন্নবা মপুং ফানা মতেং পীরি। করিগুম্বা তুরেল শেংদোক্লবদি শহরগী মীয়ামগী অৱাবা কোক্কনি মখোয়না অনৌবা ইনর্জী ফংগনি।
শহরশিংদা লৈরিবা মীওইশিংদা ঐহাক্না চহি অমদা তাং লেপতুনা অমসুং চাং নাইনা রিভর ফেস্তিবেল পাঙথোক্নবা হায়জরি। তুরেলগী মরু ওইবশিং অমসুং মরু ওইবা লাইফলাইনশিং অসিগী কান্নবা অমদি মসি কন্নবগী মরমদা অনৌবা এৱের্নেস পীনবা অসিগুম্বা উরেল মনাক্তা লৈবা শহরশিংদা রিভর ফেস্তিবেলশিং তৌগদবনি। ঐখোয়না ঈশিং মরিক অমগী মরু ওইবা অদু খঙবা তাই।
মরুপশিং,
লৈবাক অমা হেক্তদা মোদর্ন ইনফ্রাস্ত্রকচরগী চাউখৎ-থৌরাংদা খ্বাইদগী মরু ওইবা ৱাফম অসি স্পীদ অমসুং স্কেলনি। অদুবু দিকেদ কয়া ঐখোয়না প্রোজেক্তশিং লোইশিনবদা মতম শাংনা চংবা অদুগুম্বা সিস্তেমশিংদা লৈরমখি। মসিগী অতনবা মতৌ অসিনা লৈবাক অসিগী চাউখৎ-থৌরাংদা অকাইবা ওইহল্লি। ঙসিগী য়াংনা খুমাং চাউশিল্লিবা ভারত অসিদা ঐখোয়না খোঙজেল অমসুং স্কেলদা মীৎয়েং চংবা তাই। মরম অসিনা ঐখোয়গী সরকারনা পি.এম.-গতিশক্তি নেস্নেল মাস্তর প্লান শেমখি। ঐখোয়না অয়াম্বা মতমদা প্রোজেক্তশিং অসি থিন্থবগী মরম অসি তোঙান-তোঙানবা বিভাগশিং, তোঙান-তোঙানবা মন্ত্রালয়শিং অমসুং সরকারশিংগী মরক্তা কোওর্দিনেসন ৱাৎপা অসিনা ওইখি। মসিনা মরম ওইরগা প্রোজেক্ত অদুনা চহি কয়া লৈরগা লোইরকপা মতমদদি মদু মতমগা চুনবা ওইদে অমসুং কান্নবা লৈতে।
পি.এম. গতিশক্তি নেস্নেল মাস্তর প্লান্না কন্ত্রাদিক্সন পুম্নমক লৌথোক্লগনি। করিগুম্বা থবক অমা তৌবদা স্তেকহোল্দর পুম্নমক্না ই-পাউ মপুং ফানা ফাওনদুনা অমসুং নীংথিনা মতেং পীনদুনা ইন্তিগ্রেতেদ ওইবা মীৎয়েং অমা চংবা ঙমহনগনি মসিনা ঐখোয়গী প্রোজেক্তশিং মতম চানা লোইশিনবা ঙমগনি। মসিনা মরম ওইরগা মীয়ামগী সমস্যাশিং হন্থহনগনি লৈবাক অসিগী শেল অদু মাংহল্লোই অমসুং মীয়ামদা খুদোংচাবা থুনা ফংহনবা ঙমগনি।
ইচিল-ইনাওশিং,
মোদর্নিতীগা লোয়ননা পুনেগী অরিবা চৎনবী অমসুং মহারাস্ত্রগী মীংচৎ অসিবু অর্বান প্লান্নিংদা চপ চানা মফম পীরিবা অসিদা ঐহাক্না চাউথোকচবা পোকই। লমদম অসি সন্ত জ্ঞানেশবর অমসুং সন্ত তুকারমগুম্বা ইথিল পীরিবা ঋসিশিংগী লমদমনি। ঐহাক্না থা খরগী মমাংদা শীসন্ত জ্ঞানেশ্বর মহারাজ পালখি মার্গ অমসুং সন্ত তুকারাম মহারাজক পালখী মার্গকী উরেপ-উয়ুং তম্বা ফংজখি। মাগী পুৱারী, চাউখৎ-থৌরাংগী খোঙচৎ অসিদা মোদর্নিতী মখা তানা অসিগুম্বা য়াওবদা চাউথোকচবা পোকপগা লোয়ননা ঐহাক্না পুনেগী প্রজাশিংদা নুংঙাইবা ফোঙদোকচরি!
হন্না-হন্না থাগৎচরি !


c: text/html

text:
হকশেল অমসুং য়াইফ-য়ুম্বাল মন্ত্রালয়
নেসনেল হেল্থ এস্তিমেৎস (২০১৮-১৯) ফোংখ্রে
অপুনবা হেল্থ এক্সপেন্দিচরদা লৈঙাক্কী শেয়র অসি ২৮.৬% (২০১৩-১৪)দগী ৪০.৬% (২০১৮-১৯) দা হেনগৎলে
হেল্থকেয়রদা পর কেপিতা সরকারগী চাদিং তৌবা ২০১৩-১৪দগী হৌজিক ফাওবদা ৭৪% হেনগৎলে
সরকারনা শেন্থং পীবা হ্বল্থ ইন্সুরেন্স এক্সপেন্দিচরসু ২০১৩-১৪দগী হৌদুনা ১৬৭% হেনগৎলে
অপুনবা হেল্থ এক্সপেন্দিচরগী চাদা লৈবা পর কেপিতা আউৎ ওব পোকেত এক্সপেন্দিচর (ও.ও.পি.ই.) পোইন্ত ১৬%দা হন্থরে
Posted On:
12 SEP 2022 6:51PM by PIB Imphal
কেন্দ্রগী হকশেল অমসুং য়াইফ-য়ুম্বাল মন্ত্রালয়গী সেক্রেতরী শ্রী রাজেশ ভুশননা শরুক য়াবগা লোইননা দা. ভিনোদ ক. পাউল, মেম্বর (হেল্থ), নিতি আয়োগনা ২০১৮-১৯গী ওইবা ভারতকী নেসনেল হেল্থ একাউন্তস (এন.ঐচ.এ.) এস্তিমেৎকী ফাইন্দিংশিং ফোংখ্রে। য়াম্না মশক থোকপা খুমাং চাউশিনবা অমা ওইনা, লৈবাক অসিদা হকশেলগী চাদিংগা মরী লৈনবা তোঙান-তোঙানবা ইন্দিকেতরশিংনা য়াম্না পুক্নিং থৌগৎনিংঙাই ওইবা চাং কায়দবা মওংদা মশক অমা উৎলে।
এন.ঐচ.এ.গী ২০১৮-১৯গী এস্তিমেৎনা উৎলে মদুদি লৈবাক অসিগী অপুনবা জি.দি.পি.দা সরকারগী হকশেলগী চাদিংদা হেনগৎলে। মসি ২০১৩-১৪দা ১.১৫% লৈরম্বদগী ২০১৮-১৯দা ১.২৮% ফাওবা হেনগৎলে।
ফিগরঃ জি.দি.পি.গী %দা উৎপা সরকারগী হেল্থ এক্সপেন্দিচর
মসিগী মথক্তা, অপুনবা হেল্থ এক্সপেন্দিচরদা লৈবা সরকাগী হেল্থ এক্সপেন্দিচর ওসি মতমগী মতুং ইন্না হেনগৎলক্লি। ২০১৮-১৯দা, সরকারগী চাদিং অসি ৪০.৬% ওইখি, মসি ২০১৩-১৪দা লৈখিবা ২৮.৬%কী শেয়র অদুদগী অদুক্কী মতীক হেল্লি।
এন.ঐচ.এ.গী ফাইন্দিং অসিনা অমুকসু তাক্লে মদুদি সরকারগী হকশেলগী এক্সপেন্দিচরনা হৌজিক লৈরিবা হকশেলগী চাদিংগী চাদা লৈবা মশীং ওইনা উৎলবদা, ২০১৩-১৪গী ২৩.২%দগী ২০১৮-১৯দা ৩৪.৫% ফাওবা হেনগৎলে।
হেল্থকেয়রদা লৈবা লৈঙাক্কী পর কেপিতা চাদিংসু ২০১৩-১৪দগী ৭৪% হেনগৎলে হায়বদি লুপা ১০৪২ লৈরম্বদগী ২০১৮-১৯দা লুপা ১৮১৫ হায়বনি।
নেসনেল হেল্থ পোলিসী (এন.ঐচ.পি.) ২০১৭গী পোলিসী রিকমেন্দেসনশিংগী মরক্তা অমা ওইরিবা মীপুম খুদিংমক্তা হকশেলগী সর্ভিস পীবগী পান্দমগা চুন্ননা, লৈঙাক অসিনা ২০১৩-১৪দা ৫১.১% লৈরম্বা ২০১৮-১৯দা ৫৫.২% য়ৌরবা প্রামরী হেল্থকেয়রগী চাদিংদা মীৎয়েং থম্লি।
প্রাইমরী অমসুং সেকেন্দরী কেয়রনা হৌজিক লৈরিবা লৈঙাক্কী হেল্থ এক্সপেন্দিচরদা ৮০% হেন্না লৈরি। প্রাইভেৎ সেক্তরগী ওইনা, তর্সিয়ারী কেয়োরগী কেয়র অসি হেনগলে অদুবু প্রাইমরী অমসুং সেকেন্দরী শেয়রনা হন্থরকপগী ত্রেন্দ অমা উৎলি। ২০১৩-১৪ অমসুং ২০১৮-১৯গী মরক্তা, লৈঙাক অসিদা লৈরিবা প্রাইমরী অমসুং সেকেন্দরী কেয়রগী শেয়র অসি ৭৪%দগী ৮৬%দা গেনগৎলে। অতোপ্পা মায়কৈদনা, প্রাইবেৎ সেক্তরদা, প্রাইমরী অমসুং সেকেন্দরী কেয়র অসি ৮২%দগী ৭০%দা হায়রিবা মতম অসিগী মনুংদা হন্থরে।
ফিগরঃ প্রাইমরী হেল্থ কেয়রগী হৌজিক লৈরিবা লৈঙাক অসিগী হেল্থ এক্সপেন্দিচরগী শেয়র(%)
অসিগুম্বা খোঙথাং কয়ানা মরম ওইদুনা, অপুনবা হেল্থ এক্সপেন্দিচরদা চাদা লৈবা আউৎ ওব পোকেৎ এক্সপেন্দিচর (ও.ও.পি.ই.) অসি ১৬% পোইন্তসতা য়াম্না কা হেন্না হন্থখি, ৬৪.২%দগী ৪৮.২ %দা।
হৌজিক লৈরিবা হকশেলগী চাদিংগী চাদা লৈবা আউৎ ওব পোকেত চাদিং অসিসু ২০১৩-১৪দা ৬৯.১%দা লৈরম্বদগী ২০১৮-১৯দা ৫৩.২%দা হন্থখি।
লৈবাক অসিদা লৈবা পর কেপিতা আউৎ ওব পোকেৎ এক্সপেন্দিচর অসি ২০১৩-১৪দগী ৮% হন্থরে, হৌজিক্কী ওইবা লুপা ২৩৬৬দগী ২১৫৫ তা।
সোসিএল সেক্যুরিতীদা পীবা মীৎয়েংনা ৬%দগী ৯.৬%দা হৌজিক লৈদুনা অপুনবা হেল্থ এক্সপেন্দিচরগী চাদা হকশেলগী চাদিং ওইহল্লে।
এন.ঐচ.এ.নসু উৎলে মদুদি লৈঙাক্না শেন্থং পীবা হকশেলগী ইন্সুরেন্স চাদিং অসি ২০১৩-১৪দগীদি ১৬৭% হেনগৎলে।
এন.ঐচ.এ.না পীবা ২০১৮-১৯গী এস্তিমেৎনসু তাক্লে মদুদি লৈবাক অসিগী হকশেলগী সেক্তরদা মপানগী শেন্থং পীবগী চাং অসিসু হন্থরে। রিপোর্ত অসিনা উৎলিবা ফাইন্দিংগী মতুং ইন্না তাক্লে মদুদি হকশেলদা লৈরিবা মপানগী মতেং অসিসু ২০০৪-০৫তা ২.৩% লৈরম্বদগী ২০১৮-১৯দা ০.৪%দা লৈদুনা হন্থরে, মসিনা ভারতকী শেন্মিৎলোন্দা ইরোমদোম লেপচবগী মশক অমা উৎলে।
তেবল ১: হকশেলগী শেন্থং অমসুং মেক্রোইকোনোমিক ইন্দিকেতরশিংগী ত্রেন্দশিং
"মসি ঐখোয়গী ওইনদি য়াম্না চাউথোকচনিংঙাই ওইবা মীকুপ অমনি মদুদি ঐখোয়গী লৈবাক অসিদা পথাপ নাইবা, মপাঙ্গল লৈরবা, থাজবা য়াবা অমসুং মনুং মপান ফাওনা উবা একাউন্ত অমসুং একাউন্তিং হকশেলদা লৈ। অসিগুম্বা রিপোর্ত অসিনা ঐখোয়দা নেসনেল হেল্থ পোলিসীগী ২০১৭গী রিকমেন্দেসনগা চুন্ননা ৱারেপ লৌবগী ময়েক শেংবা থৌওং অমা লৈহনবদা মতেং ওইরনি।" মসি দা. ভি.কে. পাউলনা তরুকশুবা ওইনা ২০১৩-১৪দগী থংনা থংননা ফোংখিবা এন.ঐচ.এ. এস্তিমেৎ রিপোর্ত লোঞ্চ তৌবদা লৈরিবা মীপুম খুদিংমকপু থাগৎলদুনা ফোংদোকখি। মহাক্না হায়খি মদুদি নেসনেল হেল্থ সিস্তেম রিসোর্স সেন্তর (এন.ঐচ.এস.আর.সি.)না অসিগুম্বা রিপোর্ত খুদিংমক অইস অয়েৎ অপন অমত্তা য়াওদনা ফোংহনগদবনি অমসুং মতীক চাবা মেথোদোলোজী অমসুং খোঙথাংগা লোইননা একাদেমিক ওইবা ইনোৎ অমা হাপকদবনি। হায়রিবা রিপোর্তশিং অসি রিসর্চর, পোলিসী মেকর অমসুং প্রোগ্রাম ইমপ্লিমেন্তেতরশিংনা শীজিন্নবনা মরম ওইদুনা মসি য়াম্না মতীক চাহনবা য়াম্না মরু ওই।
দা. পাউলনা হায়খি মদুদি হৌখিবা চহি খরসিদা লৈঙাক্কী ওইবা লমজিং পথাপ অসি হকশেলগী আউৎ ওব পোকেৎ এক্সপেন্দিচর (ও.ও.পি.ই) মীয়াম্না হন্থহনবনি, মসিনা মীওই কয়াবু অমসুং ইমুং কয়াবু লাইর তালহল্লি। ঙসি লোঞ্চ তৌরিবা নেসনেল হেল্থ একাউন্ত এস্তমিৎস ২০১৮-১৯গী মতুং ইন্না, ও.ও.পি.ই.না মশক থোক্না ২০১৪দগী ২০১৮-১৯ ফাওবদা হকশেলগী চাদিং অসি ১৬% পোইন্ত য়ৌনা হন্থহল্লে। পর কেপিতা ও.ও.পি.ই.গী ওইনসু হন্থরক্লি। রিপোর্ত অসিনা অমুকসু পর কেপিতা ও.ও.পি.ই.গী ভারত অমসুং অতোপ্পা লৈবাকশিংগী চাংদম্নববু দব্ল্যু. ঐচ.ও.না পীবা গ্লোবেল হেল্থ এক্সপেন্দিচর দেতাবেজ শীজিন্নদুনা পীরি। লৈবাক ১৮৯গী কাংলুপতসু ভারতনা পর কেপিতা ও.ও.পি.ই.গী ৬৬শুবা মফমদা লৈরি।
কেন্দ্রগী হকশেল সেক্রেতরী শ্রী রাজেশ ভুশন্না লৈঙাক্কী চাদিংদা হোংলক্লিবা মতৌ অসিদা মীৎয়েং চঙলি। প্রাইমরী হেল্থ কেয়রদা মীৎয়েং থম্বা হেল্লকপনা লৈঙাক অসিনা লৈবাক অসিগী প্রাইমরী হেল্থ কেয়রদা মরুওইবা থম্নবা ৱারেপ লৌখি। রিপোর্ত অসিনা পল্লি মদুদি লৈঙাক্কী হৌজিক লৈরিবা চাদিং অসিগী ৫৫.২%দি প্রাইমরী হেল্থতা লৈরি। মসিনা খ্বাইদগী মখোঙদা লৈবশিংদা অফবা মগুন অমা পীবা ঙম্বদা নৎতনা সেকেন্দরী নৎত্রগা তর্সিয়ারী হেল্থকেয়র সর্ভিসশিংদা খুদোংচাদবা লাকপগী চাং নেমহল্লি হায়না মহাক্না পুথোকখি।
শ্রী রাজেশ ভুশন্নসু হকশেলদা লৈবা সোসিএল সেক্যুরিতী এক্সপেন্দিচরবু অপুনবা হকশেলগী চাদিংগী চাদা লৈবা অমগুম্না মীৎয়েং চঙলি। সোসিএল হেল্থ ইন্সুরেন্স প্রোগ্রাম, লৈঙাক্না শেন্থং পীবা হেল্থ ইন্সুরেন্স স্কিম, অমসুং লৈঙাক্কী ইমপ্লোইয়ীশিংদা পীবা মেদিকেল রিইম্বর্সমেন্ত য়াওনা হকশেলগী সোসিএল সেক্যুরিতী এক্সপেন্দিচর অসিসু ২০১৩-১৪দা ৬% লৈরম্বদগী ২০১৮-১৯দা ৯.৬%দা হেনগৎলে। মসি ভারতকী মীচমশিংদা মখোয়গী য়ুম্থোং খুদিংদা হেল্থকেয়রগী হীরমদা য়াম্না ফবা খুৎলাই লৈরে অমসুং নিংথিনা পীবীরে হায়বনি অমসুং মখোয়বু হকশেলগী মরমদা হেন্না ফংহল্লে হায়বগী মতীক চাবা খুদম অমনি।
নেসনেল হেল্থ একাউন্ত (এন.ঐচ.এ.) এস্তিমেৎকী মতাংদাঃ
ভারতকী ২০১৮-১৯গী ওইবা নেসনেল হেল্থক একাউন্ত (এন.ঐচ.এ.) এস্তিমেৎ অসি কেন্দ্রগী হকশেল মন্ত্রালয়না নেসনেল হেল্থ একাউন্তস তেক্নিকেল সেক্রেতরিএৎ (এন.ঐচ.তি.এস.) ওইনা ২০১৪দা শেমখিবা এন.ঐচ.এস.আর.সি.না থংনা থংননা তরুকশুবা ওইনা শেম্বা এন.ঐচ.এ.এস্তিমেৎ রিপোর্তনি। এন.ঐচ.এ. এস্তিমেৎ অসি অন্তর্জাতিগী থাক্তা য়ানরবা ৱার্ল্দ হেল্থ ওর্গানাইজেসন (দব্ল্যু.ঐচ.ও.)না শেমগৎপা সিস্তেম ওব হেল্থ একাউন্ত, ২০১১দা য়ুম্ফম ওইবা একাউন্তিং ফ্রেমৱার্ক শীজিন্নদুনা শেম্মি।
হৌজিক লৈরিবা এন.ঐচ.এ.গী এস্তিমেৎকা লোইননা ভারতকী ওইনা লৈবাক অসিগী এন.ঐচ.এ. এস্তিমেৎ ২০১৩-১৪দগী ২০১৮-১৯ ফাওবগী লৈরক্লি। হায়রিবা এস্তিমেৎশিং অসি অন্তর্জাতিগী থাক্তা চাংদম্নবা য়াবদা নত্তনা, মসি লৈবাক অসিগী তোঙান-তোঙানবা হেল্থ ফাইনান্সিং ইন্দিকেতরশিংদা লৈবাক খুমাং চাউশিনবগী চাং পোলিসীমেকরশিংদা য়েংবা য়াহল্লি। রিপোর্ত অসি মফম অসিদগী ফংবীগনিঃ https://nhsrcindia.org/national-health-accounts-records
***************
(Release ID: 1859057)
Visitor Counter : 39

robotstxt: allowed

filter: keep


text:
নীংতম্বগী চহি ৭৫ মপুং ফারকপদা লৈবাক মীয়াম্বু থাগৎচরি। হন্না-হন্না থাগৎচরি। হিন্দুস্তানগী কাচিন কোয়া খক নত্তনা মালেমগী মফম খুদিংদসু, ভারতপু নুংশিজবা উৎপা ওইনা মীপুম খুদিংনা তোঙান-তোঙানবা থৌরম পাংথোক্তুনা থৱাই য়াওনা মচু অহুমগী ফিরাল পাইহল্লি। মালেম পুম্বদা লৈরিবা ভারতপু নুংশিবীবশিংবু ভারতকী নীংতম্বগী অমৃত মহোৎসব অসিদা ঐহাক্না হন্না-হন্না থাগৎচরি।
ঙসিগী থৌরম অসিদি পুৱারী ওইরগদবা থৌরম্নি। মসিদি অনৌবা অহৌবা, অনৌবা মিৎয়েং, অনৌবা ৱারেপ অমসুং অনৌবা ৱাশক অমগা লোয়ননা ঐখোয় পুন্না চঙশিনমিন্নবগী য়াইফরবা পুংফম অমনি। নীংতম্বগে ইহৌ অপুনবসি মীখা পোল্লগনি হৌখিবনি। লৈবাক মীয়াম কয়ানা চহি কয়া মীখা পোনবগী মাইয়োক্তা লান্থেংনখিদবা হিন্দুস্তানগী মফম অমসুং মতম অমত্তা লৈখিদে। পুন্সি মাঙখিদবা, মীওৎ-মীনৈ নংখিদবা, কত্থোকখিদবা অমত্তা লৈতে। ঙসিদি, লৈবাক মীয়াম্না মখোয়গুম্বা অথোইবা মীওই, কত্থোকখিবা মীওই খুদিংবু ইকায় খুম্নবগী নুমিৎনি। মখোয়গী ৱাখল্লোনবু য়াজবগী অমসুং মখোয়বু ইকায় খুম্নদুনা মখোয়গী মঙলানশিংবু মঙলানশিংবু অথুবা মতমদা মঙফাওনহনবগী পুংফম্নি। ঐখোয় লৈবাক মীয়াম খুদিংনা মশাগী তৌফম থোকপা ওইনা মথৱাই থাখ্রবা নুংশিরবা বাপু, নেতাজী সুভাস চন্দ্র বোস, বাবাসাহেব অম্বেদকর, বীর সাবর্করগী মফমদা তৌবীমল খঙলি। মখোয়গী মশাগী থৌদাংনা মশাগী পুন্সিগী লম্বী ওইখিবনি। লৈবাক অসিনা ব্রিতিশ লৈঙাকপু নিকহনখিবা মঙ্গল পান্দে, তাত্যা তোপে, ভগৎ সিংহ, সুখদেব, রাজগুরু, চন্দ্রসেখর আজাদ, অশফাক উল্লা খান, রাম প্রসাদ বিসমিলকুম্বা মশিং থীঙমদ্রবা ঐখোয়গী য়াওল্লোইশিংগী মফমদা তৌবীমল খঙবা উৎলি। লৈবাক অসিনা রানী লক্ষ্মীবাই, ঝলকারী বাই, দুর্গা ভাবী, রানী গাইদিনল্যু, রানী চেনম্মা, বেগম হজরত মহল, বেলু নচিয়ার ওইরো, মখোয়গুম্বী থৌনা ফবী কয়াগী মফমদসু তৌবীমল খঙবা উৎলি।
ভারতকী নুপীগী পাঙ্গলগী ৱারেপ করিনো। ভারতকী নুপীশিংনা করি পাংথোকপা ঙম্মি, মখোয়না করি পুরকপা ঙম্মি, মখোয়গুম্বী থৌনা ফবী কয়াবু শিংথাবদা লৈবাক পুম্বনা চাউথোকচরি। ঙসি অসিদি নীংতম্বগী লান্দসু শরুক য়াখিবা অমসুং নীংতম্বগী মতুংদসু লৈবাক শেমগৎপদা থৌদাং লৌখিবা দাঃ রাজেন্দ্র প্রসাদজী, নেহরুজী, সর্দার বল্লবভাই পতেল, শ্যামা প্রসাদ মুখর্জী, লাল বহাদুর সাস্ত্রী, দীন্দয়াল উপাধ্যায়, জয় প্রকাশ নরায়ন, রাম মনোহর লোহিয়া, আচার্য় বিনোবাভাবে, নানাজী দেশমুখ, সুব্রমনিয়ম ভারতীগুম্বা মশিং থীঙমদ্রবা শক্নাইরবা মীওইশিংগী মফমদা ইকায় খুম্নবগী নুমিৎ অমনি।
ঐখোয়না নীংতম ইহৌগী ৱারী শাবা মতমদা ঐখয়গী জংগলশিংদা লৈরিবা ত্রাইবেল খুন্নাইশিংগী মীওইশিংগীদমক্তা চাউথোকচবসু কাওরোইদবনি। ভগবান বির্সা মুন্দা, সিধ কানহু, অল্লুরী সিতারাম রাজু, গোবিন্দ গুরু, নীংতম ইহৌগী খোঞ্জেল ওইনা অশুকপা জংগলশিংদা নিলখিবা মশিং থীঙমদ্রবা নীংতম লান্মীশিংনা ঐহাক্কী ত্রাইবেল ইচিল ইনাওশিং, ঐহাক্কী ইমা, ইচে-ইচলশিং, ঐহাক্কী নহারোলশিংগী মফমদা লৈবাক্কীদমক্তা হিংবা অমসুং শিবগীদমক্তা ইথিল পীখিবনি। নীংতম ইহৌগী মওং-মতৌ অমসুং শক্তম কয়া লৈজবা হায়বসি ঐখোয়গী লৈবাক্কী লাইবক ফবনি, অমসুং নরায়ন গুরু, স্বামী বিবেকানন্দ, মহারিশি ঔরোবিন্দো, গুরুদেব রবিন্দ্রনাথ তেগোর ওইরো, মখোয়গুম্বা মশক নাইবা মীওই কয়ানা হিন্দুস্তানগী কাচিন কোয়া খুদিংদা, ভারতকী খুঙ্গং খুদিংদা ভারতকী ৱাখল্লোনবু হিংগৎহনখি। মখোয়না ভারতপু ভাব তাহনখিবনি।
ঐখোয় চহি অমা চুপ্না পাংথোক্তুনা লাক্লিবা অমৃত মহোৎসব মনুংদা লৈবাক অসিনা থৌরম কয়া উখি। মসিনা ইং ২০২১দা দান্দী য়াত্রাদগী হৌখিবনি। নীংতম্বগী অমৃত কুহ্মৈগী পান্দমশিং ফংবদা হেন্না লাইহন্নবগীদমক্তা লৈবাক মীয়াম্না জিলা, খুঙ্গং অমসুং মফম খুদিংদা তোঙান-তোঙানবা থৌরম পাংথোকখি। অশুক য়াম্না শাংবা, চাউবা, মপুং ফাবা থৌদোক পাংথোকখিবা অসি পুৱারীদা মসিনা অহানবা ওইরমগনি অমসুং হিন্দুস্তানগী কাচিন কোয়া খুদিংদা করিগুম্বা মরম খরদগী কাওথোকখ্রবা শক্নাইরবা মীওইশিংবু নৌহৌননা অমুক্কা হন্না নিংশিংখি। ঙসিদি, লৈবাক অসিনা মখোয়গুম্বা অথৌবা কয়াবু থীদোক্তুনা নীংশিংলি অমসুং ইকায় খুম্নরি। অমৃত মহোৎসবকী মনুংদা ঐখোয়না মখোয় পুম্নমকপু নীংশিংবগী মতম ওইখি। ঙরাং ওগস্ত ১৪দা পাংথোকখিবা পার্তিসনবু নীংশিংবগী থৌরমদা লৈবাক্না মতমদুদা নংখিবা অৱাবা কয়া নীংশিংখি। লৈবাক নুংশিবগীদমক্তা মতমদুগী অৱাবশিংদু নংখিবনি। ভারতপু নুংশিবনা মরম ওইরগা অনৌবা পুন্সি অমা হৌদোক্নবা মখোয়না লেপখিবা ৱারেপশিংবু ঐখোয়না ইকায় খুম্নফম থোকই, থৌদোক অসিদগী ইথিল লৌফম থোকই।
ঐখোয়না ঙসি লৈবাক্কী নীংতম্বগী চহি ৭৫ মপুং ফারকপগী নুংঙাইবা ফোংদোক্লিবসিদা লৈবাক্কীদমক্তা থৱাই থাগে হায়না হিংলিবা, লৈবাক্কী ঙাক-শেল্লিবা, লৈবাক্কী ৱারেপ মঙফাওনহল্লিবাঃ সেনাগী লান্মী ওইরো, পুলিস ওইরো, লৈঙাক্তা লৈরিবা ব্যুরোক্রেত ওইরো, মীয়ামগী মীহুৎ ওইরো, কেন্দ্রগী লৈঙাক্লোই ওইখিবশিং ওইরো; ঙসি অসিদি চহি ৭৫ অসিদা মখোয়না লৌখিবা থৌদাংশিংবু নীংশিংবগী নুমিৎনি অমসুং চহি ৭৫ অসিদা লৈবাকপু মাংজিল থাহন্নবা মশাগী ওইবা মওংদা হোৎনখিবা লৈবাক মীয়াম করোর কয়াবুসু ইকায় খুম্নবগী নুমিৎনি।
ঐহাক্কী নুংশিরবা লৈবাক মীয়াম,
ঐখোয়গী চহি ৭৫গী খোঙচত্তা অকা-অকুম কয়া ঐখোয়না থেংনখি। অৱাবা নুংঙাইবা কয়াসু লৈখি অমসুং পুম্নমক অসিগী মরক্তা ঐখোয়গী ত্রাইবেল মীয়াম্না য়াম্না চাউখৎখি, নীংহন্নবা লৈখিদে। ৱারেপশিংবু লেম্না খক মাঙহনখিদে। চহি কয়া মীখা পোন্দুনা লৈখিবনা ভারতকী পুক্নিংদা, ৱাখলদা থম্মোই শেংনা নুংঙাইতবা থৌদোক কয়া থেংনখি হায়বসি অচুম্বনি, অদুবু মখোয়না খাঙবা কনখি, নীংহন্নবা লৈখিদে হায়বসু অচুম্বনি, করিগুম্বা অমা পাংথোক্কে হায়বগী ৱাখল্লোন্সু লৈখিদবা নত্তে। মসিনা মরম ওইরগা, নীংতম ইহৌনা অরোইবা থাক্তা য়ৌশিল্লকপদা, লৈবাকপু হেন্না কিহনবগী, পুক্নিং শোন্থহন্নবা থবক-থৌরম কয়া ঐখোয়গী মাইয়োক্তা পাংথোকখি। নীংতম্বা ফংদুনা ব্রিতিশশিং চৎখ্রবদি, লৈবাক কায়রগনি, মচেৎ-মচেৎ তারগনি, মীয়াম্না লৈবাক মনুংদতা মখোয় মশেল খৎন-চৈনবদগী শিনরগনি, করিমত্তা লেমহৌররোই, ভারতনা নোরোক্তা তারগনি, হায়বনচিংবা কিনীংঙাই ওইরবা ৱাফম কয়া শন্দোকখি। অদুবু মখোয়না লমদম অসি হিন্দুস্তানগী লমদম্নি হায়বা কাওরে, লৈঙাকপশিংগী পাঙ্গলগী ৱাংমদগী হেনবা মপাঙ্গল কয়া লমদম অসিদা লৈরিবনি, চহি কয়াদগী মসিদগী হিংদুনা লাক্লিবনি, মসিনা মরম ওইদুনা ঐখোয়না চাবা তাঙবা, লান্দা মায়থীবা নংদনা লাক্লিবনি।
লালহৌবগী ইরাংনা মফম খুদিংদা শিংনহনখি, অচম্বা মীওইশিংবু হাত্তোকপীখি। প্রোক্সী ৱার মখা চত্থখি, মহৌশাগী ওইবা অৱা-অনা কয়া লাকখি, মায় পাকপা, মায়থীবা, নিংবা কায়বা, অপাম্বা ফংবা, অসিগুম্বা থৌওং কয়া মশিং খঙদনা থোকখি। অদুবু শিংনবা কয়াসিবু মাইয়োক্নদুনা ভারতনা তুংলমচত্তা চঙশিনখি। ভারতকী তোঙান-তোঙানবা মতৌ চেনবগী থৌওংনা অতোপ্পদা পোৎলুম ওইখিবনি। মখোয়না মসিবু ভারতকী পাঙ্গল ওইনা হৌজিক লৌনরে। পাঙ্গলগী মশক থোকপা খুদম অমা ওইরে। ভারতকী ওইবা নুংগী পাঙ্গল, সংসকারগী চৎনবী, পুম্নমকপু অমত্তা ওইহনবা ৱাখল্লোন অমা লৈ হায়বসি অতোপ্পনা খঙদে। পাঙ্গল অদুদি লোকতন্ত্রনা খ্বাইদগী হেল্লি, গনতন্ত্রগী মমানি হায়বসিনি, অমসুং পাঙ্গল অসিনা মালেমগী শক্তি কয়াদা অৱাবা পীবা ঙম্বনি। হায়রিবা অসি ভারতনা হৌজিক ফংলে, অমসুং ঐখোয়গী পাঙ্গল অসি তসেংনা লৈ হায়বসু খুদম ওইনা তাক্লবনি।
ঐহাক্কী নুংশিরবা লৈবাক মীয়াম,
হিমালয়গী শুরুংশিং ওইরো, মীপুম খুদিংগীদমক্তা ৱাবীবগী মহাত্মা গান্ধীগী মঙলান, খ্বাইদগী অরোইবদা লৈবা মীওইবুসু মপাঙ্গল লৈহনবগী মহাক্কী অপাম্বা, ঐহাক্না মসিগীদমক্তা ইশাবু কত্থোকচরি, অমসুং মমাংগী চহি ৮গী মহৈ অমসুং নীংতম্লবা মতুংগী অশুক য়াম্লবা একপেরিএন্সশিংনা মরম ওইরগা ঙসি ঐখোয়না চহি ৭৫গী মতুংদা অমৃত কালগী মাইকৈদা খোঙদারিবনি। ঙসিদি অমৃত কালগী অহানবা অয়ুক্নি, অমসুং মসিদা ঐহাক্না তোঙানবা পাঙ্গল অমা উবা ফংলি। মসিনা ঐহাকপু তসেংনা চাউথোকহল্লি।
লৈবাক মীয়ামশিং,
ঐহাক্না ঙসি লৈবাক্কী খ্বাইদগী লাইবক ফবা থৌওং অমা উবা ফংলি। মদুদি, ভারতকী মীয়াম অসি অনীংবা অপাম্বা য়াম্না থম্বা মীওইনি। এস্পিরেস্নেল সোসাইতী হায়বসি লৈবাক খুদিংগী য়াম্না চাউবা লন অমা ওই। হিন্দুস্তানগী কাচিন কোয়া খুদিংদা, খুন্নাইগী মফম খুদিংদা, লৈকাই খুদিংদা, অনীংবা অপাম্বনা খম থেংনা ৱাংনা লৈবসিদা ঐখোয় খুদিংনা চাউথোকচরি। লৈবাক্কী মীওই খুদিংনা অহোংবা পুরকপা পাম্মি, অওনবা লাকপা পাম্মি, অদুবু ঙাইবদি ঙমদে। মখোয়না পুম্নমক অসি মিৎমাঙদা উবা পাম্মি, থৌদাংগা মরী লৈনহন্দুনা পাংথোকপা পাম্মি। মখোয়না খোঙজেল পাম্মি, চাউখৎপা পাম্মি। চহি ৭৫দা মঙখিবা মঙলানশিংবু মখোয়গী মমিৎ মাঙদা মঙফাওনদুনা উবা মখোয়না পাম্মি।
মীওই খরনা মসিনা মরম ওইরগা নুংঙাইতবা পোকপা য়াই। এস্পিরেস্নেল সোসাইতী ওইবনা মরম ওইরগা সরকারসু মৈরক্তা চৎপগী তঙাই ফদবা লৈ। সরকারসু মতমগা চুননা চত্তবা য়াদে, অদুগা কেন্দ্র সরকার ওইরো, নত্ত্রগা রাজ্য সরকার ওইরো, লোকেলগী লৈঙাক্লোইশিংসু ওইরো, লৈঙাকপগী পথাপ অমবু ওইরবদি, এস্পিরেস্নেল সোসাইতীদা মীপুম খুদিংনা মিৎয়েং চঙবা তাই, মখোয়গী অপাম্বশিংবু ঐখোয়না ঙাইদুনা লৈগদবা নত্তে। ঐখোয়গী অসিগুম্বা এস্পিরেস্নেল সোসাইতীনা মতম কয়াদগী ঙাইদুনা লাক্লবনি। অদুবু, লাক্কদৌরিবা চারোন শুরোনশিংদা ঙাইহন্দুনা অমুক থম্বা মখোয়না পামদ্রে, মরম অদুনা অমৃত কালগী অহানবা অয়ুক অসিদা ঐখোয়না মসিগুম্বা এস্পিরেস্নেল সোসাইতীগী অপাম্বশিংবু মঙফাওনহন্নবা য়াম্না ফরবা খুদোংচাবা অমা পুদুনা লাক্লে।
ঐহাক্কী নুংশিরবা লৈবাক মীয়াম,
ঐখোয়না হৌখিবা নুমিৎ খরনিদা পাঙ্গল অমা উবা ফংখ্রে, এক্সপেরিএন্সসু তৌখ্রে। মদুদি, ভারত্তা পুন্না ৱাখল তামিন্নবগী চৎনবী অমা লাকপনি। ঐখোয়গী নীংতম লানহৌ মনুংদা লৈরম্বা অপাম্বা অমসুং ৱাখল তামিন্নবগী মতৌ খুদিংমক হৌজিক্তি ওইথোক্লে। পুক্নিংগী ৱাখলশিংবু ৱারেপ্তা ওন্থোক্লে, হোৎনমিন্নবগী থৌওং লৈরে অমসুং পান্দম ফংবগী লম্বীসু উবা ফংলে। মসিগুম্বা ৱাখল্লোন অসিনা ঐখোয়গী খ্বাইদগী চাউবা লন্নি হায়না ঐহাক্না থাজৈ। লৈবাক্কী মসিগুম্বা মপাঙ্গল লৈ হায়বসি ওগস্ত ১০ ফাওবা কনা অমত্তনা খঙলমদবা য়াই। অদুবু, মমাংগী নুমিৎ হুম্নিদগী হৌনা মচু অহুমগী ফিরাল পাইদুনা লৈবাক অসিনা খোঙচৎ কয়া চৎনরি। ঐহাক্কী নুংদা অমসুং লৈবাক্কী নুংদা অশুক য়াম্না চাউবা পাঙ্গল অমা লৈ হায়বসি সোসিএল সাইন্সকী অখঙ-অহৈ কয়াশিংনফাওবা খঙলম্লোই, খল্লম্লোই। মসিবু মচু অহুমগী ফিরাল অমনা মীয়ামদা তাক্লে। মসিদি নৌহৌননা ৱাখল অমুক তামিন্নবগী পুংফম্নি। মসি মীয়াম্না খঙদ্রে।
লৈবাক অসিনা জনতা কর্ফ্যুগীদমক্তা হিন্দুস্তানগী কাচিন কোয়াদগী থোক্লকখিবা মতমদা মসিগুম্বা অপুনবা ৱাখল্লোনগী শক্তম উবা ফংখ্রবনি। লৈবাক্না খুবাক, পুখম থীন্দুনা কোরোনা লান্মীশিংগীদমক্তা শাগোন্ননা লেপমিন্নখিবা মতমদা, ঐখোয়না অপুনবা ৱাখল্লোনগী শক্তম উবা ফংখ্রবনি। থাউমৈ থান্দুনা কোরোনা লান্মীশিংগী য়াইফ মঙ্গোলগীদমক্তা লৈবাক্না থোকখিবা মতমদা অপুনবা ৱাখল্লোনগী শক্তম উবা ফংখ্রবনি। মালেম অসিনা কোরোনা মনুংদা ভেক্সিন কাপসিরা কাপ্পোইসিরা, মসিনা মথৌ তৌগদরা তৌরোইদরা হায়বগী মতাংদা খঞ্জান্নদুনা হিংলম্মি। মতমদুদা, ঐহাক্কী লৈবাক্কী খুঙ্গংগী লাইরবশিংনা ভেক্সিন দোজ করোর চহি হেন্না কাপ্তুনা মালেম্না ঙক্কদবা থবক পাংথোকখি। মসিসু অপুনবা ৱাখল্লোন্নি, মসিগী পাঙ্গল অসিনা ঙসিদি লৈবাক অসিদা অনৌবা পাঙ্গল অমা হাপ্লবনি।
ঐহাক্কী নুংশিরবা ইচিল ইনাওশিং,
এস্পিরেস্নেল সোসাইতী অমসুং পুন্না ৱাখল তামিন্নবগুম্বা অতোপ্পা পাঙ্গল অমনা মালেমগী লৈবাকশিংগী মিৎয়েংবু ভারত্তা চিংশিনবগী অতোপ্পা মশক থোকপা পাঙ্গল অমসু ঐহাক্না উবা ফংলি। মালেম্না ভারত্তা চাউথোকচবগা লোয়ননা য়েংলি, থাজবগা লোয়ননা য়েংলি। শিংনবা কয়াগী ৱারোইশিনবু মালেম্না ভারতকী লমদমদগী থিনরিবনি, মরুপশিং। মালেমদা অসিগুম্বা অহোংবা লাকপা অসি ঐখোয়গী মশক থোক্লবা চহি ৭৫গী খোঙচৎকী খুদম অমনি, মহৈ অমনি।
ৱারেপ কয়াগা লোয়ননা ঐখোয়না তুংলমচত্তা চঙশিল্লিবা অসিবু মালেম্না য়েংনরি, অদুগা, মমৈথংদা, মালেম্না থাজবগা লোয়ননা হিংনরি। অপাম্বশিংবু ফংহনবা ঙম্বা পাঙ্গল কদাইদা লৈ হায়বা মখোয়না উরে। মসিবু ঐহাক্না নুপীশিংগী পাঙ্গল ওইনা উই। পাঙ্গল অহুমগী মওংদা উই, অদুগা মসিগুম্বা পাঙ্গল অহুমসিদি এস্পিরেসন, পুন্না ৱাখল তামিন্নবা অমসুং মালেমগী অপাম্বা ফংহনবা ঙম্বসিনি। অদুগা মালেম্না ঙসি ঐখোয়দা থাজবা অমুক হন্না লৈরক্লিবা অসিদা ঐহাক্কী লৈবাক মীয়ামগী অচৌবা থৌদাং য়াই হায়বা ঐহাক্না খঙই, মরুপশিং। লৈবাক মীয়াম করোর ১৩০না দিকেদ কয়াদা থেংনখিবা এক্সপেরিএন্স কয়াগী মতুংদা তংদু লৈতাবা সরকারগী মরু ওইবা করিনো, তংদু লৈতাবা রাজনিতীগী মরু ওইবা করিনো হায়বা খঙলে, অদুগা পোলিতিকেল স্তেবিলিতী লৈবনা মালেমদা করি পাঙ্গল লৈ হায়বা তাকপা ঙমবগে হায়বসু মখোয়না হৌজিক খঙলে।
পোলিসীদা করম্বা পাঙ্গল লৈবগে, অমসুং মালেম্না পোলিসীশিং অসিদা করম্না থাজবগে হায়বসি ভারতনা থবক্না উৎলবনি, অমসুং মালেম্নসু মসিবু নীংথিনা খঙলবনি। অদুনা, হৌজিক্তি তংদু লৈতাবা রাজনিতী লৈরবনিনা, পোলিসী খোঙজেল য়াঙলবনিনা, ৱারেপ থুনা লৌরবনিনা, মীপুম খুদিংনা চাউখৎ-থৌরাংগী লমজেলগী শরুক ওইরে। ঐখোয়না সবকা সাথ, সবকা বিকাসকী মন্ত্রগা লোয়ননা চৎখি, অদুগা লৈবাক মীয়াম্না মসিদা সবকা বিশ্বাস অমসুং সবকা প্রয়াসকী মতৌসু মিৎনা উনা উনা হাপ্পীখি। মরম অদুনা, ঐখোয়না ইশাগী নুংগী পাঙ্গলবু উবা ঙমখি। নীংতম্বগী অমৃত মহোৎসব পাংথোকখিবা মওং, লৈবাক্কী জিলা খুদিংদা অমৃত সরোবর ৭৫ ঙসি ঐখোয়না শেম্লিবা, খুঙ্গং খুদিংনা শরুক য়ারিবা অমসুং মশাগী ওইবা থৌদাং পাংথোক্নরিবা পুম্নমক ঐখোয়না উরে। অদুনা মরুপশিং, লু-নানবগী খোঙজং ওইরো, লাইরবশিংবু নুংঙাই-য়াইফহনবগী থবক ওইরো, লৈবাক্না ঙসিদি মশাগী অপুনবা পাঙ্গলগা লোয়ননা তুংলমচৎকীদমক্তা খোঙশাল্লি।
অদুবু মরুপ অমসুং ইচিল ইনাওশিং, নীংতম্বগী অমৃত কাল অসিদা ঐখোয়না চহি ৭৫গী খোঙচৎকী মতাংদা ৱা ঙাংদুনা অসুং চাউথোকচদুনা অদুমক লৈরবদি ঐখোয়গী মঙলান্দা চাউখৎপা লাক্লোই। অদুনা, মসিগী চহি ৭৫গী মতম্না কয়া য়াম্না অফবা ওইখ্রবসু, খুদোংচাদবা কয়া থেংখিবা ওইরবসু, মঙফাওনদবা মঙলান কয়া উরবসু, ঐখোয়না হৌজিক অমৃত কালগী মাইকৈদা চঙশিল্লি অমসুং লাক্কদৌরিবা চহি ২৫ অসিদি লৈবাক্কী য়াম্না মরু ওই। মরম অদুনা, ঐহাক্না ঙসি লাল কিলাদগী লৈবাক মীয়াম করোর ১৩০গী পাঙ্গলগী মতাংদা শন্দোক্না ফোংদোক্লিবা, মখোয়গী মঙলানবু উরিবা, মখোয়গী ৱারেপশিং শকখঙলিবা অসিদা লাক্কদৌরিবা চহি ২৫ অসিগীদমক্তা ঐখোয়না মসিগুম্বা পাঞ্চপরনগী পাঙ্গল অসিদা মিৎয়েং চঙফম থোকই হায়না খল্লি। অদুগা ঐখোয়না পাঞ্চপরনশিং অসিগা লোয়ননা, লৈবাক্না ইং ২০৪৭তা নীংতম্বগী চহি ১০০ মপুং ফাবা মতমদা, নীংতম্বা পামজবা মীওই খুদিংগী মঙলান খুদিং মঙফাওনহনগনি হায়বগী থৌদাং লৌদুনা চৎকদবনি।
ঐহাক্না পাঞ্চকরনগী ৱারী শাবা মতমদা, লৈবাক্না অচৌবা ৱারেপ অমগা লোয়ননা চৎকদবনি হায়বসিনা ঐহাক্কী অহানবা ৱাশক ওইগনি। অচৌবা ৱারেপ অমা লৌগদবনি। অদুগা মদুগী ৱাশক অদুদি, চাউখৎপা ভারত ওইগদবনি, মসিদগী করিমত্তা তাথবা য়াদে। অচৌবা ৱাশক, অদুগা অনিশুবা ৱাশক অসিনা, ঐখোয়গী নুংদা মীখা পোনবগী পিক্লবা ৱাখল্লোন অমা লৈরবসু, মদু লৈহন্দবা তাবনি হায়বসিনি। মসি কৈদৌনুংদা লৈহনবা য়াদে। চহি চা কয়া মীখা পোন্দুনা লৈরক্লবনি, ঐখোয়গী অনীংবা অপাম্বা খুদিংবু ফাজিন-পুন্সিন্দুনা লৈরক্লবনি, ঐখোয়গী ৱাখল্লোন্দা চমম্নবা পোকহন্দুনা ঐখোয়বু নমথদুনা থম্লক্লবনি। করিগুম্বা মসিগুম্বা মতৌ মচা অমা ওইরবসু, ঐখোয়না উবা ফংলবদি, মসিদগী মপুং ফানা নীংতম্বা ফংগদবনি। মসি ঐখোয়গী অনিশুবা ৱাশক ওইগদবনি। অহুমশুবা ৱাশক, ঐখোয়গী চৎনবীদা চাউথোকচগদবনি, মরমদি, মসিগী চৎনবী অসিনা ভারতপু সনাগী মতম ফংহনখিবনি। মসিগী চৎনবী অসিনা ঐখোয়দা মতমগা লোয়ননা চৎপগী হৈনবী লৈহল্লিবনি। মসিগুম্বা চৎনবী অসিবুনি ঐখোয়না মীয়ামগীদমক্তা খঙনবা থম্লিবনি। অনৌববু মতম পুম্বদা লৌশিন্দুনা লাক্লিবনি। মরম অদুনা, ঐখোয়না মসিগুম্বা চৎনবী অসিগীদমক্তা চাউথোকচফম থোকই। মরিশুবা ৱাশকসু য়াম্না মরু ওই, মদুদি, অমত্তা ওইবা হায়বসিনি। মীওই করোর ১৩০না অমত্তা ওইনা লৈবা, ঐগী মাগী খায়দবা, অমসুং ‘এক ভারত স্রেস্থ ভারত’কী মঙালনগীদমক্তনি ঐখোয়গী মরিশুবা ৱাশক অসি। অদুগা মঙাশুবা ৱাশক, মীয়াম্না মশাগী থৌদাং খঙবা হায়বসিনি। মসিদা প্রধান মন্ত্রীসু য়াওদবা নত্তে, মুখ্য মন্ত্রীসু য়াওদবা নত্তে, মখোয়সু মীয়াম্নি কৈনো। লৈবাক্কী মীওই অমা ওইবগী মথৌদাং পাংথোকপা। হায়রিবশিং অসিনা ঐখোয়গী লাক্কদৌরিবা চহি ২৫গী মঙলানশিংবু মঙফাওনহনবগী য়াম্না চাউরবা পাঙ্গল ওইগদৌরিবনি।
ঐহাক্কী নুংশিরবা ইরৈবাকচাশিং
মংলানশিং অদু চাউরবদি, ৱাখল্লোন অদু চাউরবদি, খোঙথাং অদুসু য়াম্না চাউই। শক্তিসু চাউনা হাপচিল্লি। লৈবাক অসিনা চহি ৪০-৪২গী মতম অদুদা লেপখিবা অদু হৌজিক কনাগুম্বা অমনা নীংশিল্লুবা য়াই। কনাগুম্বা অমনা খুত্তা শুমচিৎ পাইখি, কনাগুম্বা অমনা লংচাক পাইখি, কনাগুম্বা অমনা সত্যগ্রহাগী লম্বী খনখি, কনাগুম্বা অমনা লান্থেংনবগী লম্বী খনখি, কনাগুম্বা অমনা কাল ক্রান্তিগী থৌনা ফবগী লম্বী খনখি। অদুবু ফিরেপ অদুদি অচৌবা ‘নীংতম্বা’ ওইখি অমসুং শক্তি অদু য়েংবীয়ু, করিগুম্বা অচৌবা ফিরেপ অমা লৌরবদি, নীংতম্বসু ফংখি। ঐখোয়না নীংতম্বা ফংখি। করিগুম্বা ফিরেপ অদু অপিকপা ওইরম্লবদি, অকক্নবা ওইরম্লবদি, ঙসি ফাওবা নীংতম্নবগীদমক লান্থেংনরমখিগনি, অদুবু ফিরেপ অদু অচৌবা ওইরম্বনা ঐখোয়না মদু মাইপাকপা ঙমখি।
ঐহাক্কী নুংশিরবা ইরৈবাকচাশিং
ঙসি অমৃত কালগী অহানবা অয়ুক ওইরকপা মতম অসিদা ঐখোয়না চাউখৎলবা ভারত অমা ওইনা চহি কুন মঙা অসিদা হিংগদবনি। ঐহাক্কী মীৎ মাংদা লৈরিবা অমসুং ঐহাক্কী চহি ২০-২২-২৫গী নহারোলশিং, ঐহাক্কী লৈবাক অসি ঐগি মাংদা লৈরি, লৈবাক অসিনা নীংতম্বগী চহি ১০০ শুরকপা মতমদা ঐহাক্কী লৈবাক্কী নহারোলশিংনা চহি ৫০-৫৫ শুরগনি, মসিগী অর্থদি অদোমগী পুন্সিগী মরু ওইবা মরম অসি অদোমগী চহি ২৫-৩০ অসি ভারতকী মংলানশিং অদু মংফাওনহনবগী মতমনি। ফিরেপ অমা লৌবিয়ু অমসুং ঐগা লোয়ননা চৎলসি মরুপশিং, মচু অহুমগী ফিরালগী ৱাশক লৌবিয়ু, ঐখোয় পুম্নমক মপুং ফানা শরুক য়ারসি। মহাসঙ্কলপ অসিদা ঐহাক্কী লৈবাক অসি চাউখৎলবা লৈবাক অমা ওইগনি, চাউখত্পগী পেরামিতর খুদিংমক্তা ঐখোয়না মীওইবদা য়ুম্ফম ওইবা সিস্তেম অমা শেমগত্কনি, ঐখোয়গী সেন্তরদা মীওইবা লৈগনি, ঐখোয়গী সেন্তরদা মীওইবগী আশা অমসুং মঙলান য়াওগনি। ঐখোয়না খঙই মদুদি ভারতনা অচৌবা ফিরেপ লৌবা মতমদা মদুসু থবক ওইনা উৎলি।
ঐহাক্না মফম অসিদা ঐহাক্কী অহানবা ৱারোল পীবদা লুনানবগী মতাংদা ঙাংখিবা অদু লৈবাক অসিনা থবক ওইনা পাইখৎপা হৌদোকখি, মরম অদুনা য়ারিবমখৈ লুনানবগী মায়কৈদা চংশিল্লি অমসুং অমোৎ-অকাই হায়বা অসি মহৌশানা হৈনদবা পোক্লে। মসি পাঙথোকখিবা লৈবাক অদু মসিনি, মসি পাঙথোক্লি অমসুং তুংদসু পাঙথোকখিগনি। লৈবাক অসি মালেমনা ৱানরবা মতমদা ভেক্সিন পুথোকখি, করোর ২০০গী পান্দম অদু লান্থোকখি, মসি অকক্নবা মতমগী মনুংদা পাঙথোক্তুনা অরিবা রেকোরদ পুম্নমক থুগাইখি। ঐখোয়না লৈবাক অসি গল্ফ ওইলদা হিংলি, মতৌ করম্না বুস ওইলদা চংশিনগনি হায়না ঐখোয়না ৱারেপ লৌখি, চাদা ১০ ইথানোল ব্লেদিং তৌবগী মংলান অসি অচৌবা অমা ওইনা উখি। অরিবা পুৱারিনা মসি ওইথোক্লোই হায়রম্মি, অদুবু থাখিবা মতমদগী মাংজৌননা চাদা ১০ ইথানোল ব্লেদ তৌদুনা লৈবাক অসিনা মংলান অসি মংফাওনহনখি।
ইচিল-ইনাওশিং,
অসিগুম্বা অতেনবা মতম অসিদা মীওই করোর ২.৫দা ইলেক্ত্রিসিতী কনেক্সন ফংহনবা অসি অরাইবা থবক অমা ওইখিদে, লৈবাক অসিনা মসি পাঙথোকপা ঙমখি। ঙসি লৈবাক অসিনা ইমুং লাখ কয়াগী য়ুমথোংদা ‘তোতি ঈশিং’ ফংহন্নবগী থবক পাইখৎলি। ভারতপু ওপন দেফিকেসনদগী কোকহনবা অসি ঙসিদি ওইথোকপা ঙম্লে।
ঐহাক্কী নুংশিরবা ইরৈবাকচাশিং,
এক্সপরিয়েন্সনা ঐখোয়দা হায়রি মদুদি ঐখোয় পুম্নমক অখাং কনবগা লোয়ননা চংশিল্লবি ঐখোয়গী পান্দমশিং অদু ফংবা ঙমগনি। রিন্যুএবল ইনর্জিগী পান্দম ওইরো, লৈবাক অসিদা অনৌবা মেদিকেল কোলেজশিং লিংখত্পগী ৱাখল্লোন ওইরো, দোক্তরশিং শেম-শাবা ওইরো, লম খুদিংমক্তা খোঙজেল হান্নদগী য়াম্না য়াংখৎলকখি। মরম অসিনা ঐহাক্না হায়রি মদুদি লাক্কদৌরিবা চহি ২৫ অসি অচৌবা ফিরেপ লৌগদবনি, মসি ঐখোয়গী ৱাশক ওইগদবনি, মসিসু ঐখোয়গী ৱাশক ওইগদবনি।
ঐহাক্না হায়খিবা অনিশুবা ৱাফমদি, মীখা পোনবগী ৱাখল্লোনা, লৈবাক অসিনা খল্লিবা ৱাখল্লোন, কয়াম কুইনা ঐখোয়দা মালেমদা সর্তিফিকেৎ পীখিগনি? ঐহাক্না প্রন শক্তি অদুগী মরমদা খন্নখ্রে। মালেমগী সর্তিফিকেৎ অদুদা ঐখোয়না মতম কয়া হিংখিগনি? ঐখোয়না ঐখোয়গী ইশাগী স্তেন্দর্দশিং থমলোইদ্রা? করোর ১৩০ লৈবা লৈবাক অমনা মাগী স্তেন্দর্দ অসিদগী হেনগৎনবা হোৎনবা ঙমলোইদ্রা? ফীভম অমত্তদা ঐখোয়না অতোপ্পশিংগা মান্ননবা হোৎনরোইদবনি। ঐখোয়না লৈরিবা অসিগুম্না অদুমক লেপকনি, অদুবু পাঙ্গলগা লোয়ননা লেপকদবনি, মসি ঐখোয়গী ৱাখল্লোন ওইগদবনি। ঐখোয়না মীখা পোল্লম্বদগী নীংতম্বা পাম্মি। লাপ্না লৈবা সমুদ্র ৭কী মখাদা ফাওবা ঐখোয়গী ৱাখলদা মীখা পোনবগী ৱাখল্লোন অসি চেল্লোইদবনি মরুপশিং। অমসুং তোঙান তোঙানবা মীওইশিংদগী ৱাখল্লোনশিং লৌবগা লোয়ননা য়েংলি ব্রেনস্তোর্মিং কয়া তৌদুনা অনৌবা নেস্নেল এজুকেসন পোলিসি শেম্বগী মওং অসিদা ঐহাক্না আশাগা লোয়ননা য়েংলি অমসুং মসি লৈবাক্কী এজুকেসন পোলিসিদা মরা তাখি।
ঐখোয়না উবা ফংই মদুদি করিগুম্বা মতমদা ঐখোয়গী তেলেন্ত অসি লোলগী পলনা খাজিন্দুনা থম্বা উবা ফংখি, মসি মীখা পোনবগী ৱাখল্লোনগী মহৈনি। ঐখোয়গী লৈবাক্কী লোল খুদিংমক ঐখোয়না চাউথোকচবা পোকপা তাই। লোল অসি ঐখোয়না খঙলম্বা নত্ত্রগা খঙলমদবসু য়াই, অদুবু মসি ঐখোয়গী লৈবাক্কী লোননি, মসি ঐহাক্কী ইপা-ইপুশিংনা মালেমদা পীবিরম্বা লোলনি, ঐখোয়না চাউথোকচগদবনি।
ঐহাক্কী মরুপশিং,
ঙসি ঐখোয়না দিজিতেল ইন্দিয়াগী মওং মতৌ অদু উবা ফংলি। স্তার্তঅপ উবা ফংলি। মখোয় কনানো? মসি তিয়র-২, তিয়র-৩ সহরদা লৈবা লায়রবা খুঙ্গং অমগী ইমুংদা লৈরিবা মীওইশিংগী তেলেন্ত অদুনি। হায়রিবা অসি ঙসি অনৌবা দিস্কোবরিশিংগা লোয়ননা মালেমগী মমাংদা লেপ্লিবা ঐখোয়গী নহারোলশিংনি। ঐখোয়না মীখা পোনবগী ৱাখল্লোন অদু থাদোক্কদবনি। অদোমগী তৌবা ঙম্বশিংদা থাজবা থমগদবনি।
ঐহাক্না অনিশুবা ৱাফম থমখ্রে, ঐহাক্কি অহুমশুবা প্রনশক্তি অদুদি হেরিতেজকী মতাংদা ওইরি। ঐখোয়না চাউথোকচবা পোকফম থোই। ঐখোয়না ঐখোয়গী হৌরকফমগা শম্নরবা মতমদা, ঐখোয়গী হৌরকফমগা শম্নরবা মতমদা খক্তদা ঐখোয়না ৱাংনা পাইবা ফংগনি, অমসুং ঐখোয়না ৱাংনা পাইরবা মতমদা ঐখোয়না মালেমদসু সোলুসন পীবা ঙমগনি। ঐখোয়না ঐখোয়গী পোৎশিংগীদমক চাউথোকচবা পোক্লবা মতমদা মসি উবা ফংই। ঙসি মালেমনা হোলিস্তিক হেল্থ কেয়রগী মতাংদা খন্নরি, অদুবু হোলিস্তিক হেল্থ কেয়রগী মতাংদা ৱারী শাবা মতমদা মসিনা ভারতকী য়োগ, ভারতকী আয়ুর্বেদ, ভারতকী হোলিস্তিক লাইফস্তাইলদা মীৎয়েং থম্লি। মসি ঐখোয়না মালেমদা পীরিবা ঐখোয়গী লিগেসিনি। ঙসিদি মালেম অসি মসিনা ইথিল পীরি। হৌজিক ঐখোয়গী পাঙ্গল অসি য়েংউ। ঐখোয় অসি মহৌশাগা লোয়ননা হিংমিন্নবা হৈবা মীওইবশিংনি। মহৌশাবু মতৌ করম্না নুংশিগদগে হায়বা খঙবিয়ু। ঙসি মালেম অসিনা অকোয়বগী ফীভমগী সমস্যা মায়োক্নরি। ঐখোয়দা অদুগুম্বা লিগেসি অদু লৈরি, ঐখোয়দা গ্লোবেল ৱারমিংগী সমস্যাশিং কোকহন্নবা পাম্বৈ লৈরি। ঐখোয়গী ইপা-ইপুশিংনা পীবিরমখি।
ঐখোয়না লাইফস্তাইলগী মতাংদা ৱারি শাবা মতমদা, এনভাইর্নমেন্ত ফ্রেন্দলি লাইফস্তাইলগী মতাংদা ৱারি শাবা মতমদা, লাইফ মিসনগী মতাংদা ৱারি শাবা মতমদা ঐখোয়না মালেমগী পুক্নিং চিংশিল্লি। মসিগী শক্তি অসি ঐখোয়দা লৈরি। ঐখোয়গী অপৌবা ফৌ অমসুং মিলেৎ অসি ঐখোয়গী য়ুমথোং খুদিংমক্কী পোৎলম অমা ওইদুনা লাক্লি। মসি ঐখোয়গী হেরিতেজনি, ঐখোয়গী অপিকপা লৌমিশিংনা কন্না হোৎনবনা মরম ওইদুনা অপিকপা লমশিংদা ঐখোয়গী চেং-হৱাই থারি। ঙসি মালেম অসিনা মালেমগী মিলেৎকী নুমিৎ অসি ইন্তর্নেস্নেল লেবেলদা পাঙথোক্নবা মাংলোমদা চংশিল্লি। ঐখোয়না মসিগীদমক চাউথোকচবা তমসি। ঐখোয়না মালেমদা পীগদবা কয়া অমা লৈরি। ঐখোয়গী ফেমিলী ভেল্যুশিংগী মতাংদা, মালেমগী সোসিএল তেন্সনগী মতাংদা খন্নরকপা মতমদা। পর্সনেল তেন্সনগী মতাংদা খন্নরকপা মতমদা মীয়াম্না য়োগ উবা ফংই। কলেক্তিব তেন্সনগি মতাঙ্দা ৱারি সাবা মতমদা, মদুগি মতুঙ্দা ভারতকি ফেমিলি সিস্তেম অসি উবা ফংই । জোইন্ত ফেমিলিগী মকোক অমা, চহি লিশিং কয়াদগী ঐখোয়গী ইমা-ইপাশিংনা কত্থোকখিবশিং অদুনা মরম ওইদুনা ইমুং হায়না মমিং থোনবা সিস্তেম অসি শেমগৎখি, মসি ঐখোয়গী লিগেসিনি। ঐখোয়না মতৌ করম্না হেরিতেজ অসিগিদমক চাউথোকচবা পোক্কনি? ঐখোয় অসি থৱায়দা শিববু উবা ফংলিবা মীওইশিং অদুনি। ঐখোয়দি মীওইবদা নারায়নবু উবা ফংলিবা মীওইনি। ঐখোয়দি নুপীশিংবু নারায়নী হায়না কৌরিবা মীওইশনি। ঐখোয় অসি পাম্বিদা ঈশ্বর ওইনা খনবা মীওইনি। ঐখোয় অসি তুরেলবু ইমা ওইনা লৌরিবা মীওইনি। ঐখোয় অসি কংকর খুদিংমক্তা সঙ্কর ওইনা উবা মীওইনি। মসি ঐখোয়গী শক্তিনি, তুরেল খুদিংমক্তা ইমাগী মওং মতৌ অদু ঐখোয়না উবা ফংলি। অসিগুম্বা অকোয়বগী ফীভম অসি পাকথোক-চাউথোকহনবা হায়বা অসি ঐখোয়গী চাউথোকচবনি, অসিগুম্বা হেরিতেজ অসিগীদমক মালেমগী মমাংদা ঐখোয়না চাউথোকচবা মতমদা, মালেমনসু মসিগীদমক চাউথোকচবা পোক্কনি।
ইচিল-ইনাওশিং,
ঐখোয় অসি মালেমদা বসুধৈব কুতুম্বকমগি মন্ত্র পীরিবা মীওইশিংনি। ঐখোয়দি মালেমদা ‘এক সদ্বিপ্রা বহুধা বদন্তি’ হায়না ফোঙদোকখিবা মীওইশিংনি।
‘হোলিয়র দেন দো’ হায়বগী ৱাখল্লোন চেনবা মতম অসিদা ঙসিগী মালেমনা, ঐহাক্না অদোমদগী হেন্না চাউই হায়বা ৱাখল্লোন অসিনা মরম ওইরগা কনফ্লিক্কী অচৌবা ক্রাইসিস অমা মায়োক্নরি। ঐখোয়দা মসিগী ৱারোইশিন পুরক্নবা লৌশিং লৈ। ঐখোয়গী স্কোলরশিংনা হায়বীরম্মি ‘ইকম সত বিপ্রা বহুধা বদান্তি’ হায়বদি এবসলুৎ ত্রুথ অসি অমখক্তনি অদুবু মসিগী তোঙান তোঙানবা শক্লোনশিং লৈ। মসি ঐখোয়গী মতিক-ময়াইনি। ঐখোয়না ‘য়াত পিন্দে তত ব্রহ্মন্দে’ হায়না হায়খি, তাইবংপালদা লৈবা খুদিংমক থৱায় পানবা খুদিংমক্তা য়াওই। অসিগুম্বা হ্যুমেন ভেল্যুশিং ঐখোয়না পুথোকখি। লৌসিঙ্ লৈবা ৱাখল্লোন্ অসিদি য়ুনিভরস অসিদা লৈরিবা পোত্ খুদিঙ্মক্ হিঙ্লিবা মিওই খুদিঙ্মক্তা লৈরি, ঐখোয়না অসিগুম্বা মিওইবগি ভেল্য়ুসিঙ্গি পরোপোজেল্ ওইরম্মি।
ঐখোয় মালেমগী য়াইফবা উবা ফংখ্রবা মীওইশিংনি; ঐখোয়না “সরবে ভবন্তু সুকিনাহ, সরবে সান্তু নিরামায়” হায়বা অসিদা থাজদুনা ঐখোয়গী মীয়াম খক্তা নত্তনা মালেম পুম্বগীদমক অপুনবা অফবা অমসুং মীওইবগী অফবা হায়বা লম্বিদা চৎখি। পুম্নমক য়াইফবা অমসুং নুংঙাইবা ওইরসনু, পুম্নমক অনা-অয়েক য়াওদবা ওইরসনু, পুম্নমক্না মঙ্গোল ওইবা ওইরসনু, অমসুং কনাগুম্বা অমত্তনা অৱাবা নংদবা ওইরসনু হায়না ঐখোয়না থৌনিজরিবা অসি ঐখোয়গী ভেল্যুশিংদা শাগোন্নরক্লবনি। পুম্নমক্কি নুংঙাইবা অমসুং অফবা হকশেলগীদমক খনবা হায়বা অসি ঐখোয়গী হেরিতেজনি। মরম অসিনা ঐখোয়না ঐখোয়গী হেরিতেজ অমসুং ভেল্যু সিস্তেমবু ইকায় খুম্নবা অমসুং চাউথোকচবা পোকহনবা তমগদবনি। মথংঈ চহি ২৫দা মংলানশিং অদু মংফাওনহনবদা মরু ওইবা ওইগদৌরিবা অসি ঐখোয়গি ৱারেপকি পাঙ্গলনি।
মসিগা চপ মান্নবা মওংদা ঐহাক্কী নুংশিরবা ইরৈবাকচাশিং,
অতোপ্পা য়াম্না মরুওইবা ৱাফম অমনা অপুনবা অমসুং সোলিদরিতিনি। ঐখোয়গী অচৌবা লৈবাক অসিগী দাইভর্সিতি অসি ঐখোয়না পালন তৌবা মথৌ তাই। মশিং থিঙমদ্রবা চৎনবীশিং অমসুং থাজবশিংগা লোয়ননা শান্তি ওইনা পুন্না লৈমিন্নবসি ঐখোয়গী চাউথোকচনীংঙাইনি। ঐখোয়গী ওইনদি ঐখোয় পুম্নমক্না চপ মান্নৈ। কনাগুম্বা অমত্তনা হেন্না হন্থবা নত্রগা হেন্না ৱাংবা ওইদে; পুম্নমক অসি ঐখোয়গী ইশাগীনি। মসিগী অমত্তা ওইবা ৱাখল্লোন অসি অপুনবা শক্তমগীদমক মরুওই। মচানুপা অমসুং মচানুপীনা থাক মান্নবা লৈরবখক্তদা য়ুম খুদিংমক্তা অমত্তা ওইবগী য়ুম্ফম থোনবা ঙমগনি। করিগুম্বা ইমুং অদুনা মখোয়গী মীরোলশিং অদুগী মরক্তা জেন্দরগী খেৎনবা থম্লবদি অপুনবগী ৱাখল্লোন অসি খুন্নাইদা কৈদৌনুংদা শেমগত্পা ঙম্লোই। জেন্দর ইক্বেলিতি অসি ঐখোয়গি অহানবা স্তিপ্যুলেসন্নি। ঐখোয়না অপুনবগী ৱারী শাবা মতমদা করিগীদমক পেরামিতর অমখক্তমক নত্রগা স্তেন্দর্দ অমখক্তমক - ইন্দিয়া ফার্স্ত হায়বা অসি লৈরিবনো। ঐহাক্না হোৎনরিবা পুম্নমক, ঐহাক্না খঞ্জরিবা, হায়রিবা, মীৎয়েং থমলিবা নত্রগা ভিজুএলাইজ তৌরিবা পুম্নমক অসি ইন্দিয়া ফার্স্তকী মতুং ইন্না চৎলি। মসিগী মওং অসিনা ঐখোয় পুম্নমক্কীদমক অপুনবগী লম্বি হাঙদোকপা ঙমগনি। মসি ঐখোয় পুম্নমকপু অমত্তা ওইনা থম্নবা ঐখোয়না ইন্দুনা চৎকদবা মন্ত্র অদুনি। ঐহাক্না মপুং ফানা থাজবা থম্লি মদুদি ঐখোয়না অসুম্না ঐখোয়গী খুন্নাইদা লৈরিবা খেন্নবা অসি হন্থহনবা ঙমগনি। ঐখোয়না শ্রমেব জয়তেগী মগুন অদু ঙাক্না চৎলি মসিনা তাকপদি শিন্মীশিংবু ইকাই খুম্নবা অসি ঐখোয়গী গুন ওইহনগদবনি।
অদুবু ঐহাক্কী নুংশিরবা ইচিল-ইনাওশিং,
লাল কিলাগী লানবনদগী ঐহাক্না খাংদুনা লাকপা অৱাবশিংগী মনুংদা অমা ঐহাক্না শিয়র তৌজগে। ঐহাক্না ঐহাক্কী অৱাবা অসি লোৎতুনা থম্বা ঙমদ্রে। ঐহাক্না মসি লাল কিলাদা ফোঙদোকচবা মতিক চাদে হায়বদি খঙই। অদুবু ঐহাক্কী অৱাবা অসি ঐগী ইরৈবাকচাশিংদা ফোঙদোকচনীংই। করিগুম্বা ঐহাক্না ইরৈবাকচাশিংদা ফোঙদোক্তবা তারবদি ঐহাক্না কনাদা হায়রুগনি? ঐহাক্না হায়জনীংবদি ঐখোয়গী ঙসি ঙসি ঙাংনরিবা ৱাঙাং শঙাং, মওং-মতৌ অসিদা মাংথরকপা উবা ফংই। নুপীবু ইকাই খুম্নদবা ৱাহৈ-ৱাতা ঐখোয়না শীজিন্নরি। নুপীবু ইকাই খুম্নদবা অমসুং হন্থনা য়েংলিবা ঐখোয়গী মওং-মতৌ, নাৎ অমসুং নুমিৎ খুদিংগী চৎনরিবা মওং মতৌ অসি থাদোক্নবা ৱাশকপা য়াদব্রা? জাতিগী মঙলানশিং থুংহন্নবা হোৎনদা নুপীবু ইকাই খুম্নবা অসিনা অচৌবা লন ওইগদৌরিবনি। ঐহাক্না শক্তি অসি উবা ফংই অমসুং মরম অসিনা মসি ঙাকপা ঐহাক্না পাম্মি।
নুংশিরবা ইরৈবাকচাশিং,
ঐহাক্না মঙাশুবা প্রনগী মতাংদা হৌজিক ঙাংজরগনি – প্রজাশিংনা মথৌ মশক খঙবগী প্রন। মাকেমদা লৈরিবা খুমাং চাউশিল্লিবা লৈবাক পুম্নমক খঙনবা হোৎনবদা; করিগুম্বা খরা মাইপাকপা ঙমখ্রবা লৈবাক খুদিংমক্না মখোয়গী পর্সনেল লাইফতা করিগুম্বা খরা অদুমক থোরকই। অমনা দিস্সিপ্লিন লৈবা পুন্সি অমসুং অমনা মথৌদা কত্থোকপা। মীওই অমগী, খুন্নাইগী, ইমুং-মনুংগী, জাতিগী পুন্সিদা মাইপাক্কদবনি। মসি মরু ওইবা লম্বীনি অমসুং মরু ওইবা ভাইতেল ফোর্সনি।
পুং ২৪ মৈ পীবা হায়বা অসি সরকারগী থৌদাংনি অদুবু য়ুনিৎ কয়া য়াম্না চৎহনদবা ঙম্বগে হায়বা অসি প্রজাগী থৌদাংনি। লৌবুক্তা ঈশিং থাবা হায়বা অসি সরকারগী থৌদাংনি অমসুং খোঙথাংনি অদুবু ‘পর দ্রোপ মোর ক্রোপ’ হায়বা অসিদা মীৎয়েং থমদুনা ঈশিং মাংহনদনবা মাংদা চংশিনগনি হায়বা খোঞ্জেল অসি লৌবুক খুদিংমক্তা থোরক্কদবনি। ঐখোয়না কেমিকেল ফ্রী ফার্মিং, ওর্গানিক ফার্মিং অমসুং নেচরেল ফার্মিং হায়বা অসি ঐখোয়গী থৌদাংনি। মরুপশিং, পুলিস নত্ত্রগা মীচম ওইগেরা, নীংথৌ নত্ত্রগা লৈঙাকপা ওইগেরা, মসিগী সিভিক দ্যুতী অসি কনাগুম্বা অমত্তনা ঙাক্তবা য়ারোই। করিগুম্বা প্রজা অমগী থৌদাংশিং মীপুম খুদিংমক্না পাঙথোকপা তারবদি ঐখোয়না থাখিবা মতমদগী মাংজৌননা পাম্লিবা পান্দমশিং অদু শোইদনা ফংগনি হায়না ঐহাক্না থাজৈ।
ঐহাক্কী নুংশিরবা ইরৈবাকচাশিং,
ঙসি অসি মহাঋসি ওরোবিন্দোগী মপোক নুমিৎসু তারি। ঐহাক্না অথোইবা মীশক অসিবু ইকোক নোন্না খুরুমজরি। অদুবু ঐখোয়না ‘স্বদেশিদগী স্বারাজ’ অমসুং ‘স্বারাজতগী সুরত’ তাকপীরম্বা অথোইবা মীশক অদুবু নীংশিংবা মথৌ তাই। মসি মহাক্কী মন্ত্রনি। ঐখোয় পুম্নমক্না মালেমগী অতোপ্পা মীওইশিংদা ঐখোয়না কয়াম কুইংনা মীপাল তাংদুনা লৈখিগদগে হায়বা খন্থবা মতম ওইরে। ঐখোয়গী লৈবাক্না চেং-হৱায় মথৌ তারকপা মতমদা ঐখোয়ন আউতসোর্স তৌবা য়াগদ্রা? লৈবাক অসিনা ঐখোয়গী চিঞ্জাক্কী মথৌ তাবশিং থুংহন্নবা ৱারেপ লৌবা মতমদা লৈবাক অসিনা মদু থবক ওইনা ওন্থোকখিব্রা নত্ত্রগা ওন্থোকখিদব্রা? ঐখোয়না ফিরেপ অমা লৌরবদি মদু ওইথোক্কনি। মরম অসিনা ‘আত্মনির্ভর ভারত’ ওইহনবা হায়বা অসি প্রজা খুদিংমক্কী, সরকার খুদিংমক্কী অমসুং খুন্নাইগী শরুক খুদিংমক্কী থৌদাংনি। ‘আত্মনির্ভর ভারত’ অসি সরকারগী এজেন্স নত্ত্রগা সরকারগী প্রোগ্রাম অমা নত্তে। মসি খুন্নাইগী মীয়ামগী খোঙজংনি, মসি ঐখোয়না মাংদা পুখৎপা তাই।
ঐহাক্কী মরুপশিং, ঐখোয়না তানবা খৌরাংনা ঙাইরকখিবা অসি নীংতম্বগী চহি ৭৫গী মতুংদা মখোল অসি তাবা ফংলে। অহানবা ওইনা চহি ৭৫গী মতুংদা মেদ ইন ইন্দিয়া কেনন্না লাল কিলাদগী মচু অহুমগী ফিরালবু ইকাই খুম্নবা উৎলি। মসিগী মখোল অসিনা ইথিল পীরোইদবা ভারত মচা লৈবরা? ঐহাক্কী নুংশিরবা ইচিল-ইনাওশিং ঙসি ঐহাক্কী থমোয়দগী ঐহাক্কী লৈবাক্কী আর্মীগী লান্মীশিংবু থাগৎপা ফোঙদোচনীংই। আর্মী জৱানশিংনা নীংথিনা শিন্থোক্লবা মওং অমদা থৌনাগা লোয়ননা আত্মনির্ভর ওইবগী থৌদাং অসিবু মখোয়গী লেংজুমদা পুরিবা মওং অসিবু সেল্যুত তৌজরি। আর্মীগী লান্মীশিংনা মহাক্কী মখুত্তা অশিববু পুদুনা চৎলি। মহাক্না শীবা অমদি হিংবা অনিগী লংদাইদা খোঙফম চেৎনা লেপ্পি। আর্মদ ফোর্সশিংনা লিস্ত অমা শেমদুনা দিফেন্স প্রদক্ত ৩০০ ইমপোর্ত তৌদনবা ৱারেপ লৌখিবা তানফম অসিদা ঐখোয়গী লৈবাক্কী ফিরেপ অসি অপিকপা ওইদে।
ফিরেপ অসিদা ঐহাক্না ‘আত্মনির্ভর ভারত’কী অচৌবা তুংলমচৎ অমগী মরু হুনবা উবা ফংলি মসিগী মঙলান অসিনা অচৌবা উচাও অমা ওইরক্কনি। সেল্যুত! সেল্যুত! সেল্যুৎ তৌজরি ঐহাক্কী আর্মী ওফিসরশিংদা!
চহি ৫ অমসুং ৭কী মরক্তা লৈরিবা অপিকপা অঙাংশিংবু ঐহাক্না ইকাই খুম্নবা উৎপসু পাম্মি। লৈবাক্কী ৱাখল খন্থবা ঙম্বগী মপাঙ্গল অদু য়াকাইহনখি। মশিং লাকঙমদ্রবা ইমুংশিংগী চহি ৫-৭ শুরবা অঙাংশিংনা মখোয়গী মমা-মপাশিংদা মপাল লৈবাক্কী শান্নপোৎশিংগা শান্নবা পামদে হায়না ফোঙদোকখি। চহি ৫গী অঙাং অমনি অসিগুম্বা ফিরেপ অমা লৌবা হায়বা অসি মঙোন্দা আত্মনির্ভর ভারতকী ৱাখল্লোন পোক্লবনি।
পি.এল.আই. স্কিমগী মতাংগী ওইনা, লুপা করোর লাখ অমা, মালেম শিনবা থুংবদগী মীওইশিংনা মখোয়গী লাইবক চাংয়েং তৌনবা ভারত্তা লাকই। মখোয়গা লোয়ননা অনৌবা তেক্নোলোজী পুরক্লি। মখোয়না অনৌবা থবক্কী খুদোংচাবশিং পীরি। ভারতনা মেন্যুফেকচরিং হব ওইরক্লি। মসিনা মীপাল তাংদবা ভারত অমগী য়ুম্ফম থোল্লি। ইলেক্ত্রোনিক্স গুদস নত্ত্রগা মোবাইল ফোনশিং মেন্যুফেকচর তৌবা ওইরবসু ঙসি লৈবাক অসি য়াম্না খোঙজেল য়াংনা খুমাং চাউশিল্লি। ঐখোয়গী ব্রহ্মোস মপালদা এক্সপোর্ত তৌবদা চাউথোকচবা পোক্তবা ভারত মচা লৈরমগদ্রা? ঙসি ভন্দে ভারত ত্রেন অমসুং ঐখোয়গী মেত্রো কোচশিংনা মালেমগী পুক্নিং চীংশিন্নবা হীরমশিং ওইরক্লি।
ঐহাক্কী নুংশিজরবা ইরৈবাকচাশিং,
ঐখোয়না ইনর্জী সেক্তরদা মীপাল তাংদবা ওইনবা হোৎনবা তাই। ইনর্জীগী লমদা ঐখোয়না অতোপ্পদা কয়াম কুইনা মীপাল তাংদুনা লৈখিগনি? মিসন হাইদ্রোজেন, বাইও ফ্যুল অমসুং ইলেক্ত্রিক ভেহিকল অসিগুম্বা সোলর ইনর্জী, ৱিন্দ ইনর্জী অমসুং তোঙান-তোঙানবা অতোপ্পা রিন্যুএবল ইনর্জীগী লমশিংদা মীপাল তাংদনবা হোৎনগদবনি।
ঐহাক্কী নুংশিজরবা ইরৈবাকচাশিং,
ঙসিদি নেচরেল ফার্মিং অসি ইরোমদোম লেপচনবগী লম্বী অমসু ওইরে। হারশিংদগী অহেনবা নীংতম্বা ফংবদগী, লৈবাক অসিদা লৈরিবা নেনো ফর্তিলাইজর ফেক্তরশিং অসিনা অনৌবা আসা অমা পুরক্লে। অদুবু নেচরেল ফার্মিং, কেমিকেল য়াওদবা ফার্মিংনদি ইরোমদোম লেপচবগী পাঙ্গল পীগনি। ঙসিদি, অশং-অমানগী ওইবা থবক কয়া অমা লৈবাক অসিদা থবক্কী খুদোংচাবা ওইনা খোঙলৈ থুনা হাংদোক্নরক্লি। ভারতনা 'স্পেস'পু থৌশিল কয়াগী খুত্থাংদা হাংদোক্লক্লি। মালেমদা দ্রোনশিং অসিনা চাউখৎপা য়াবা থৌশিল কয়া অমা পুরক্লি।
লৈবাক অসিগী নহাশিংগী ওইবা অনৌবা থোঙ কয়া ঐখোয়না হাংখ্রে।
নুংশিজরবা ইচিল ইনাওশিং,
ঐহাক্না প্রাইবেৎ সেক্তরশিংবু পুক্নিং চিংশিনজরি… থোকপীরক্লো, ঐখোয়না মালেম্বু খুদুম চল্লবনি। মসিমক্নি ইরোমদোম লেপচবা ভারত অমগী মঙলান হায়বদো, মালেমগী তঙাইফদবশিং পীনবা হোৎনবদা ভারতনা কৈদৌনুংদা মনীং হন্দুনা লৈরোই। অচৌবা ইন্দস্ত্রী ওইগেরা, অপীকপা ইন্দস্ত্রী, কোতেজ ইন্দস্ত্রী ওইগেরা, ঐখোয়না মালেমদা 'জিরো দিফেক্ত, জিও ইফেক্ত' পীদুনা হোৎনগদবনি। ঐখোয়না স্বাদেশিগীদমক চাউথোকচগদবনি।
ঐহাক্কী নুংশিজরবা ইরৈবাকচাশিং,
ঐখোয়না লাল বহাদুর শাস্ত্রিজিগী মতম্বু অমুক হন্না নীংশিংশি, মহাক্কী লাইৱা, জয় জৱান-জয় কিশান অসি হৌজিকসু লৈবাক অসিগী ইথিল ওইদুনা লৈরি। তুংদা অতল বিহারি ভাজপায়ীজিনা মসিদা 'জয় বিগ্যান' হায়রদুনা মরী অমসু অমুক হাপচিনবীরম্মি, অমসুং লৈবাক অসিনা মসিদা হেন্না মরুওইবা থম্লি। অদুবু হৌজিক্তি অমৃতকালগী থবক অমগা লৈরে, মদুদি জয় অনুশন্ধন্নি। জয় জৱান-জয় কিশান –জয় বিগ্যান – জয় অনুশন্ধন-ইন্নোবেসন। অমসুং ঐহাক্না লৈবাক অসিগী হৌগৎলক্লিবা নহাশিংদা থাজৈ। ইন্নোবেসনগী শক্তিদা অমুক্তা য়েংশি, ঙসিদি ঐখোয়গী য়ু.পি.আই.-ভিম, ঐখোয়গী দিজিতেল পেমেন্ত, মালেমগী ফিন্তেকতা ঐখোয়গী মফম, ঙসিদি মালেমগী রিএল তাইম ওইবা শেলথুমগী ত্রাঞ্জেক্সনশিংগী ৪০%দি ঐহাক্কী লৈবাক অসিদা থোক্লি, মসি ভারতনা উৎখ্রবনি।
ঐহাক্কী নুংশিজরবা ইরৈবাকচাশিং,
হৌজিক্তি ঐখোয়না ৫জিগী য়ুগতা চঙশিল্লি। য়াম্না কুইনা ঙাইরুবগী তঙাইফদবা লৈতে। ঐখোয়না চঙশিনগদৌরবনি। খুঙ্গং অমদগী খুঙ্গং অমদা ঐখোয়না ওপ্তিকেল ফাইবরশিং পীরি। ঐহাক্না খঙলে মদুদি দিজিতেল ইন্দিয়াগী মঙলান অসি খুঙ্গংশিং ফাওদুনা চৎকনি। ঙসিদি ভারতকী কম্মন সর্ভিস সেন্তর লাখ মরিরোম্না খুঙ্গংশিংদা চলাইরি। খুঙ্গংগী নহাশিংনা কম্মন সর্ভিস সেন্তরশিং চলাইরি। লৈবাক অসিনা চাউথোকচবা য়াই মদুদি খুঙ্গংদা দিজিতেল ওন্ত্রপ্রিন্যুর লাখ মরি শেম্বা অমসুং খুঙ্গংগী মীয়াম্না সর্ভিসশিং অসি লৌবা হৈনরে, মসিনি ভারতনা মশামকপু তেক্নোলোজীগী হব অমা ওইহন্নবগী শক্তি হায়বদু।
ঐহাক্কী নুংশিজরবা ইরৈবাকচাশিং,
মসিনি দিজিতেল ইন্দিয়াগী ঈহৌ হায়বদু, ঐখোয়না সেমিকন্দক্তরগী মায়কৈদা চঙশিল্লি, ঐখোয়না ৫জিগী মায়কৈদা মাংজিল থানা চঙশিল্লি, ঐখোয়না ওপ্তিকেল ফাইবর নেৎৱার্ক ফুম্লি, মসি অনৌবা মায়কৈদা চঙশিনবগী খুদম অমনি। মসিদা অচৌবা শাফু অহুম চঙলি। এজুকেসন্দা রেদিকেল ওইবা ঈহৌ – মসি দিজিতেল মীদিয়মদা লাক্কনি। হকশেলগী সর্ভিসতা রেদিকেল ওইবা ঈহৌ অমা দিজিতেলদগী লাক্কনি। লৌউশিংগী পুন্সিদসু অচৌবা অহোংবা অমা দিজিতেলদগী লাক্কদৌরি। অনৌবা মালেম অমা শেম্লি। ভারতনা মসিবু হেনগৎহনগনি অমসুং ঐহাক্না ময়েক শেংনা উরে মদুদি মসিগী দিকেত অসি তেক্নোলোজীগী দিকেতনি। ভারতকী ওইনদি মসি তেকাহেদকী মতম্নি, ৱাখল খুদিংমক তেক্নোলোজীগা শম্ননা লৈগনি। ভারতনা মালেমগী আই.তীগী লমদা মশাগী পাঙ্গল লৈজরে অমসুং ভারত্তা মসিগী তেক্নোলোজী অসিগী শক্তি লৈ।
ঐখোয়গী অতল ইন্নোবেসন মিসন, ঐখোয়গী ইঙ্ক্যুবেসন সেন্তর, ঐখোয়গী স্তার্তঅপশিং অনৌবা সেক্তরদা শেমগৎলি, মসিনা হৌরক্লিবা নহাশিংগীদমক অনৌবা খুদোংচাবশিং পুবীরক্লে। স্পেস মিসনগী মতাংবু ওইরো, দীপ ওসিন মিসনগী মতাংবু ওইরো, ঐখোয়না শমুদ্র ইরোন্নুংদা লুনা চঙগদবনি অমসুং ঐখোয়না অতিয়া পক্না শোক্কদবনি, হায়রিবশিং অসি অনৌবা হীরমশিংনি, মসিদনি ঐখোয়না মাংজিল থানা চঙশিল্লিবসিসু।
ঐহাক্কী নুংশিজরবা ইরৈবাকচাশিং,
মসিমসু ঐখোয়না কাউগুমসি অমসুং ভারতনসু চহি চাম্মা হেন্না উরক্লে, লৈবাক অসিদা মোদেল ৱার্ক খরগী তঙাইফদবা লৈবগুম্না অৱাংবা হীরম খরসু তঙাইফদে, অদুবু মতাং অসিদা লৈমাইগী ওইবা মপাঙ্গলসু য়াম্না চঙই। ভারতকী শেন্মিৎলোন চাউখৎপগী হীরমশিং অসিসু লৈমাইদা লৈবা মপাঙ্গলগা মরী লৈনৈ। অমসুং মসিনা ঐখোয়গী লৌমীশিংনা মখোয়গী শক্তিনি, ঐখোয়গী অপীকপা ওন্ত্রপ্রিন্যুরশিংনা মখোয়গী মপাঙ্গলনি, ঐখোয়গী অপীকপা ইন্দস্ত্রীশিং, কোতেজ ইন্দস্ত্রীশিং, মাইক্রো ইন্দস্ত্রীশিং, স্ত্রীৎ ভেন্দরশিং, য়ুমগী থবক শুবশিং, ওতো রিকশো থৌরিবশিং, বস সর্ভিস পীরিবা ইচিল ইনাওশিং অসিনা খুন্নাই অসিগী খ্বাইদগী মশীং য়াম্বা কাংবুনি, মখোয়বু শক্তি পীবনা ভারতকী তৌবা ঙম্বগী শক্তি শোইদনা পীগনি অমসুং মসিনা মরম ওইদুনা ঐখোয়না হোৎনজরিবশিং অসি শেন্মিৎলোন চাউখৎনবগী লৈমাইদা লৈরিবা শক্তি অদুদা অহেনবা মীৎয়েং চঙবনি।
ঐহাক্কী নুংশিজরবা ইরৈবাকচাশিং,
ঐখোয়দা চহি ৭৫ চুপ্না থেংনরক্লে, ঐখোয়না চহি ৭৫ অসিদা থবক কয়া মায় পাকখ্রে। চহি ৭৫ অসিদা, অনৌবা মঙলান কয়া অমা মঙফাওনখ্রে অমসুং অনৌবা ৱারেপ কয়া অমা লৌখ্রে। অদুবু মতম চুপ্পগী ওইনা ঐখোয়না মতৌ করম্না খ্বাইদগী ফবা ফলশিং ঐখোয়গী হ্যুমেন রিসোর্সতগী ফংবা ঙমগদগে? ঐখোয়গী মহৌশাগী লৈজরিবা লনশিং অসিদগী খ্বাইদগী ফবা ফল ফংবা ঙমগদগে? মসিগী পান্দম অসিগা লোইননা ঐখোয়না খোঙ কান্থোকপা তাই। হৌখিবা চহি খরসিদা থেংনরকপদগী ঐহাক্না মসি হায়বা পাম্মি। অদোমসু কোর্তকী মনুংদা ঙসিদি ঐখোয়গী নুপী খুন্নাইনা মতৌ করম্না আইনগী মায়কৈদা শক্তি লৈনা চঙশিল্লিবগে হায়বসিসু উবা ফংলম্লগনি। ইশাবু খুঙ্গংগী লমশিংদা মীয়ামগী মীহুৎ অমনি হায়না য়েংশি। নারিশক্তিনা ঐখোয়গী খুঙ্গংশিংদা সমশ্যা কয়া লোইশিন্নবা হোৎনবদা মতৌ করম্না হোৎনবগে? ঙসিদি ৱাখল লৌশিংগী হীরমদবু ওইরো, সাইন্সকী হীরমদবু ওইরো, লৈবাক অসিগী নুপীশিংগী শক্তি অসি ঐখোয়না উরে। ঙসিদি পুলিসতসু ঐখোয়গী লৈবাক অসিগী নুপীশিংনা মীয়াম্বু ঙাক শেনবদা অচৌবা থৌদাং লৌরি। পুন্সিগী শিনফম খুদিংদা, শান্নবুং নৎত্রগা লানবুংবু ওইগেরা, ভারতকী নুপীশিংগী শক্তি অসি মপাঙ্গল লৈনা মাংজিল থারক্লি, মসি অনৌবা থাজবা অমনি। মসিগী শক্তি অসি ঐহাক্না ভারতকী চহি ৭৫গী খোঙচৎ অসিদা উরে অমসুং লাক্কদবা চহি ২৫ অসিদা, ঐহাক্না নুপীশিং, ইমা অমসুং ইচল-ইচেশিং, ইচানুপীশিং, অমসুং পুম্নমক্কী শক্তি উগনি। পুম্নমকসি ঐখোয়না খঙবা ঙম্বগী ৱাংমদনি। মসিদা ঐখোয়না মীৎয়েং চঙলিবা মখৈ, ঐখোয়না ইচানুপীশিংদা খুদোংচাবা কয়া পীবা ঙমগনি, মসিবু হল্লকপা ওইনা মখোয়না ঐখোয়দা অদুক্কী মতীক পীবীরক্কনি। মখোয়না লৈবাক অসিবু হেন্না ৱাংনা থাংগৎকনি। মসিবু ঐখোয়না পাকশন্না শন্দোকপা মতমদা, মঙলান অসিবু মঙফাওননবা হোৎনরকপা মতমদা ঐখোয়না কন্না হোৎনরুদ্রসু য়ারগনি অমসুং ঐখোয়দা লৈরিবা অরোইবা মতমসু হন্থরক্কনি, ঐখোয়গী মঙলানশিংসু হেন্না মঙাল লৈরক্কনি অমসুং অনৌবা কয়ানা য়োমদুনা লাক্কনি।
অসুম্না মরুপশিং,
ঐখোয়গী ইশাগী ইথৌদাংগা লোইননা মাংজিল থানা চঙশিনশি। ঙসিদি ঐহাক্না ভারত সংবিধানবু শেম্বীরম্বশিংগী মফমদা থাগৎপা ফোংদোকচনিংই, ঐখোয়দা পীবীরম্বা ফেদরেল স্ত্রকচরগী ইনোৎপু ঙাক্তুনা, ইকাইখুম্নদুনা, করিগুম্বা ঐখোয়না লেঙ্গোন্নদুনা চৎপা তারবদি ঐখোয়গী মঙলানশিং অসি হেন্না মায় পাকপা ঙমগনি। থবকী থৌশিল থৌরাং অমসুং পাঙথোকপগী মওংদি খেন্নবা য়াই অদুবু ৱারেপতি অমত্তনি, লৈবাক অমগী মঙলান্দি খেন্ননিংঙাই লৈতে।
অসিগুম্বা য়ুগ অমদা ঐখোয়না চঙশিনশি। ঐহাক্না গুজরাতকী মুখ্য মন্ত্রী ওইরিঙৈ মনুংদনি ঐহাক হৌজিকসু নীংশিংলি। কেন্দ্র লৈঙাক্তা, ঐখোয়গী ৱাখলদা লৈবা লৈঙাক অমা লৈরমদে, অদুবু ঐহাক্কী গুজরাতকী মফম খুদিংদা, গুজরাতকী চাউখৎপা হায়বসি ভারতকী চাউখৎপনি হায়বা লাইৱা অসি ঐহাক্না তুংইন্দুনা চৎখি। ঐখোয়না মফম অমেহক্তদা লৈজসনু, ঐখোয় পুম্নমক্কী ৱাখলদদি ভারতকী চাউখৎলোন অদুমক থমগদবনি। লৈবাক অসিবু মাংজিল থানা পুখৎলিবা, লুচিংখিবা, হীরম কয়াদা খুদম ওইনিংঙাই ওইরবা থবকশিং পায়খৎখিবা ঐখোয়গী লৈবাক অসিগী রাজ্য কয়া অমা লৈ। মখোয়না ঐখোয়গী ফেদরেলিজমদা পাঙ্গল পীরি। অদুবু ঙসিদি, ঐখোয়না কোওপরেতিব ফেদরেলিজম অমা অমসুং অথোই অহেন তাননিংঙাই ওইবা মশক অমগী তঙাইফদবা লৈরে।
ঐহাক্কী নুংশিজরবা ইরৈবাকচাশিং,
ঐখোয়না অমৃতকালগী চহি ২৫গী মতাংদা খন্নবা মতমদা, ঐখোয়গী মাংদা থেংনগদবা শিংনবা কয়া অমা উরে, য়ারোইদবা মফম অদুক্কী মতীক লৈ, অরুবা তাংকক কয়াসু লৈরি, মদুশিংদুবু ঐখোয়না কৈদৌনুংদা হন্থনা য়েংদে। লম্বী থিরদুনা লেপ্পা লৈতনা হোৎনরি, অদুগা ঐহাক্না মফম অসিদা হীরম অনিগী মতাংদা খন্নবা পাম্মি। খন্ন-নৈনবদি হীরম কয়া অমদা পাঙথোকপা য়াই। অদুবু অকক্নবা মতমগী মনুংসিদদি হীরম অনিখক্তমক নৈননিংই। অমসুং হায়রিবা শিংনবা কয়া অসিনা মরম ওইদুনা, অশোইবা, লাইনা কয়ানা মরম ওইদুনা, চহি ২৫গী ময়োল চোংবা মতম অসি ঐখোয়না মতম চানা য়েংশিলহৌদ্রবদি অমসুং মতম চানা ঙাকহৌদ্রবদি শোইনা চৎখিবা য়াই। অহাবদনা শেঞ্জা থুমজানি অমসুং অতোপ্পা অমনা নেপোতিজম, ফেমিলিজম্নি। ভারতকুম্বা মীওই কয়া লাইরনা হিংনরিবা গনতন্ত্র চৎপা লৈবাক অসিদা লৈফম লৈতনা হিংবা কয়া অমসু লৈরি। মসি অফবা ফিভম অমদি নত্তে মরুপশিং। মরম অসিনা ঐখোয়না হেক ঙম্লিবা মখৈ শেঞ্জা থুমজা হায়বসি মুত্থৎনবা হোৎনগদবনি। হৌখিবা চহি নিপানলোম অসিদা, আধার, মোবাইলগুম্বা অনৌবা সিস্তেমশিং শীজিন্নদুনা দাইরেক্ত বেনিফিৎ ত্রান্সফরনা হুরানবশিংগী খুত্তা তারগদবা লুপা করোর লাখ অনি হেন্না কনবদা মায় পাকপা ঙমখ্রে অমসুং মদু লৈবাক অসিবু শেমগৎপদা শীজিন্নরে। মমাংগী লৈঙাক্কী মতমদা বেঙ্ক লুৎ তৌদুনা চৎখ্রবশিংবু মখোয়গী বেঙ্ক একাউন্তশিং থিংজিন্দুনা মখোয়বু হন্না পুরক্নবা হোৎনরি। মীওই কয়া অমা জেলদা লৈহনখ্রে। লৈবাক অসিবু লুত তৌদুনা চৎখ্রিবশিং হল্লকহনগনি অমসুং মসি তানবা ঐখোয়না হোৎনগনি।
ইচিল ইনাওশিং, শেঞ্জা থুমজাগী মায়োক্তা ঐখোয় হৌজিক য়াম্না লুবা তাংকক অমদা চংশিল্লি হায়বসি ঐহাক্না ময়েক শেংনা উবা ফংলি। মথক থোংবা অহলশিং ফাওবনা নান্থোকপা ঙম্লরোই। ৱাখল্লোন অসিগা লোয়ননা, ভারতনা হৌজিক শেঞ্জা থুমজাগী মায়োক্তা খোংফম চেৎনা লেপলি। অমসুং ঐহাক্না ৱাহৈশিং অসি রেদ ফোর্তকী রেমপার্ত্তগী অচৌবা থৌদাংগা লোয়ননা হায়রিবনি। অদুগা, ইচিল ইনাওশিং, শেঞ্জা থুমজানা লৈবাক অসিদা মহিক্কুম্না মরাই চাইথহল্লক্লি। ঐহাক্না মসিগী মায়োক্তা লান্থেংনগনি, হেন্না কন্না থেংনগনি, মসিবু অহোংবা অমদা পুরক্কনি। অদুগা ঐহাক্কী ইরৈচা করোর ১৩০, নখোয়না ঐহাকপু থৌজালবীয়ু, ঐহাকপু শৌগৎপীয়ু, লানফম অসিবু লান্থেংনবা ঙম্ননবা ঙসি ঐহাক্না অদোম্না শৌগৎপীনবগীদমক হায়জরি, অদোমগী মতেংগীদমক হায়জরি। লান অসিবু লৈবাক অসিনা ঙমগদবনি অমসুং মীচম প্রজা অমগী পুন্সিবু শেঞ্জা থুমজানা মাংহনখ্রে। ঐহাক্কী মীচম প্রজা অসিনা অমুক হন্না আন, বান, শান ওইনা হিংনবগীদমক লম্বী য়াৎনিংই। মরম অসিনা, ঐহাক্কী নুংশিরবা ইরৈবাকচাশিং, লৈবাক অসিদা শেঞ্জা থুমজাগী মায়োক্তা য়ানিংদবা উৎলক্লিবা, ফোংদোক্লক্লিবা অসি খন্থনিঙাইনি, শেঞ্জা থুমজাদা কোমথোকপা হায়বসি লৈবাক অমত্তদা চান্নরোই।
অমসুং কোর্ত্তা মরাল লৈরে হায়রবা, শেঞ্জা থুমজা তৌবগীদমক মরাল লৈরবা, জেলদা চঙনবা লেপলবা, জেলদা লৈরিবা মীওই কয়াদি হৌজিক ফাওবা থৌশাদনা মখোয়গী অপাম্বা তৌদুনা মখোয়গী মিংচৎ শেমগৎলি। খুনাই অসিদা থোক্লিবা অমোৎপা অসিদা পামদবা পোক্ত্রবদি, অশেংবা হায়বা ৱাখল্লোন অদু পোক্ত্রি। শেঞ্জা থুমজা অমসুং শেঞ্জা থুমজা তৌরিবা মীগী মায়োক্তা য়ানিংদবগী ৱাখল্লোন পোক্ত্রিবমখৈ, মখোয়বু খুনাই অসিনা হন্থনা য়েংলোই, অমসুং মসি লেপ্পা লৈতনা চৎখিগনি। মরম অসিনা শেঞ্জা থুমজা অমসুং শেঞ্জা থুমজা তৌরিবা মীওইশিংবু মশক মুন্না খঙগদবনি।
অনিশুবদা ঐহাক্না খন্ননিংলিবা ৱাফমদি নেপোতিজমনি, অদুগা ঐহাক্না নেপোতিজম, ফেমিলিজমগী মতাংদা হায়রকপা মতমদা, মীয়াম্না ঐহাকপু রাজনিতিগী মতাংদা ঙাংলিবনি হায়না খল্লি। নত্তে, লাইবক থিবনা রাজনিতিগী লমদা লৈরিবা ফত্তবা অদুনা ভারতকী ইন্সতিত্যুসন খুদিংদা ফেমিলিজম য়োকখৎলি। ঐখোয়গী ইন্সতিত্যুসন কয়াবু ফেমিলিজম্না য়োমশিল্লক্লি। মসিনা মরম ওইদুনা লৈবাক অসিগী হৈথোই শিংথোইবগী মগুন লৈরবা কয়ানা অৱা মায়োক্নরি। ঐহাক্কী লৈবাক্কী মপাঙ্গল শোন্থহল্লি। খুদোংচাবা ফংবা য়াবা মীওইশিং অদুগী ইমুংদি নেপোতিজম্না মরম ওইদুনা ইন্থোকপীরম্মি। মহাক্কীদি ইমুং মনুংগী খংন চান্নবা লৈতবনিনা শেলনা লৈদুনা মফম অমা কলহৌরসি হায়না খলহল্লি, মসিনা শেঞ্জা থুমজা তৌনবগী মরমশিংগী মনুংদা অমা ওইরি। ঐখোয়না ইন্সতিত্যুসন খুদিংদা নেপোতিজম অমসুং ফেমিলিজম অসিবু হৈনহন্দবা তাই, এৱের্নেসশিং পাংথোক্কদবনি, অসুম্না তৌদুনা ঐখোয়না ঐখোয়গী ইন্সতিত্যুসনশিংবু কনবা ঙমগনি। ইন্সতিত্যুসনশিংগী তুংগী য়াইফনবগীদমক্তা মসি য়াম্না তঙাই ফদে। চপ মান্ননা, রাজনিতিদসু, লৈবাক অসিগী তৌবা ঙম্বগী মপাঙ্গলদা ফেমিলিজম্না অরানবা কয়া অমা তৌখ্রে। ইমুং মনুংগী রাজনিতি অসি ইমুং অদুগী য়াইফনবা খক্তনি, মসিনা লৈবাক অসিগী য়াইফনবগীদমক করিসু তৌদ্রি , মরম অসিনা ভারতকী সংবিধানবু রেদ ফোর্তকী রেমপার্ত্তগী নিংশিংবা মতমদা ঐহাক্কী থম্মোয়বু মীয়ামদা কৎথোকচরি। ভারতকী রাজনিতিবু শেংদোক্নবা, ভারতকী ইন্সতিত্যুসন খুদিংমকপু শেংদোক্নবগীদমক ঐখোয়না লৈবাক অসিবু ইমুং মনুংগী হান্না হায়বা ৱাখল্লোন অসিদগী মনিং তমহন্দুনা হৈজ শিংজবদা য়ুম্ফম ওইদুনা লৈবাক অসিবু মাংলোমদা চঙশিনহনবা তাই হায়বসি ঐহাক্না ময়ামগী মফমদা থমজনিংই। মসি থবক্তা ওন্থোকপা তাই। নত্ত্রবদি ঐহাকসু ফংলম্বা য়াবনি, অদুবু ইখুরা, মাম্মা, ইপা, ইপু লৈতবনা ফংদবনি খন্দুনা পুম্নমক্কী ৱাখল খোইশাওদুনা লৈরগনি। অসিগুম্বা ৱাখলগী ফিভমসিদি লৈবাক অমহেক্তদা অফবা পুরক্লোই।
ঐহাক্কী লৈবাক অসিগী নহাশিং, নখোয়গী তুংগী লম্বীগীদমক, নখোয়গী মঙলানশিংগীদমক, ঐহাক্না নেপোতিজমগী মাইয়োক্তা লান্থেংননবা নখোয়গী মতেং নিরি। ইমুং মনুংগী রাজনিতীগী মাইয়োক্তা লান থেংননবা ঐহাক্না নখোয়গী মতেং নিরি। অসিগুম্বা সংবিধানগী ওইবা ইথৌদাং অসি ঐহাক্না য়ানা লৌজরি। মসিবু ঐহাক্না গনতন্ত্রগী থৌদাংনি হায়না লৌজৈ। মসিনি ঐহাক্না রেদ ফোর্তকী রেম্পার্ততগী হায়খিবা কয়াগী থৌনা। মরম অসিননি ঙসি নখোয়গী মফমদগী ঐহাক্না নখোয়গী মফমদগী অসিগুম্বা খুদোংচাবা অমা পাম্বগী মরমসু। হৌখিবা নুমিৎ খরনিসিদা ঐখোয়না শান্ন-খোৎনবদা উখ্রে, মমাংদা লৈবাক অসিগী তেলেন্ত লৈরম্লোই হায়বদি নত্তে, ঐখোয়গী ইচা অমসুং ইনাওশিংনা মমাংদা শান্ন-খোৎনবগী লমদা চঙশিন্দে হায়বদি নত্তে। অদুবু, খনবদি নেপোতিজমগী থোংদগী খন্দুনা চৎনরম্মি। অমসুং মহাক্না লৈবাক অদুগী শান্নবুংদুবুদি য়ৌজবা তারবসু মহাক্কী মফমদা মায় পাকপা পাক্তবা হায়বদুদি থওইনা লৌদ্রে। অদুবু মনুং মপান ফাওনা উরকপা মতমদদি, শান্নরোইশিং অসি হৈজবগী থাক্তা খল্লে, অমসুং মপুং ফানা মনুং মপান ফাওনা উবদগী শান্না খোৎনবদসু হৈথোই শিংথোইবশিংবু ইকাইখুম্নবা হৌরক্লে। ঙসিদি, মালেমগী শান্নবুং কয়াদা মচু অহুমগী ফিরালনা মনিং তম্না পাইরে। ভারতকী জাতিগী ঈশৈনা মনীং তম্না শক্লরে।
করিগুম্বা নেপোতিজমদগী মনীং তম্লকপা তারবদি অমসুং নীংতম্বা ফংলবদি চাউথোকচনিংঙাই ওইগনি। ফরে, ঐগী নুংশিজরবা ইরৈবাকচাশিং, শিংনবা কয়া অমসু লৈরি, করিগুম্বা লৈবাক অসিগী মমাংদা খুদোংচাদবা করোর অমা লৈবা তারবসু মদুগী পাম্বৈ করোর অমা লৈগনি অমসুং ঐহাক্না ইরৈচা করোর ১৩০দা থাজবা থম্লি। ঐখোয়না মসিগী শক্তি অসিগা লোইননা মাংজিল থানা চঙশিনবা তাই। হৌজিক হায়বসিনা ময়োল চোংবা মতম্নি অমসুং ঙল্লিঙৈ মতম অসিগী মনুংদগী ঐখোয়না কৈদৌনুংদা লাক্কবা চহি ২৫গী ৱাখল কাউরোইদবনি। নুমিৎ খুদিং, মীকুপ খুদিং, পুন্সিগী তাংকক খুদিংদা ইমা লৈবাক্কীদমক হিংগদবনি অমসুং মসিখক্তদা ঐখোয়না নীংতম লান্মীশিংগী মফমদা অশেংবা ইকাইখুম্নবা হায়বদু পীবা ঙমগনি। মসিখক্তদা ঐখোয়না লৈবাক অসিবু চহি ৭৫ চঙনা অসিগুম্বা ফিভম অসিদা থম্বীরম্বা খুদিংবু ইকাইখুম্নবগা লোইননা নীংশিংজবা ঙমগনি।
ঐহাক্না ঙসি অমৃত কাল হৌদোকচবা মতমদা ইরৈবাকচাশিংদা অনৌবা ওইথোকপা কয়া অমা শেমগৎপগা লোইননা অনৌবা ৱারেপ কয়াসু লৌমিন্ননবা পুক্নিং চিংশিনজরি। অনৌবা ময়োল চোংবগী নীংতম্বগী থৌরম অসি অনৌবা ময়োল চোংহন্নবগী মাইয়োন্দা চঙশিল্লক্লি, অমসুং মীপুম খুদিংগী থৌনা চঙলি। মীপুম খুদিংনা হোৎনরবা মতমদতা মসিগী মহৈ অসি পুরকপা ঙমগনি। তীম ইন্দিয়াগী থৌনানা লৈবাক অসিবু মাংজিল থানা পুদুনা চৎলি। ইরৈচা করোর ১৩০না শাবা তীম ইন্দিয়ানা খুৎপু অমা ওইনা চৎমিন্নরবা মতমদা মঙলান খুদিংমক মঙফাওনহনবা ঙমগনি। হায়রিবা থাজবা অসিবু ৱাখলদা থমদুনা ঐহাক্কা লোইননা লাউমিন্নসি,
জয় হিন্দ।
জয় হিন্দ।
জয় হিন্দ।
ভারত ইমানা য়াইফরে,
ভারত ইমানা য়াইফরে,
ভারত ইমানা য়াইফরে
ভন্দে মাতরম, ভন্দে মাতরম, ভন্দে মাতরম,
পুম্নমকপু থাগৎচরি!


text:
ইচে থবাতোন হায়রিবা ৱারী লিশাং অসিবু ইবা থৌনাওজম শ্যাম সিংহ কাছ......Read More
ইম্ফাল, অক্টোবর ০৮: লাই......Read More
ওজা ক্ষেত্রিময়ুম সুবদনীবু নৌহৌননা শক তাক্নিংঙাইদি ওইদ্রে......Read More
মতমগী অকনবা শহুমদা অহোংবা অওনবা কয়াগী মরক্তা খুনাইগী শক্তমশিং অইবগী থম্মোয় চেবাংদা লাচনবা লেপ্তে। মসিগী ময়েক লারবা মশক অমনি ‘তাবীদ্রবা তেংথাখোল’ মিংথোনবা শৈরেং......Read More
ইম্ফাল, জুলাই ২৪: ......Read More
ৱাহৈশিংদা য়াওরি খুনাই অমগী পুৱারী। অদুগা চিনবুং ৱারীশিংদা হিংদুনা লাক্লি অদুঙৈগী লীংজেল থৌনা ফরবা ইপা ইপুশিংগী থৱায়শিং। ঐখোয়গী শক্তমসু কন্......Read More


text:
কেমিকেল্স অমসুং ফর্তিলাইজর মন্ত্রালয়
ভারত জেনেরিক মেদিসিন খ্বাইদগী য়াম্না পুথোকপা অমসুং মালেম শীনবা থুংনা মপান্দা থাদোকপা লৈবাক অমনি: শ্রী দি.ভি. সাদানন্দা গৌরা
ভারত্তা কেমিকেল অমসুং পেত্রোকেমিকেলশিংগী কৈথেলগী পাক-চাউবা বিল্লিয়ন দোল্লর ১৬৫ রোমনি;২০২৫ ফাওবদা বিল্লিয়ন দোল্লর ৩০০দা হেনগৎলবা য়ারি: শ্রী দি.ভি সাদানন্দা গৌরা
Posted On:
15 OCT 2020 10:14AM by PIB Imphal
কেমিকেলস অমসুং ফর্তিলাইজরসকী য়ুনিয়ন মিনিস্তর শ্রী দি.ভি সাদানন্দা গৌরানা হায়খি ভারত জেনেরিক মেদিসিন খ্বাইদগী য়াম্না পুথোকপা অমসুং মালেম শীনবা থুংনা মপান্দা থাদোকপা লৈবাক অমনি। অহানবা হৌরকপদা, কোবিদ-১৯ লায়েংনবা চৎন-কাংলোনশিংগী মখাদা ঐচ.সি.ক্বিউ অমসুং এজিথ্রোমাইসিন শীজিন্নখি। হায়রিবা হিদাক-লাংথকশিং অসি ভারতনা মালেমগী লৈবাক ১২০ হেনবদা ফংহনখি অমসুং হিদাকশিং অসি ফংহনবগীদমক ভারতকী মিংচৎ ফংখি।
শ্রী গৌরানা হায়খি ভারত অসি য়ু.এস.এগী ৱাংমদা য়ু.এস-এফ.দি.এনা অয়াবা পীরবা ফার্মা প্লান্ত(এ.পি.আই ২৬২ হেন্না য়াওনা) মশিং খ্বাইদগী য়াম্না লৈবা অমতা ঙাইরবা লৈবাক্নি অমসুং য়ু.এস অমসুং য়ুরোপ য়াওনা অৱাংবা থাকশিং চৎনবা তোঙান তোঙানবা লৈবাকশিংদা দোল্লর বিল্লিন ২০গী হিদাক-লাংথকশিং মপান্দা থাদোক্লি।
এফ.আই.সি.সি.আইনা শীন্দুনা ঙরাং পাংথোকখিবা লিদস ২০২০ মনুংদা ‘রিইমাজিনিং দিসতেন্সেস’তা লেতিন অমেরিকা অমসুং করিব্বিয়ান ভর্চুএল সেসন্দা ৱা ঙাংবদা শ্রী গৌরানা হায়খি ২০২৪ ফাওবদা ভারতকী হিদাক-লাংথোক শুংবগী থবক দোল্লর বিল্লিয়ন ৬৫ য়ৌবা ঙমগনি। লৈবাক শীনবা থুংনা ব্লক দ্রগ পার্ক অহুম অমসুং মেদিকেলগী খুৎলায়শিং শানবা পার্ক মরি শেমগৎনবা হন্দক ঐখোয়না স্কিমশিং হৌদোক্লে। অনৌবা পোৎ-চৈ শাবা কম্পেনিশিং প্রদক্সন লিঙ্ক ইন্সেনতিপ (পি এল আই) স্কিমগী মখাদা অহানবা চহি ৫-৬ মখোয়গী পোৎশিৎতা য়ুম্ফম ওইরগা শেন-থুমগী মতেং লৌবা য়াগনি।
মিনিস্তরনা মখা তানা হায়খি হিদাক-লাংথক শুংনবা ভারত্তা মফম অমা লিংখৎপা অমসুং শেন থাদবা অসি চপ চারবা মতম অমনি। অপুনবা থবকশিং ওইনসু কনাগুম্বা অমনা ভারতকী কৈথেলদা চঙলকপা য়াগনি। ফর্মা সেক্তর অসি য়াম্না মরুওইবা মরম্না অদোম্না ভারতকী খুৎথাংদা ভারতকী চাউরবা কৈথেলশিং, য়ু.এস, জপান,ই.য়ু অমসুং খা-নোংপোক এসিয়াগী কৈথেলশিংদা চঙবা ফংগনি। কনাগুম্বা অমনা ভারতকী ফর্মা সেক্তরদা থৱায় য়াওরবদি মীওই অমনা হেক্ত ঐগী ওফিসতা পাউ ফাওনবা য়াগনি , ঐখোয়না পাংবা য়াবা মতেং পাংগনি অমসুং পুন্না থবক তৌমিন্নগনি।
শ্রী গৌরানা হায়খি ভারত্তা কেমিকেল অমসুং পেত্রোকেমিকেলশিংগী কৈথেলগী পাক-চাউবা বিল্লিয়ন দোল্লর ১৬৫ রোমনি। মসিগী পাক-চাউবা অসি ২০২৫ ফাওবদা বিল্লিয়ন দোল্লর ৩০০দা হেনগৎলবা য়ারি।ভারত্তা কেমিকেলগী লমদা খুদোংচাবা কয়া মরাংকাইনা লৈরি। খুদম ওইনা, দরকার ওইবশিং পীবা ঙম্নবা ২০২৫ ফাওবদা ভারতনা ক্রেক্কর ৫ দরকার ওইগনি অমসুং ২০৪০ ফাওবদা অহেনবা ১৪ দরকার ওইগনি। কেমিকেল অমসুং পেত্রোকেমিকেলশিংগী হিরমদা ভারত সরকারনা থৌশিলশিং অমুক হন্না য়েংশিল্লে। ঐখোয়গী হিদাক-লাংথক শুংবগী লমদা পীরিবা শেন-থুমগী খুদোংচাবশিং অসিগা মান্নবা খুদোংচাবশিং পোৎশিৎতা য়ুম্ফম ওইরগা খুদোংচাবশিং পীনবা ঐখোয়না খন্নরি। ঐখোয়না পি.সি.পি.আই.আরশিং অমসুং প্লাস্তিক পার্কশিং হায়না খঙনরিবা ঐখোয়গী কেমিকেল ইন্দস্ত্রিএল ক্লস্তরশিং মপাঙ্গল কনখৎহন্নবা ঐখোয়না ঐখোয়গী থৌশিলশিং শেমদোক্লে। মতেং পাংনবা সরকারগী থৌশিলশিং অসিনা কেমিকেল অমসুং পেত্রোকেমিকেলশিংগী হিরমশিং য়াওনা ভারত্তা ললোন-ইতিক পাংথোক্নবা খ্বাইদগী ফবা ফিবম অমা পীরগনি।
মিনিস্তরনা হায়খি হারগী হিরম অসিসু ভারত্তা য়াম্না পাম্নবা হিরম অমনি। চহি খুদিংগী ঐখোয়গী লৌমীশিংনা হার য়াম্না শীজিন্নৈ। অদুবু দরকার ওইরিবা হারশিং লৈবাক অসিনা পুথোকপা ঙমদে। ঐখোয়না য়াম্লবা য়ুরিয়া, পোতাস অমসুং ফোসপরস হারশিং মপান্দগী পুশিল্লক্লি। খুদম ওইনা, ২০১৮-১৯দা ভারতনা মপান্দগী য়ুরিয়ন তন মিল্লিয়ন ৭.৫, দি.এ.পি তন মিল্লিয়ন ৬.৬, এম.ও.পি তন মিল্লিন ৩ অমসুং এন.পি.কে হার তন মিল্লিয়ন ০.৫ পুশিল্লকখি।
মহাক্না মখা তানা হায়খি লেতিন অমেরিকা অমসুং করিব্বিয়ান লৈবাকশিং অসি হার য়াম্না লৈবা লৈবাকশিংনি হায়বা ঐ খঙলে। পোৎ লৈবা লৈবাকশিং ওইনা কৈথেলদা চাংদম্নবগী মহুৎতা, অহোংবা মমলদা অপাম্বা পোৎথোকশিং লৈবা ঙম্নবা ঐখোয়না সপ্লাই চেনশিং শেম্নবা মতেং পীনগদবনি।
শ্রী গৌরানা হায়খি ঐখোয়না হার শীজিন্নবা হন্থহনবা ঙম্বা নানো ফর্তিলাইজরশিং য়াওনা অতোপ্পা মখলগী হারশিং পুথোক্নবা অমসুং মপান্দগী লৈরিবা অসি হন্থনবা মতেং পাংনবা দরকার ওইরে। অতোপ্পা হারশিং পুথোক্নবা রিছর্স অমসুং দিবলপমেন্তগী লমদা পুন্না থবক তৌমিন্ননবা ঐগী ৱাফম অসিদা লাকপা ৱারোলশিং ঐনা তরাম্না ওক্কনি।
মহাক্না মখা তানা হায়খি হায়রিবা হিরমশিং অসিদা লাকপা ৱাফম অমা হেক্তা ঐখোয়না তরাম্না ওক্কনি অমসুং ভারত্তা পুন্না থবক তৌমিন্ননবা দরকার খুদিংমক মতেং পাংগনি।
****
(Release ID: 1664672)
Visitor Counter : 119
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Tamil
,
Telugu
,
Kannada
,
Malayalam


text:
ক্যাফ এন্ড পিডি
মার্চগী তাং ১২ ইং ২০১৮দা চুড়াচান্দপুর ডিষ্ট্রিক্টতা পব্লিক ডিষ্ট্রিব্যুসন সিষ্টেমসি চৎনখিবগী/পাঙথোকখিবগী প্রোফাইল
ডিপার্টমেন্ট ওফ কঞ্জুমর অফেয়রস ফুড এন্দ পব্লিক ডিষ্ট্রিব্যুসন চুড়াচান্দপুর ডিষ্ট্রিক্টতা ফেয়র প্রাইস সোপ ৩৬৭ অদুগা ফেরজোল ডিষ্ট্রিক্টতা ৫৭ অমগা পুন্না ফেয়র প্রাইস সোপ ৪২৪ এসেম্বলি কনষ্টিট্যুয়েন্সিশিংগী সেগমেন্ত ৬তা হাংদোক্লি। ফেয়র প্রাইস সোপ সেন্তরশিংগী খূত্থাংদা মীয়ামদা চেঙ হৱাইনচিংবা ফংহনবসি ডিপার্টমেন্তনা মরু ওইবা থৌদাং লৌরি। চুড়াচান্দপুর ডিষ্ট্রিক্টতা AAY স্কিমগী মখাদা ইমুং ৪৯৯২ রোম লৈ অদুগা ফেরজোলদনা ইমুং ৮৪৩ লৈ। চুড়াচান্দপুর ডিষ্ট্রিক্টতা প্রাইওরিতি হাউসহোল্ড স্কিমগী মখাদা ইমুং ১৮৭১২৯ লৈ অদুগা ফেরজোল ডিষ্ট্রিক্টতনা ইমুং ৩০৪০১ লৈ।
ডিপার্টমেন্টগী মরু ওইবা পান্দমদি NFSA গী চেঙ অমদি অতৈ অতোপ্পা পোৎলমশিংবু মীয়ামদা লৈঙাক্না লেপ্লকপা অতাবা/অহোংবা মমলদা ফংহনবনি। চংদবা য়াদ্রবা মরু ওইবা পোৎলমশিং মরু ওইনা চেঙ খ্বাইদগী অতাবা মমলদা য়াম্না শোত্থরবা অমদি লাইরবা মীওইশিংদা ফংহল্লি। চাং নাইনা NFSA গী চেঙ পীবনা শোত্থরবশিংদা কান্নহনবতা নত্তনা হকথেংননা নত্রগা নাকোইননা কৈথেলদা পোৎকী মমল হেনগৎলকপদসু নমথবা ঙম্মী।
হৌজিক ফাউবদা এফ সি আই গোডাউন অমত্তা চুড়াচান্দপুর ডিষ্ট্রিক্ট অসিদা লৈত্রি। মসিনা মরম ওইরগা চেঙ হৱাই পুম্নমক ইম্ফালগী সঙাইপ্রৌ গোডাউনদগী লৈঙাক্না খনগৎলবা ত্রান্সপোর্ট কনত্রেক্তরশিংনা চিংলি। পোৎ চিংলকপগী ভাড়াদি মতম মতমগী লেপলকপা মমলদা লৈঙাক্না পুথোকই।মেত্রিক টন ৫০০ মুক চনবা অমনবা গোডাউন অমা চুড়াচান্দপুর ডিষ্ট্রিক্টতা লৈ। হায়রিবা গোডাউন অসিনা ত্রান্সিত পোইন্ট ওইরগা ডিষ্ট্রিক্ট অসিগী তোংঙান তোংঙানবা সব ডিভিজনশিংগী ফেয়র প্রাইস সোপ এজেন্টশিংগী খুত্থাংদা কান্নবা ফংগদৌরিবা ইমুংশিংদা য়েনথোক্নবগীদমক্তা চেঙ হৱাইশিংদু চিংথোকই/চিংথোকলম্মী। ডিষ্ট্রিক্ট অসিদা কেরোসিন ডিলর ৫ না এস কে ওইল সব ডিলরশিংদা থা থাগী ওইনা চাকথুং পীরি। চুড়াচান্দপুর ডিষ্ট্রিক্টকী হৌজিক্কী ওইনা এস কে ওইলগী চাকথুংসি কিলো লিটর ১২০ নি। এস কে ওইলগী চাকথুংসি ষ্টেট লৈঙাক্না অমুক সব ডিলরশিংদা মীয়ামদা য়েন্থোক্নবগীদমক্তা পীথরকই। NFSA গী চেঙশিং অসি কার্ড পাইবা মীওইশিংদা ফংহন্নবগীদমক রেসনিং এজেন্টশিংদা খুৎশিন্নৈ। চেঙসি AAY কার্ড পাইবা মীওইশিংদনা কিলো ৩৫ অদুগা প্রাইওরিতি কার্ড পাইবা মীওইশিংগীনা মীকোক্তা কিলোদা লুপা ৩ গী চাংদা কিলো ৫/৫ ফংহল্লি।
হৌজিক হৌজিক চুড়াচান্দপুর ডিষ্ট্রিক্ট অমসুং ফেরজোল ডিষ্ট্রিক্ট তা এন এফ এস এ গি মখাদা চেংয়েন ফংবাগি চাং থাদা :
ফেরজোল ডিষ্ট্রিক্ট
চুড়াচান্দপুর ডিষ্ট্রিক্ট
চেংয়েন ফংবাগি চাং
- এ এ বা্ই:- যুম অমাদা চেং কিলোগ্রাম ৩৫
- পি হৈইস হৈইস:- মী অমাদা চেং কিলোগ্রাম ৫


text:
প্রধান মন্ত্রী শ্রী নরেন্দআ মোদীনা ঙসি ভুজতা লুপা করোর ৪৪০০রোমগী ওইগদবা প্রোজেক্ত কয়া শঙ্গাখ্রে অমদি উরেপ উয়ুং তমখ্রে। মদুগী মমাঙদা মহাক্না ভুজ দিস্ত্রিক্তা স্মৃতি বন মেমোরিএলশু শঙ্গাখি।
তিল্লিবা মীয়ামদা ৱা ঙাঙলদুনা, প্রধান মন্ত্রীনা ভুজকী স্মৃতি বন মেমোরিএল অমসুং অঞ্জরগী বীর বাল স্মারক অসি গুজরাতকী কত্চ অমসুং লৈবাকসিনা থেংনখিবা অৱা-অনাশিংগী খুদমশিংনি হায়না হায়খি। অঞ্জর মেমোরিএলগী ৱাখল্লোন পুথোরকপা মতমদা মেমোরিএল অসি ভলুন্তরী, ‘কর সেবা’, ওইনা লোইশিন্নবা ৱারেপ অমা লৌখিববু মহাক্না নীংশিংখি। নীংশিং খুভমশিং অসি অমাঙ অতা কয়া নংখিবা য়ুহা হাবগী থৌদোক্তুদা মাঙখ্রবা পুন্সি কয়াবু নীংশিংদুনা থম্মোয় শোক্না মীয়ামদা কত্থোকচরি। ঙসি তরাম্না ওকপিবগীদমক্তা মহাক্না মীয়ামবুসু থাগৎখি।
ঙসি মহাক্কী থম্মোয়নুংদা ফাওখিবা পুক্নিং নুংশিবগী ইথিল কয়াবু নীংশিংলদুনা চীং লেম্লবা মতৌদা, পুন্সি পীখম্নখ্রবা থৱায়শিং অদুবু নীংশিংলদুনা স্মৃতি বন মেমোরিএল অসি ৯/১১ মেমোরিএল অমসুং হিরোসিমা মেমোরিএলগা চপ মান্নৈ হায়না মহাক্না হায়খি। মীপুম খুদিংদা মহৌশা লাইরেমবীগী খল অমসুং মওং মতৌবু মমুৎ তানা খঙনবগীদমক মহাক্না মীয়ামদা অমদি মহৈ তম্লিবা অঙাঙশিংদা নীংশিং খুভম অসিদা তোয়না চৎননবা ৱাফম থমখি।
প্রধান মন্ত্রীনা অমাঙ অতানা থনখিবা য়ুহা হাবগী মমাঙগী থৌদোকশিং নৌহৌননা নীংশিংখি। “য়ুহা হাখিবদু ঐ নীংশিংলি, ঐ মফমসিদা নিনিশুবা নুমিৎতা য়ৌরকখি। মতমদুদা ঐ মুখ্য মন্ত্রী ওইদ্রি, ঐ ইচম চমবা পার্তীগী ৱর্কর অমনি। ঐনা কমদৌনা অমদি মী কয়া য়াম্না মতেং পাংবা ঙমগদৌরিবনো হায়বা ঐ খঙলমদে। অদুবু লাংফমপু পুংফমদুদা ঐ ময়ামগী মরক্তা লৈগনি হায়বসিমদি ঐনা লেপ্লম্মি। অদুগা ঐনা মুখ্য মন্ত্রী ওইরক্লবা মতমদা, মতমদুদা মতেং পাংবগী থবক তৌখিবদুনা য়াম্না মতেং ওইখি,” হায়না মহাক্না ফোঙদোকখি। মফমদুগা মহাক্কা লৈনরিবা অচেৎপা অমদি কুইরবা মরীবু মহাক্না নীশিংদুনা লাংফম মতমদুদা মহাক্না থবক তৌমিন্নখিবা মীওইশিং নীংশিংদুনা মখোয়গী মফমদা শ্রদ্ধাঞ্জলি কৎখি।
“কত্চকী ঐনা হেক হেক খন্নবদা য়াওবা তোপ তোপ্পা মতৌ অমা লৈরি। মীওই অমনা মফমসিদা ফাওরগা চৎলিঙৈদা মঙলান অমগী মরু হুনখ্রবদি, কত্চ পুমবনা মদুবু অচৌবা খোঙনাং পাম্বী অমা ওইহন্নবা হোৎনমিন্নৈ। হায়রিবা কত্চগী হায়নবী অসিনা চীংনবা পুম্বা, থিজিন্দুনা পুথোকখিবা ৱাফম পুম্বা অরানবা তাহনখি। কত্চ অমুক হন্না হৌগৎলক্তুনা মরোমদোম লেপচবা ঙম্লরোই হায়রমবা মীওই কয়া লৈরম্মি। অদুবু ঙসিদি কত্চকী মীয়াম্না মফমসিদা মদুগুম্বা ফীভম অদু মপুং ফানা হোংদোক্লে,” হায়না প্রধান মন্ত্রীনা মখা তাখি। য়ুহা হাখিবা মতুংগী অহানবা দিৱালি নুমিত্তা মহাক অমসুং মহাক্কী স্তেতকী মন্ত্রী মন্দলগী খোঙবুশিংনা মফমদুদা মীয়ামগী অৱাবদা শরুক য়াদুনা লৈখিববুসু মহাক্না নীংশিংখি। শিংনবগী পুংফম অদুদা ঐখোয়না লাংফমদু খুদোংচাবা ওন্থোক্কনি হায়না লাউথোকখি হায়না মহাক্না হায়খি। “ঐনা রেদ ফোর্তগী মথক্তগী ভারত ২০৪৭ ফাওবদা চাওখৎলবা লৈবাক অমা ওইগনি হায়খিবা মতমদা, ঐখোয়না মীশি-মীনা অমসুং অৱা-অনাগী মরক্তা ঐখোয়না ফিরেপ খরা লৌখিবা অমদি ঙসি মদু মঙফাওনরিবা অসি অদোম্না উবিরমগনি। মতৌ অসুম্না ঙসি ঐখোয়না লৌরিবা ফিরেপ, ঐখোয়না শোয়দনা ২০৪৭দা মঙফাওনগনি,” হায়না মহাক্না হায়খি।
২০০১দা পুমমাঙ মাঙ পুমতাক তাকখিবা মতুংদা অঙকপা মওংদা পায়খৎলক্লিবা থবকশিং পল্লদুনা, ক্রান্তিগুরু স্যামজী কৃষ্ণবর্মা য়ুনিভর্সিতী কত্চতা ২০০৩দা লিংখৎখি অদুগা অনৌবা কলেজ ৩৫ হেন্বসু লিংখৎখি হায়না প্রধান মন্ত্রীনা ফোঙদোকখি। য়ুহা হাবনা শোকহনবা ঙম্লরোইদবা লায়েংশঙ অমসু ক্লিনিক ২০০ হেন্না মথৌ তৌরিবা অমসুং মতমদুদা ঈশিং ফংদবগী ফীভম মায়োক্নরিঙৈদা ওইথোক্কনি থাজরুদবা, শেংলবা নর্মদাগী অরুবা ঈশিং য়ুমথোঙ খুদিংদা য়ৌরকপা অসিনচিংবা ৱাফমশিংগী মরমদা মহাক্না ৱা ঙাঙখি। লমদমদুদা ঈশিং মরাং কায়না ফংহন্নবা লৌখৎলিবা খোঙথাঙশিংগী মরমদা মহাক্না মচা খায়না পাউদমখি। কত্চ মীয়ামগী থৌজালনা মরম ওইরগা, মরুওইবা মফম পুম্নমক নর্মদাগী ঈশিং য়ৌহনবা ঙম্লে। “কত্চ ভুজ কেনেলনা লমদমসিগী মীয়াম অমসুং লৌমীশিংদা কান্নহল্লগনি,” হায়না মহাক্না হায়খি। মহাক্না কত্চপু গুজরাত পুম্বদা উহৈ পুথোকপদা খ্বাইদগী মাঙজিল থানা দিস্ত্রিক্ত অমা ওইরকপগীদমক নুংঙাইবা ফোঙদোকখি। মহাক্না মীয়ামবু শা-শন য়োকপা অমসুং শঙ্গোম পুথোকপদা হান্না পানরুদবা মওংদা খোঙ থাংজিল্লকপগীদমক্তসু থাগৎখি। “কত্চনা মরোমদোম লেপখৎচরকপখক নত্তনা গুজরাত পুম্ববু অনৌবা থাক অমদা থাঙ্গৎলক্লি,” হায়না মহাক্না মখা তাখি।
গুজরাত্তা লাংফম অমগী মথঙদা অমা থোক্লকপা মতমবু প্রধান মন্ত্রীনা নৌহৌননা নীংশিংখি। “গুজরাতনা মহৌশাগী অমাঙ অতাগী অৱাবা মায়োক্নরিঙৈ মতমদু, শরৌ শিনবা হৌনরকখিবা মতম্নি। গুজরাতপু ভারত অমসুং মালেমগী মমাঙদা মিংচৎ থিহন্নবগীদমক মফমসিদা শেল থাদরকপা লেপহন্নবা শরৌ অমগী মথঙদা অমা শিল্লকখি,” হায়না মহাক্না হায়খি। মাঙদা অদুগুম্বা ফীভম অমা তাদুনা লৈরগসু গুজরাতনা দিজাস্তর মেনেজমেন্ত এক্ত চৎনহনখিবা লৈবাকসিগী অহানবা স্তেত ওইরকখিবগী মতাঙদা প্রধান মন্ত্রীনা পনখি। “এক্ত অসিনা পুক্নিং থৌগত্তুনা, লৈবাক পুমবগী মান্নবা চৎন-কাঙলোন অমা শেমখি। হায়রিবা এক্ত অসিনা লৈবাকসিগী লৈঙাক পুম্বদা লাইচৎ মনুংদা মতেং পাংখি,” হায়না মহাক্না মখা ফোঙদোকখি। গুজরাতকী মিংচৎ থিহন্নবা থৌরাং পুম্নমক নাথৈদুনা অমদি শরৌ পুম্নমক থেংনদুনা, গুজরাতনা অনৌবা ইন্দস্ত্রিগী লম্বী অমদা চঙশিনখি। মদুনা চাউনা কান্নবা ফংখিবশিংগী মনুংদা কত্চসু অমনি হায়না মহাক্না মখা তাখি।
ঙসিদি মালেমগী খ্বাইদগী চাউবা সিমেন্তকী প্লান্ত কত্চতা লৈরে। কত্চ মালেমগী ওইনা ৱেল্দিং পাইপ পুথোকপদা অনিসুবনি। মালেমগী অনিসুবা খ্বাইদগী চাউবা তেক্সতাইল প্লান্ত কত্চতা লৈ। এসিয়াগী খ্বাইদগী অহানবা এস.ই.জি. কত্চতা শেমগৎখি। কনদ্লা অমসুং মুন্দ্রা হিথাংফম্না ভারতকী কোর্গোগী চাদা ৩০ পায়রি অমদি মসিদা লৈবাকসিনা শীজিন্নরিবা থুমগী চাদা ৩০ পুথোক্লি। কত্চনা নুংশা মঙাল অমসুং নুংশিৎকী ইনর্জীদগী মৈ মেগাৱাত ২৫০০ পুথোক্লি অমদি খ্বাইদগী চাউবা সোলার পৱার প্লান্ত কত্চতা লিংখৎকদৌরি। ঙসি লৈবাকসিদা চঙশৎল্লিবা গ্রীন হাউস কেম্পেন অসিদা গুজরাতনা লৌগদবা অচৌবা থৌদাং অমা লৈরি। মতৌ অসুম্না গুজরাতনা মালেমগী গ্রীন হাউস কেপিতেল ওইবা ঙম্লকপা মতমদা কত্চকী থৌদাং য়াম্না চাওগনি হায়না প্রধান মন্ত্রীনা ফোঙদোকখি।
ঐখোয়গী পুৱারীগী লনগী চাউথোকচনিংঙাই ওইরিবা – রেদ ফোর্তকী মথক্তগী লাউথোকখিবা পঞ্চ প্রানগী মতাঙদা নীংশিংলদুনা, প্রধান মন্ত্রীনা কত্চগী অৱাৎপা লৈত্রবা অমসুং ইনাক খুল্লবা ফীভমবু পনখি। প্রধান মন্ত্রীনা ধোলাবিরাগী ময়োল্লম শেমগৎপগী হৈশিংববুসু পনখি। “ধোলাবিরা অসি মমাঙ চহিদা ৱর্ল্দ হেরিতেজ সাইতকী থাক্তা শকখঙখ্রে। ধোলাবিরাগী চেক খুদিংদা ঐখোয়গী ইপা ইপুগী হৈ-শিংবা, ৱাখল-লৌশিং অমসুং কাঙলোনশিং উবা ফংলি,” হায়না মহাক্না হায়খি। মতৌ অসুম্না মতম শাংনা নাথৈদুনা থম্লুরবা নীংতম লান্মীশিংবু ইকায়খুম্নবা অসিসু ঐখোয়গী পুৱারীগী লনথুমগীদমক চাউথোকচবা ফাওবগী শরুক অমনি হায়না হায়খি। স্যামজী কৃষ্ণ ভর্মাগী রিমেনশিং পুরকপগী তাঞ্জা ফংখিববু মহাক্না নীংশিংখি। মন্দবিদা লৈরিবা নীংশিং খুভম অমসুং স্তেচু ওফ য়ুনিতীসু মায়কৈ অসিদা পায়খৎপা অচৌবা খোঙথাঙশিংনি, হায়না মহাক্না ফোঙদোকখি।
কত্চনা চাওখৎলকপা অসি মীয়াম পুন্না হোৎনমিন্নদুনা ৱাহন্থোক লৈবা অহোংবা পুরকপগী চপ চারবা খুদম অমনি হায়না প্রধান মন্ত্রীনা ফোঙদোকখি। “কত্চ অসি শুপ্নতগী মফম অমখক নত্তে, মসি থৱায় পাল্লিবা, অহিংবা ইথিল অমনি। মসি অজাদি কা অমৃৎ কালগী চাউরবা ফিরেপশিংবু মঙফাওনহন্নবা লম্বী উৎলিবা থৱায় অমনি,” হায়না প্রধান মন্ত্রীনা হায়খি।
গুজরাতকী মুখ্য মন্ত্রী, শ্রী ভুপেন্দ্র পতেল, মেম্বর ওফ পার্লিয়ামেন্ত, শ্রী সি. আর. পতিল অমসুং গুজরাত লেজিস্লেতিব এসেমব্লীগী স্পীকর শ্রী বিনোদ এল ছাবরা, রাজ্য মন্ত্রী কিরিৎসিন্হ ঙগেলা অমসুং জিতুভাই চৌধরীসু থৌরমদুদা শরুক য়াখি।
প্রোজেক্তশিং অদুগী অকুপ্পা ৱাফম
প্রধান মন্ত্রীনানা ভুজ দিস্ত্রিক্তা স্মৃতি বন মেমোরিএল শঙ্গাখি। প্রধান মন্ত্রীনা শাগৎখিবা মঙলান অমা ওইরিবা স্মৃতি বন অসিগুম্বা মখলগী অমত্তা ঙায়রবা থৌরাং অমনি। মসি একর ৪৭০ পাক চাউবা মফমদা ভুজতা ইপিসেন্তর ওইখিবা ২০০১গী য়ুহা হাবদা মীওই ১৩,০০০গী ময়াদা শীখিবা অদুদা মীয়াম্না খাঙবা কনবগী মতৌ উৎখিবা অদুবা নীংশিংবা ওইনা শেমগৎপনি। মেমোরিএল অসিদা য়ুহা হাবা অদুদা পুন্সি মাঙখ্রবা মীওইশিংগী মমীং হক্তুনা থম্লি।
মতমগা চুনরবা স্মৃতি বন আর্থক্বেক ম্যুজিয়ম অসি রিবর্থ, রিদিস্কভর, রেস্তোর, রিবীল্দ, রিথিঙ্ক, রিলীব অমসুং রিন্যু হায়বা থীম তরেত্তা য়ুম্ফম ওইবা ব্লোক তরেৎ থোক্না খায়দোক্লি। অহানবা ব্লোক অসি রিবর্থ হায়রিবা থীমসিদা য়ুম্ফম ওইদুনা মালেমগী খোঙচৎ অমসুং মতম পুম্নমক্তা শিংনবা কয়া মালেমসিনা থেংনদুনা লাকপশিং উৎলি। অনিসুবা ব্লোক অসিনা গুজরাতকী তোপোগ্রাফী অমসুং স্তেত অসিদা থোকপা য়াবা তোঙান তোঙানবা মহৌশাগী অমাঙ অতাশিং উৎলি। অহুমসুবা ব্লোক অসিনা মীয়ামবু ২০০১গী য়ুহা হাখিবগী হেক মতুংগী শক্তমশিংগী মরক্তা চিংশিল্লি। ব্লোক অসিদা লৈরিবা গেল্লরীশিং অসিনা লনাই মীওইশিং অমসুং লূপ কয়ানা পায়খৎখিবা চাওরবা তেংবাংবগী থৌরাংবু উৎলি। মরিশুবা ব্লোক অসিনা গুজরাতকী নৌনা অমুক শেমগৎলকপগী থৌরাংশিং অমসুং ২০০১গী য়ুহা হাবা মতুংগী মায় পাকপগী ৱারীশিং উৎলি। মঙাশুবা ব্লোক অসিনা মফমসিদা লাক্লিবা মীওইশিংদা তোঙান তোঙানবা মখলগি দিজাস্তরশিংগী মরমদা খন্থনবা অমদি তমশিন্নবা অমসুং মতম অমা হেক্তদা থোক্লকপা য়াবা দিজাস্তর মখল অমা হেক্তদা তুংদা কমদৌনা থেংনগনি হায়বা উৎলি। তরুকশুবা ব্লোক অসিনা সাইমলেতর অমগী মতেংনা আর্থক্বেক্তা থেংনখিবশিং অমুক হন্না উবা ফংহল্লি। মসি ৫দি সাইমলেতর অমদা শেমবনি অমদি মফমসিদা লাক্লিবশিংদা অসুম্না চাউবা থৌদোক অমা থোক্লকপা মতমদা কমদৌবগে হায়বসু খঙহন্নবা শেমবনি। তরেৎশুবা ব্লোক অসিনা মীয়ামদা হৌখিববু নীংশিংনবা অমদি মখোয়গী লৈখিদ্রবা মরুপ মপাং ইমুং মনুংগী মীওইশিংগী মফমদা শ্রদ্ধাঞ্জলি কৎচনবা মফমনি।
প্রধান মন্ত্রীনা ভুজতা লুপা করোর ৪৪০০ রোমগী ওইগদবা প্রোজেক্তশিং শঙ্গাখি অমদি উরেপ উয়ুং তমখি। প্রধান মন্ত্রীনা সর্দার সরোবর প্রোজেক্তকী কচ্ছ ব্রাঞ্চ কেনেলসু শঙ্গাখি। কেনেল অসিগী অপুনবা অশাংবসি কিলোমিতর ৩৫৭নি। কেনেল অসিগী শরুক অমা প্রধান মন্ত্রীনা ২০১৭দা শঙ্গাখ্রে অমদি লেমহৌরিবা শরুক অদুগা হন্দক শঙ্গাগদৌরিবনি। কেনেল অসিনা কচ্ছতা ঈথৈ লৌখোং পীবদা অমদি কচ্ছ দিস্ত্রিক্তকী খুঙ্গঙ ৯৪৮ অমসুং ময়োল্লম ১০দা থক্নবা ঈশিং পীবদা মতেং পাংগনি। প্রধান মন্ত্রীনা সর্হদ দেরীগী নিউ ওতোমেতিক মিল্ক প্রোসেসিং এন্দ পেকিং প্লান্ত; রিজনেল সাইন্স সেন্তর, ভুজ; গান্ধিধামগী দোক্তর বাবা সাহেব অম্বেদকর কনভেন্সন সেন্তর; অঞ্জরগী বীর বাল স্মারক; নখত্রনগী ভুজ ২ সবস্তেসননচিংবা তোঙান তোঙানবা প্রোজেক্তশিংসু শঙ্গাখি। ভুজ-ভিমাসর লম্বী য়াওনা লুপা করোর ১৫০০গী ওইগদবা অতৈ প্রোজেক্তশিংগী উরেপ উয়ুংসু প্রধান মন্ত্রীনা তমখি।
आज मन बहुत सारी भावनाओं से भरा हुआ है।— PMO India (@PMOIndia) August 28, 2022
भुजियो डूंगर में स्मृतिवन मेमोरियल, अंजार में वीर बाल स्मारक का लोकार्पण कच्छ की, गुजरात की, पूरे देश की साझी वेदना का प्रतीक है।
इनके निर्माण में सिर्फ पसीना ही नहीं लगा बल्कि कितने ही परिवारों के आंसुओं ने इसके ईंट-पत्थरों को सींचा है:PM
मुझे याद है, भूकंप जब आया था तो उसके दूसरे दिन ही यहां पहुंच गया था।— PMO India (@PMOIndia) August 28, 2022
तब मैं मुख्यमंत्री नहीं था, साधारण सा कार्यकर्ता था।
मुझे नहीं पता था कि मैं कैसे और कितने लोगों की मदद कर पाउंगा।
लेकिन मैंने ये तय किया कि मैं यहां आप सबके बीच में रहूँगा: PM @narendramodi
ऐसा कहने वाले बहुत थे कि अब कच्छ कभी अपने पैरों पर खड़ा नहीं हो पाएगा।— PMO India (@PMOIndia) August 28, 2022
लेकिन आज कच्छ के लोगों ने यहां की तस्वीर पूरी तरह बदल दी है: PM @narendramodi
कच्छ की एक विशेषता तो हमेशा से रही है, जिसकी चर्चा मैं अक्सर करता हूं।— PMO India (@PMOIndia) August 28, 2022
यहां रास्ते में चलते-चलते भी कोई व्यक्ति एक सपना बो जाए तो पूरा कच्छ उसको वटवृक्ष बनाने में जुट जाता है।
कच्छ के इन्हीं संस्कारों ने हर आशंका, हर आकलन को गलत सिद्ध किया: PM @narendramodi
2001 में पूरी तरह तबाह होने के बाद से कच्छ में जो काम हुए हैं, वो अकल्पनीय हैं।— PMO India (@PMOIndia) August 28, 2022
कच्छ में 2003 में क्रांतिगुरू श्यामजी कृष्णवर्मा यूनिवर्सिटी बनी तो वहीं 35 से भी ज्यादा नए कॉलेजों की भी स्थापना की गई है: PM
देश और दुनिया में गुजरात को बदनाम करने के लिए, यहां निवेश को रोकने के लिए एक के बाद एक साजिशें की गईं।— PMO India (@PMOIndia) August 28, 2022
ऐसी स्थिति में भी एक तरफ गुजरात देश में डिजास्टर मैनेजमेंट एक्ट बनाने वाला पहला राज्य बना।
इसी एक्ट की प्रेरणा से पूरे देश के लिए भी ऐसा ही कानून बना: PM @narendramodi
एक दौर था जब गुजरात पर एक के बाद एक संकट आ रहे थे।— PMO India (@PMOIndia) August 28, 2022
प्राकृतिक आपदा से गुजरात निपट ही रहा था, कि साजिशों का दौर शुरु हो गया: PM @narendramodi
देश में आज जो ग्रीन हाउस अभियान चल रहा है, उसमें गुजरात की बहुत बड़ी भूमिका है।— PMO India (@PMOIndia) August 28, 2022
इसी तरह जब गुजरात, दुनिया भर में ग्रीन हाउस कैपिटल के रूप में अपनी पहचान बनाएगा, तो उसमें कच्छ का बहुत बड़ा योगदान होगा: PM @narendramodi
हमारे कच्छ में क्या नहीं है।— PMO India (@PMOIndia) August 28, 2022
नगर निर्माण को लेकर हमारी विशेषज्ञता धौलावीरा में दिखती है।
पिछले वर्ष ही धौलावीरा को वर्ल्ड हैरिटेज साइट का दर्जा दिया गया है। धौलावीरा की एक-एक ईंट हमारे पूर्वजों के कौशल, उनके ज्ञान-विज्ञान को दर्शाती है: PM @narendramodi
कच्छ का विकास, सबका प्रयास से सार्थक परिवर्तन का एक उत्तम उदाहरण है।— PMO India (@PMOIndia) August 28, 2022
कच्छ सिर्फ एक स्थान नहीं है, बल्कि ये एक स्पिरिट है, एक जीती-जागती भावना है।
ये वो भावना है, जो हमें आज़ादी के अमृतकाल के विराट संकल्पों की सिद्धि का रास्ता दिखाती है: PM


text:
হকশেল অমসুং য়াইফ-য়ুম্বাল মন্ত্রালয়
ভারতকী এক্তিব কেসলোদ মখা তানা লাখ ১.৮৪দা হন্থখ্রে
ঙসি অয়ুক পুং ৮ ফাওবদা হেল্থকিয়র ৱার্কর লাখ ১৬কী ময়াদা বেক্সিন কাপখ্রে
নুমিৎ ৬নি খক্তদা ভারত্তা বেক্সিন মিলিয়ন ১ কাপখ্রে
Posted On:
24 JAN 2021 11:08AM by PIB Imphal
তেস্ত-ত্রেক-ত্রীৎ-তেস্ত-তেক্নোলোজীগী লালোং অসি মাই পাক্নবা পাঙথোকখিবগী খুদম অমা ওইনা ভারতনা নুংতিগী ওইনা থেংনবা অনৌবা কেসশিংদা চাউনা হন্থরকপা অমসুং এক্তিব কেসশিংদা শিংথানিংঙাই ওইনা হন্থবগী রিপোর্ত তৌরকপগী ত্রেজেক্তরীদা লেপ্পা লৈতনা চংশিল্লি।
ঙসি ভারতকী এক্তিব কেসশিং ১,৮৪,৪০৮ শুখ্রে। অপুনবা পোজিতিব কেসশিংদা লৈরিবা এক্তিব কেসশিংগী শরুক অসি মখা তানা ১.৭৩%দা হন্থখ্রে।
হৌখিবা পুং ২৪দা ফগৎখিবা কেস ১৫,৯৪৮গা লোইননা হৌখিবা পুং ২৪দা অপুনবা এক্তিব কেসশিংদা পুন্না কেস ১,২৫৪ হন্থবগী রেকোর্দ তৌরকখ্রে।
কেরেলা মহারাস্ত্র, কর্নাতকা, উত্তর প্রদেশ অমসুং ৱেস্ত বেঙ্গল রাজ্য মঙা অসিনা লৈবাক অসিগী অপুনবা এক্তিব কেসশিংগী ৭৫% ওইখি।
মখাদা পীরিবা ফিগর অসিনা হৌখিবা থাদা রাজ্য/য়ু.তি. ১০গী এক্তিব কেসশিংগী মশিংদা অহোংবা লাকপা অদু উৎখ্রে।
লৈবাক শিনবা থুংনা কোবিদ ১৯ বেক্সিনেসনগী এক্সর্সাইসকী মখাদা জনুৱারী ২৮, ২০২১গী অয়ুক পুং ৮ ফাওবদা বেনিফিসরী লাখ ১৬ (১৫,৮২,২০১)দা বেক্সিন কাপখ্রে।
হৌখিবা পুং ২৪দা সেসন ৩,৫১২দা মীওই লাখ ২ (১,৯১,৬০৯) বেক্সিন কাপখ্রে। হৌজিক ফাওবদা সেসন ২৭,৯২০ পাঙথোকখ্রে।
ভারতনা বেক্সিন দোজ মিলিয়ন ১গী রোল-আউৎতা নুমিৎ ৬নি খক্তা চংখি। মিলিয়ন ১ য়ৌবদা য়ু.এস.এ. অমসুং য়ু.কে.গুম্বা লৈবাকশিংদগী হেন্না ৱাংলি। য়ু.কে.না নুমিৎ ১৮নি চংখি অমরোমদা য়ু.এস.এস.না নুমিৎ ১০ চংখি।
অপুনবা নাবা ফগৎলকপগী মশিং অসি ১০,৩১৬,৭৮৬ ওইরদুনা ফগৎলকপগী চাং অসি ৯৬.৮৩% ওইরদুনা লেপ্পা লৈতনা হেনগৎলক্লি।
অনৌবা ফগৎলকপগী কেসশিংগী মরক্তা ৮৪.৩০%না রাজয়/য়ু.তি. ১০দগী ওইরি।
কেরেলানা ফগৎলকপা মশিং ৫,২৮৩গা লোইননা নোমদা খ্বাইদগী য়াম্না ফগৎলকপা মশিংগী রিপোর্ত তৌখ্রে।
হৌখিবা পুং ২৪দা অনৌবা কোবিদ ১৯ কেস ১৪,৮৪৯ রেকোর্দ তৌখ্রে।
অনৌবা কেসশিংগী ৮০.৬৭%না রাজ্য অমসুং য়ুতি তরুক্তগী ওইরি।
হৌখিবা পুং ২৪দা কেরেলাদা নুংতিগী থেংনবা অনৌবা কেস মশিং ৬,৯৬০ ওইরদুনা খ্বাইদগী য়াম্না রিপোর্ত তৌখি। ঙরাং ফাওবদা মহারাস্ত্রনা অনৌবা কেস ২,৬৯৭ রেকোর্দ তৌখি অদুগা কর্নাতকনা অনৌবা কেস ৯০২ রেজিস্তর তৌখি।
হৌখিবা পুং ২৪দা শিখিবা মশিং ১৫৫কী মনুংদা রাজ্য/য়ু.তি. তরেৎতগী ৭৯.৩৫% রিপোর্ত তৌখি।
মহারাস্ত্রদা ৫৬ শিখিবগী রিপোর্ত তৌখি। কেরেলা অমসুং দিল্লীনা মথংশিৎনা ২৩ অমসুং ১০ রিপোর্ত তৌখি।
****
(Release ID: 1691854)
Visitor Counter : 90


text:
য়ুমলৈ-কৈরৈ মন্ত্রালয়
ভীজা অমসুং লম চৎপদা লৈরম্বা অথিংবশিং তাঙ্কক নাইবা মওংদা কোমথোকপা
Posted On:
22 OCT 2020 12:38PM by PIB Imphal
কোবিদ-১৯ লায়চৎ অসিনা ওইহল্লক্লিবা ফীভম অসি য়েংলগা ভারত সরকারনা ফেব্রুৱারী ২০২০দগী হৌনা ইন্তরনেস্নেল পেসেঞ্জরশিংনা চংলক্নবা অমসুং থোকখিনবগী চত্থোক চৎশিন তৌবা হন্থহন্নবা খোঙথাং কয়া লৌখৎখি।
ভারত্তা চংলকপা নত্রগা থোকখিবা পাম্বা মীরৈবাক মচাশিং অমসুং ভারত মচাশিংগী অহেনবা কেতগোরীশিংগী ওইনা ভীজা অমসুং লম চৎপদা অথিংবশিং লৈরম্বা অদু হৌজিক্তি তাঙ্কক নাইবা মওং অমদা কোমথোক্নবা সরকারনা ফিরেপ লৌখ্রে। মরম অসিনা তুরিস্ত ভীজা নত্তনা মরম অমা হেক্তগী ভারত্তা লাকপা পাম্বা ও.সি.আই. অমসুং পি.আই.ও. কার্দ হোল্দরশিং অমসুং অতোপ্পা মীরৈবাক মচাশিংনা ওথোরাইজ তৌরবা এয়রপোর্তশিং অমসুং সীপোর্তকী ইম্মিগ্রেসন চেক পোস্তশিংগী খুত্থাংদা নোংথক্তা নত্রগা ঈশিংগী লম্বেলদা লাকপদা অয়াবা পীনবা ৱারেপ লৌখ্রে। মসিদা ভন্দে ভারত মিসন, এয়র ত্রান্সপোর্ত ববলগী শিল্লি-লাংলিবা অসিগী মখাদা পাইরিবা ফ্লাইৎশিং নত্রগা সিবিল এভিএসন মন্ত্রালয়না অয়াবা পীবা নন সেদ্যুল্দ কম্মর্সিএল ফ্লাইৎশিং য়াওরি। হায়রিবা অসিদা তোংলিবা মীওই পুম্নমক্না অদুম ওইনমক হকশেল অমসুং য়াইফ-য়ুম্বাল মন্ত্রালয়না ক্বারেন্তিন তৌবগী অমদি অতোপ্পা হকশেল/কোবিদ-১৯গী হিরমশিংগী মতাংদা পীবা গাইদলাইনশিং চেকশিন্না ঙাক্না চৎকদবনি।
তাঙ্কক নাইবা মওংদা কোমথোকপা অসিগী মখাদা, ভারত সরকারনা হান্নগী ভীজা পুম্নমক (ইলেক্ত্রোনিক ভীজা, তুরিস্ত ভীজা অমসুং মেদিকেল ভীজা নত্তনা) খুদক্তগী অমুক হন্না চৎনবা হৌনবা ফিরেপসু লৌখ্রে। করিগুম্বা অসিগুম্বা ভীজাশিং অসিগী মতম লোইবা তারবদি, চন্নবা কেতগোরীশিংগী অনৌবা ভীজাশিং মরী লৈনবা ইন্দিয়ন মিসন/পোস্তশিংদগী লৌবা য়াগনি। ভারত্তা অনা লায়েংগীদমক লাকপা পাম্বা মীরৈবাক মচাশিংনা মখোয়গী মেদিকেল এতেন্দেন্তশিংগী য়াওনা মেদিকেল ভীজাগী এপ্লাই তৌরকপা য়াগনি। ফিরেপ অসিনা মরম ওইরগা ললোন-ইতিক্কী, কনফরেন্সশিংগী, থবক্কী, মহৈ তম্বগী, রিসর্চকী, অনা লায়েংগী অসিনচিংবা তোঙান তোঙানবা মরমশিংগীদমক মীরৈবাক মচাশিংনা ভারত্তা লাকপা য়ারগনি।
*****
(Release ID: 1666757)
Visitor Counter : 154
Read this release in:
Malayalam
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
শেল-থুম মন্ত্রালয়
এন্তাইতী খরগী অনৌবা রেজিস্ত্রেসন, এপ্রুবেল তৌবগী থৌওংশিং ওক্তোবর ১, ২০২০ ফাওবা য়ৈথোকখ্রে
Posted On:
09 MAY 2020 10:41AM by PIB Imphal
হৌজিক ওইরিবা হ্যুমেনিতরিয়ন অমসুং শেনমিৎলোনগী লুরবা তাঞ্জা অসি য়েংলদুনা সি.বি.দি.তি.না এন্তাইতী খরগী অনৌবা এপ্রুবেল/রেজিস্ত্রেসন,নোতিফিকেসন তৌবগী থৌওংশিং ওক্তোবর ১, ২০২০ ফাওবা য়ৈথোক্লগনি। মসিগী মতুং ইন্না ইনকম তেক্স এক্তকী সেক্সন ১০ (২৩ সি.), ১২ এ.এ., ৩৫ অমসুং ৮০ জি.গী মখাদা এপ্রুব/রেজিস্তর/নোতিফাই তৌরবশিংগী ওইনদি ওক্তোবর ১, ২০২০দগী থা অহুম ফাওবগী মনুংদা, হায়বদি দিসেম্বর ৩১, ২০২০গী মমাংদা, ইন্তিমেসন ফাইল তৌগদবনি। মখা তানা অনৌবা এন্তাইতীগী এপ্রুবেল/রেজিস্ত্রেসন,নোতিফিকেসন তৌবগী শেমদোক্লবা চৎন-কাংলোনশিং অসি ওক্তোবর ১, ২০২০দগী চৎনবা হৌগনি।
মসিগা মরী লৈনবা তঙাই ফদবা লেজিস্লেতিবকী ওইবা শেমদোকপশিংদি মতমগী মতুং ইন্না খঙহল্লক্কনি।
নোবেল কোরোনা ভাইরস (কোবিদ-১৯) লাকপা অমসুং মসিগী মখা তানা লোকদাউন লৈরকপসিদগী জুন ১, ২০২০দগী মথক্তা পল্লিবা অনৌবা থৌওংশিং চৎনবা হৌবদা থেংনগদবা খুদোংচাদবা কয়াগী মতাংদা ৱাকৎ কয়া শেলথুমগী মন্ত্রালয়দা লাকখি। অনৌবা থৌওংশিং অসি মতম খরা য়ৈথোকপীয়ু হায়বা ৱাফম কয়াসু হায়জরকখি।
পনবা য়াবদি, এক্ত অসিগী সেক্সন ১০ (২৩ সি.), ১২ এ.এ., ৩৫ অমসুং ৮০ জি.দা পল্লিবা এন্তাইতী খরগী এপ্রুবেল/রেজিস্ত্রেসন/নোতিফিকেসন অসি জুন ১, ২০২০দগী চৎহনগদবনি হায়না ফাইনান্স এক্ত, ২০২০না চৎনবগী অয়াবা পীখ্রবনি। অনৌবা থৌওং অসিগী মতুং ইন্না সেক্সন অসিগী মখাদা হান্ননা এপ্রুব/রেজিস্তর/নোতিফাই তৌরবা এন্তাইতীশিংনা থা অহুমগী মনুংদা, হায়বদি ওগস্ত ৩১, ২০২০গে মমাংদা, ইন্তিমেসন ফাইল তৌগদবনি। মখা তানা অনৌবা এন্তাইতীগী এপ্রুবেল/রেজিস্ত্রেসন/নোতিফিকেসন তৌবসি জুন ১, ২০২০দগী চৎনবা য়াবগী অয়াবসু পীখ্রবনি।
****
(Release ID: 1622435)
Visitor Counter : 104
Read this release in:
Assamese
,
English
,
Urdu
,
Hindi
,
Marathi
,
Bengali
,
Punjabi
,
Odia
,
Tamil
,
Telugu
,
Kannada
,
Malayalam


text:
প্রধানমন্ত্রীগী লোইশঙ
গ্লাসগোগী সি.ও.পি.২৬ সম্মিত্তা ‘এসিলিরেতিং ক্লিন তেক্নোলোজী ইন্নোবেসন অমসুং দিপ্লোইমেন্ত’গী মতাংদা ফমখিবা সেসনদা পীখিবা প্রধান মন্ত্রীগী ৱারোল
Posted On:
02 NOV 2021 11:45PM by PIB Imphal
এক্সিলেন্সীস
খুরুমজরি!
ঙসি, ‘নুমিৎ অমা, মালেম অমা, গ্রিদ অমা’ হৌদোকপদা ময়াম পুম্নমকপু তরাম্না ওকচরি৷ ইন্তরনেস্নেল সোলর এলাইন্সকী ইনিসিয়েতিব অমদি য়ু.কে.গী গ্রীন গ্রিদ ইনিসিয়েতিবকা লোইননা, চহি কয়া শুরবা ঐগী মংলান 'নুমিৎ অমা, মালেম অমা, গ্রিদ অমা’ অসিনা ঙসিদি মওং-মরিল তাবা সেফ অমা ফংখি৷ এক্সিলেন্সিস, ইন্দস্ত্রিএল রিবোলুসন অসি ফোজিল ফ্যুলশিংনা চলাইখি৷ ফোজিল ফ্যুলশিং অসি শিজিন্নদুনা লৈবাক কয়া অমনা চাওখৎলকখ্রে, অদবু ঐখোয়গী পৃথিবী, ঐখোয়গী অকোইবগী ফিভম অসিদি ফিভম শোকচিল্লকখ্রে৷ ফোজিল ফ্যুলগী হিদান্নবা অসিনসু জিও-পোলিতিকেল তেন্সনশিং থোকহনখি৷ অদবু ঙসিদি, তেক্নোলোজীনা ঐখোয়দা অফবা অল্তর্নেতিব অমা পীরে৷
এক্সিলেন্সীস,
সুর্য উপনিশদতা, চহি লিশিংগী মমাংদা, सूर्याद् भवन्ति भूतानि, सूर्येण पालितानि तु, হায়না হায়নরম্মী (সুর্য়াদ ভাবন্তি ভুতানি, সুর্য়েন পলিতানি তু)৷ অতোপ্পা লোনশিংদা হায়রগনা, খুদিংমক নুমিৎতগী হৌরকখিবনি, ইনর্জী খুদিংমক্কী সোর্স অসি নুমিৎনি, অমসুং খুদিংমক অসি নুমিৎকী ইনর্জীনা ঙাক্তুনা থম্লিবনি৷ পৃথিবীদগী থৱাই পানবা থোক্লকখিবদগী হৌদুনা, মীওইবা পুম্নমক্কী লাইফ সাইকল, অমসুং মখোয়গী রুতিন অসি নুমিৎ থোকপা অমসুং নুমিৎ তাবদা মরী লৈনৈ৷ মসিগী নেচরেল কন্নেক্ত অসি মখা চত্থরিঙৈ, ঐখোয়গী গৃহ অসি তেক-কাইদনা লৈগনি৷ অদবু মোদর্ন ইরাদা, নুমিৎনা থম্লম্লিবা সাইকল অসি থুগাইদুনা মীওইবনা লানখৎনা চৎনবা হোৎনরি, নেচরেল বেলেন্স থুগাইরি অমসুং মহাক্কী অকোইবগী ফিভমদা চাওনা মাংহন তাকহনখি৷ করিগুম্বা ঐখোয়না মহৌশাগা বেলেন্স ওইবা পুন্সি অমা অমুক হন্না শেমগৎপা ঙম্লবদি, মসিগী লম্বী অসি ঐখোয়গী নুমিৎনা মহাল পীরগনি৷ মীওইবা জাতিগী তুংগী ফিভমবু কন্নবা ঐখোয়না অমুক্কা হন্না নুমিৎতা লোইননা চৎমিন্নগদবনি৷
এক্সিলেন্সীস
চহি অমদা মীওইবা জাতি পুম্নমক্না শিজিন্নরিবা ইনর্জীগী ক্বান্তম, নুমিৎ অসিনা পৃথিবীদা নুমিৎ অমদা হায়রিবা ইনর্জীগী চাং অদু পী৷ নুংথিলগী মতমদা সোলর ইনর্জী ফমবা অমদি ৱেদরনা মখা পোনবা অসি খক্তনি থেংনরিবা চেলেঞ্জ অসি৷ ‘নুমিৎ অমা, মালেম অমা, গ্রিদ অমা’ অসিনা চেলেঞ্জ অসি সোলুসন ওই৷ ৱার্ল্দ-ৱাইদ গ্রিদ অমদগী ফংবা ক্লিন ইনর্জী অসি মতম পুম্নমক্তা মফম খুদিংদা ফংগনি৷ মসিনা স্তোরেজকী তঙাই ফদবা লৈরিবা অদু হন্থহল্লগনি অমদি সোলর প্রোজেক্তশিংগী বাইয়েবিলিতী হেনগৎহল্লগনি৷ মসিগী ক্রেতিব ইনিসিয়েতিব অসিনা কার্বোন ফ্রুতপ্রিন্ত অমদি ইনর্জীগী মমল হন্থহনবতা নত্তনা মসিনা তোঙান তোঙানবা লমদমশিং অমদি লৈবাকশিংগী মরক্তা কোওপরেসন পীনবগী অনৌবা মফম অমসু হাংদোক্লগনি৷ নুমিৎ অমা: মালেম অমা: গ্রিদ অমা অমসুং গ্রীন গ্রিদকী সীনর্জী অসিনা কোহিসিব ওইবা অমসুং অফবা গ্লোবেল গ্রিদ অমা শেমগৎপা ঙমহল্লগনি হায়না ঐনা থাজৈ৷
ঐখোয়গী স্পেস এজেন্সী, ইসরোনা মালেম অসিদা সোলর কল্কুলেতর অমা খুদোল তৌগদৌরি হায়না ঙসি ঐনা ময়ামদসু ফোংদোকপা পাম্মী৷ মসিগী কল্কুলেতর অসি শিজিন্নদুনা, মালেম অসিদা লৈরিবা মফম অমা হেক্তগী সোলর পৱার পোতেন্সিয়েল অদু সেতলাইত দাতাদা বেজ তৌদুনা ওনবা য়াগনি৷ মসিগী এপ্লিকেসন অসি সোলর প্রোজেক্তশিংগী মফম লেপ্পদা কান্নহল্লগনি অমদি ‘নুমিৎ অমা, মালেম অমা, গ্রিদ অমা’সু হেন্না মপাঙ্গল লৈহল্লগনি৷
এক্সিলেন্সীস
অমুক্কা হন্না, আই.এস.এ.বু ঐনা থাগৎচরি, অমদি ঐগী মরুপ বোরিস্না কোওপরেসন পীরকপগীদমক থাগৎচরি৷ অতোপ্পা লৈবাক পুম্বগী লিদরশিংনা থৌরম অসিদা শরুক য়াবিবা অসিগীদমক ঐনা থাগৎ-ৱাহৈ ফোংদোকপা পামজৈ৷
অদোম্বু থাগৎচরি!
******
(Release ID: 1769210)
Visitor Counter : 80
Read this release in:
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
মহাক্কী টুইট পাউজেল অমদা মোদীনা "অদোমনা অৱাং নোংপোক্কী ফজবা ফোতোশিং ইন্সটাগ্রামদা #MagnificentNortheast হায়বা হেসটেগ শিজিন্নদুনা পোস্ট তৌবিউ।
টুইট পাউজেল অমদা মোদীনা "অদোমনা অৱাং নোংপোক্কী ফজবা ফোতোশিং ইন্সটাগ্রামদা #MagnificentNortheast হায়বা হেসটেগ শিজিন্নদুনা পোস্ট তৌবিউ।মদুদগী ঐনা পামজবা খরা ঐগী পেজতা সেয়ার তৌগনি"মদুদগী ঐনা পামজবা ফোতো খরা ঐনা ঐগী পেজতা সেয়ার তৌগনি" হায়না ইরি। পনবা য়াই, থাংজা নুমিত্তা প্রধান মনত্রী নরেন্দ্র মোদী অৱাং নোংপোক্কী রাজ্য অহুম আসাম, অরুনাচল প্রদেস অমসুং ত্রিপুরাগী খোঙচৎতা লাক্কদৌরি।


text:
মন্ত্রীমন্দল
মন্ত্রী মন্দলনা ইন্সতিত্যুত ওফ চার্তর একাউন্তেন্তস ওফ ইন্দিয়া (আই.সি.এ.আই.) অমসুং চেম্বর ওফ ওদিতর্স ওফ দি রিপব্লিক ওফ অজর্বৈজান (সি.এ.এ.আর.)গী মরক্তা থম্নখিবা য়ান-ৱারোল অয়াবা পীখ্রে
Posted On:
08 SEP 2021 2:41PM by PIB Imphal
প্রধান মন্ত্রী, শ্রী নরেন্দ্র মোদীনা থৌবুরেল ওইদুনা ফমখিবা কেন্দ্রগী মন্ত্রী মন্দলনা ইন্সতিত্যুত ওফ চার্তর একাউন্তেন্তস ওফ ইন্দিয়া (আই.সি.এ.আই.) অমসুং চেম্বর ওফ ওদিতর্স ওফ দি রিপব্লিক ওফ অজর্বৈজান (সি.এ.এ.আর.)গী মরক্তা থম্নখিবা য়ানা-ৱারোল অদু শহি পীননবা অয়াবা পীখ্রে
অকুপ্পা মরোলশিং:
দি ইন্সতিত্যুত ওফ চার্তর একাউন্তেন্তস ওফ ইন্দিয়া(আই.সি.এ.আই.) অমসুং দি চেম্বর ওফ ওদিতর্স ওফ দি রিপব্লিক ওফ অজর্বৈজান(সি.এ.এ.আর.)গী মরক্তা য়ানা-ৱারোল শহি পীনবা অসিনা মেম্বর মেনেজমেন্ত, প্রোফেস্নেল ইথিকশিং, তেক্নিকেল রিসর্স, সি.পি.দি., প্রোফেস্নেল একাউন্তেন্সী ত্রেনিং, ওদিৎ ক্বালিতী মোনিতরিং, এদভান্সমেন্ত ওফ একাউন্তিং নোলেজ, প্রোফেস্নেল অমসুং ইন্তিলেকচুএল দিবেলপমেন্তগী এরিয়াশিংদা লৈবাক অনিমক্না কোওপরেসন পীননবা শেম-শাবদা মতেং পাংলগনি৷
ইমপ্লিমেন্তেসন স্ত্রাতিজী অমসুং তার্গেৎশিং:
আই.সি.এ.আই. অমসুং সি.এ.এ.আর. অনিমক্না ওদিৎ, ফাইনান্স অমসুং একাউন্তিং প্রোফেস্নেলশিং ত্রেনিং তৌবগী এরিয়াশিংদা হেন্না কোওপরেসন পীননবা হোৎনরি৷ আই.সি.এ.আই. অমসুং সি.এ.এ.আর.না প্রোফেস্নেল ওর্গনাইজেসনশিংনা ফোংখিবা লাইরিকশিং, মেগাজিনশিং অমসুং অতোপ্পা পব্লিকেসনশিং একচেঞ্জ তৌননবা, মেগাজিনশিং অমসুং পার্তীশিংগী ৱেবসাইতশিংদা ওদিৎ অমসুং একাউন্তিংগী মতাংদা লৈবাক অনিমক্না আর্তিকলশিং ফোংনবা, কন্দক্তিং অমসুং ফাইনান্সিএল কনফরেন্সশিং, সিম্পোজিয়মশিং, রাউন্দ তেবলশিং, ওদিৎ, ফাইনান্স অমসুং একাউন্তিংগী হিরমদা ত্রেনিংশিং পাংথোক্নবা হোৎনরি৷ আই.সি.এ.আই. অমসুং সি.এ.এ.আর.না ব্লোকচেন, স্মার্ত কন্ত্রেক সিস্তেম, ত্রেদিস্নেল একাউন্তিংদগী ক্লাউদ একাউন্তিংদা ওন্থোকপগী ফিল্দদা অনৌবা ইন্নোবেতিব মেথর্দশিংগী এপ্লিকেসনদা নৈননবসু হোৎনরি অমসুং করপ্সন অমসুং মনী লোন্দরিংগী মাইয়োক্তা অমতা ওইনা খুৎশম্নদুনা লান্থেংনমিন্নবসু হোৎনরি৷
ইম্পেক্ত:
আই.সি.এ.আই. মেম্বরশিংনা লৈবাকশিংগী তোঙান তোঙানবা ওর্গনাইজেসনশিংদা ময়াই ওইরপ তৌবা ফমদগী হৌদুনা খ্বাইদগী চাওবা ফমশিং পাইরি অমসুং লৈবাক অমগী মরী লৈনবা ওর্গানাইজেসনশিংগী স্ত্রাতিজীশিং শেম্বগী পোলিসী/ৱারেপ অদুদা চাওবা শাফু পীবা ঙম্মী৷ মসিগী য়ানা ৱারোল অসিনা একাউন্তেন্সীগী ফিল্দদা অনৌবা ইন্নোবেতিব মেথর্দশিং অমসুং তেক্নেলোজীশিং য়াওনা জুরিস্দিক্সন অনিমক্তা খ্বাইদগী ফবা থবকশিং হেন্না তৌহনবদা অমসুং লৌশিং একচেঞ্ঝ তৌবরোমদা হেন্না মীয়েং চংলগনি৷
কান্নবশিং:
আই.সি.এ.আই.না মালেম অসিগী লৈবাক ৪৫গী শহর ৬৯দা মহাক্কী চেপ্তর্স অমসুং রিপ্রজেন্তেতিব ওফিসশিংগী পাক চাওরবা নেতৱার্ক অসিগী খুৎথাংদা লৈবাকশিং অদুদা খ্বাইদগী য়াম্না পাংথোক্নরিবা থবক-থৌরমিং অদু সেয়র তৌদুনা য়াম্না মরু ওইবা থৌদাং অমা লৌননবা হোৎনরি৷ মসিগী মতেংদগী ভারত্তা ফোরেন্দ ইনবেস্মেন্তগী পুক্নিং চিংশিন্নবা অমসুং মখোয়গী সেতঅপ শেমগৎপদা হেন্না থৌনা হাপ্নবা মফম অদুদা পাংথোক্লিবা খ্বাইদগী ফরবা প্রেক্তিসশিং অদু ভারত সরকারনা শিজিন্নবা য়াগনি৷ মসিগী য়ানা ৱারোল অসিগা লোইননা, আই.সি.এ.আই.না একাউন্তেন্সীদা সর্ভিসশিং এক্সপোর্ত তৌদুনা অজর্বৈজানগা অফবা পার্তনরশিপ শেম্বা ঙম্লগনি৷
বেক্তগ্রাউন্দ:
দি ইন্সতিত্যুত ওফ চার্তর একাউন্তেন্তস ওফ ইন্দিয়া(আই.সি.এ.আই.) অসি ভারত্তা চার্তর একাউন্তেন্তশিংগী প্রোফেসন অসি রিগুলেত তৌনবগীদমক ১৯৪৯গী চার্তর একাউন্তেন্তস এক্তকী মখাদা শেমগৎখিবা স্তত্যুতরী বোদী অমনি৷ আই.সি.এ.আই.না এজুকেসন, প্রোফেস্নেল দিবেলপমেন্ত, হাই একাউন্তিং, ওদিতিং অমসুং ইথিকেল স্তেন্দর্দশিং মেন্তিনেন্স তৌবগী ফিল্দদা য়াম্না চাওনা কন্ত্রিব্যুত তৌখ্রে৷ রিপব্লিক ওফ অজর্বৈজানদা ওদিৎকী শিনফম অসি রিগুলেত তৌনবা ২০০৪দা শেমদোকখিবা ১৯৯৪গী লো ওফ ওদিৎ অসিগী মতুং ইন্না রিপব্লিক ওফ অজর্বৈজানগী (সি.এ.এ.আর.)ওদিতরশিংগী চেম্বর অসি লিংখৎখিবনি৷
*****
(Release ID: 1753264)
Visitor Counter : 89
Read this release in:
English
,
Urdu
,
Hindi
,
Marathi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
শেল-থুম মন্ত্রালয়
অত্মনির্ভর ভারত ৩.০গী মিজরশিং শেল থুমগী মন্ত্রীনা লাওথোকখ্রে
অনৌবা স্কিম “অত্ম নির্ভার রোজগার য়োজনা” লোঞ্চ তৌখ্রে
এম.এস.এম.ই.শিং, ব্যুজিনেসশিং, মুদ্রা বোরোৱরশিং অমসুং ইন্দিভিজুয়েলশিংগীদমক ইমর্জেন্সী ক্রেদিৎ লাইন ২০২১গী মার্চ ৩১ ফাওবা শাংদোকখ্রে অমসুং ২০% য়ৌনা অহেনবা ক্রেদিৎ হাপখ্রে
চেমপিয়ন সেক্তর ১০দা লুপা তোকি লাখ ১.৪৬কী প্রদক্সন লিঙ্ক ইন্সেন্তিবকী শেনফম পীখ্রে
পি.এম.অৱাস য়োজনা– আর্বানগীদমক লুপা কোতি ১৮,০০০গী অহেনবা শেনফম কাইথখ্রে
সরকারগী তেন্দরশিংদা আর্নেস্ত দিপোজিৎ মনী অমসুং পর্ফোমেন্স সেক্যুরিতী রেলেক্সেসন তৌবা
দিভেলপরশিং অমসুং হোম বাইয়রশিংগীদমক ইনকম তেক্স রিলিফ ফংহল্লিবা সর্কল রেৎ অমসুং এগ্রিমেন্তগী মরক্তা লৈরিবা দিফরেন্সিয়েল ২০% য়ৌনা হেঙ্গৎহনবা
নেস্নেল ইনভেস্তমেন্ত অমসুং ইনফ্রাস্ত্রকচর ফন্দ(এ.আই.আই.এফ.)গী দেবত প্লেতফোর্মদা লুপা কোতি ৬,০০০কী ইক্যুইতী ইনভেস্তমেন্ত
এগ্রিকলচর সপোর্ত তৌনবা সবসিদাইজ ফর্তিলাইজরশিংগীদমক লুপা কোতি ৬৫,০০০ কাইথখ্রে
পি.এম. গরিব কল্য়ান রোজগর য়োজনগীদমক লুপা কোতি ১০,০০০গী অহেনবা শেনফম পীরি
চাওখৎলক্লিবা লৈবাকশিংদা ইন্দিয়ন দিভেলপমেন্ত অমসুং ইকোনোমিক এসিস্তেন্স স্কিম(আই.দি.ই
Posted On:
12 NOV 2020 6:05PM by PIB Imphal
অত্মনির্ভর ভারত ৩.০গী মখাদা ইকোনোমী অসিদা ভারতকী স্তিমুলস হায়বা অসিদা সরকার অসিগী শরুক অমা ওইনা মরু ওইবা মিজর ১২ ফাইনান্স অমসুং কোর্পোরেত এফিয়র্সকী কেন্দ্রগী মন্ত্রী শ্রীমতি নির্মলা সিথারমননা লাওথোকখ্রে৷ ঙসি লাওথোকখিবা অপুনবা স্তিমুলস অদু লুপ কোতি লাখ ২.৬৫গীনি৷ মফম অসিদা পাংথোকখিবা প্রেস কনফ্রেন্সতা ৱা ঙাংলদুনা শ্রীমতি সিথারমননা অসুম্না ফোংদোকখ্রে, কোবিদ-১৯ লাইনা-লাইচৎ অসিদা লৈবাক অসি মতেং পাংন্নবা ঙসি ফাওবদা সরকার অসিনা অমসুং রিজর্ব বেঙ্ক ওফ ইন্দিয়ানা লাওথোকখিবা অপুনবা স্তিমুলস অদু লুপা কোতি লাখ ২৯.৮৭নি, মসি নেস্নেল জি.দি.পি.গী ১৫% ওই৷ মসিগী মনুংজা জি.দি.পি.গী ৯% ওইবা স্তিমুলস্তি সরকার অসিনা পীখিবনি৷
মখাগী অসি অত্ম নির্ভার ভারত ৩.০গী মখাদা লৈবা মরু ওইবা এনাউন্সমেন্তশিংনি-
১) অত্ম নির্ভার ভারত রোজগর য়োজনা
কোবিদ-১৯ রিকোভরিগী মতমদা থবক ফংহন্নবা অনৌবা স্কিম অমা লোঞ্চ তৌখ্রে৷ ই.পি.এপ.ও. রেজিস্ত্রেসন য়াওদনা ই.পি.এফ.ও.-রেজিস্তর ইস্তাব্লিসমেন্তশিংনা থবক লৌশিল্লবা নত্রগা মমাংদা থবক তোকখ্রবা তারবদি, য়োজনা অসিনা হায়রিবা এমপ্লোইয়ীশিং অদু কান্নবা পীরগনি৷
স্কিম অসিগী মখাদা লৈরিবা বেনিফিস্যিরিশিং/অনৌবা এমপ্লোইয়ীশিং অদু মখাগী অসি ওইগনি:
- থাগী তোলোপ লুপা ১৫,০০০দগী হেন্না তানা ফংদুনা ই.পি.এফ.ও. রেজিস্তর তৌরবা এস্তাব্লিসমেন্তশিংদা নৌনা থবক চংলকপা এমপ্লোইয়ী অমা হেক্তা ওইবা য়াই৷
- কোবিদ লাইনা-লাইচৎ অসিগী ০১.০৩.২০২০দগী ৩০.০৯.২০২০ ফাওবগী মনুংদা থবক্তগী তোকখ্রবশিং অমসুং ০১.১০.২০২০ নুমিৎ অসিদা অমসুং মতুং তারকপদা থবক তৌরিবা থাগী তোলোপ ১৫,০০০দগী হেন্না তানা ফংলিবা ই.পি.এফ.মেম্বরশিং
০১.১০.২০২০ নুমিৎ অসিদা অমসুং মতুং তারকপদা নৌনা খল্লবা এমপ্লোইয়ীশিং অদুগী য়েংলগা মখাগী স্কেল অসিদা চহী অনিগী ওইনা সবসিদী কেন্দ্র সরকারনা ফংহল্লগনি:
- এমপ্লোইয়ী ১০০০ য়ৌনা থবক পীরিবা ইন্সাব্লিসমেন্তশিং: এমপ্লোইয়ীগী কনত্রিব্যুসনশিং(তোলোপ্কী ১২%) অমসুং এমপ্লোইয়রগী কনত্রিব্যুসনশিং(তোলোপ্কী ১২%) পুন্না তোলোপ্কী ২৪%
- এমপ্লোইয়ী ১০০০ হেন্না থবক পীরিবা ইন্সাব্লিসমেন্তশিং: এমপ্লোইয়ীগী ই.পি.এফ. কনত্রিব্যুসনশিং(ই.পি.এফ. তোলোপ্কী ১২% খক্তমক)
স্কিম অসি ২০২০গী ওক্তোবরগী তাং ১দগী ইফেক্তিব ওইরগনি অমসুং ২০২১গী জুন ৩০ ফাওবা ওপরেস্নেল তৌরগনি৷ অতোপ্পা অখন্নবা ইলিজিবিলিতী ক্রাইতরিয়া থেংনরগনি অমসুং নৌনা চংলক্লিবা এণপ্লোইয়ীশিংগী য়েংলগা চহী অনিগী ওইনা কেন্দ্র সরকার অসিনা সবসিদী পীরগনি৷
২) এম.এস.এম.ই.শিং, ব্যুজিনেসশিং, মুদ্রা বোরোৱরশিং অমসুং ইন্দিভিজুয়েলশিংগীদমক(ব্যুজিনেস্কী মরমদা পীবা লোনশিং) ইমর্জেন্সী ক্রেদিৎ লাইন গরেন্তী স্কিম ২০২১গী মার্চ ৩১ ফাওবা শাংদোকখ্রে৷
হেল্থকেয়র সেক্তরগীদমক ক্রেদিৎ গরেন্তী সপোর্ত স্কিম ই.সি.এল.জি.এস. ২.০ অমা লোঞ্চ তৌগদৌরি৷ এন্তিতীশিংনা প্রিন্সিপাল রিপেমেন্তদা চহী ১গী মোরাতোরিয়ম য়াওনা চহী মঙাগী তেনর অমগা লোইননা অউতস্তেন্দিং ক্রেদিৎকী ২০% য়ৌনা অহেনবা ক্রেদিৎ ফংলগনি৷ মসিগী স্কিম অসি ৩১.৩.২০২১ ফাওবা ফংলগনি৷
৩) চেমপিয়ন সেক্তর ১০দা লুপা কোতি লাখ ১.৪৬কী প্রদক্সন লিঙ্ক ইন্সেন্তিব
দোমেস্তিক মেনুফেকচরিংদা লৈরিবা অহেনবা তান্নবা অসিদা হেন্না মতেং পাংন্নবা প্রদক্সন লিঙ্ক স্কিমগী মখাদা অহেনবা চেমপিয়ন সেক্তর ১০ মনুং চল্লগনি৷ মসিনা ইকোনোমী, ইনভেস্তমেন্ত, এক্সপোর্তশিং অমসুং থবক ফংহনবদা চাওনা মতেং পাংলগনি৷ মথংগী চহী মঙা অসিগীদমক তোঙান তোঙানবা সেক্তরশিং অসিদা লুপা কোতি লাখ ১.৫রোমগী অপুনবা শেনফম অমা কাইথখ্রে৷ সেক্তর তরা অদুদি- এদভান্স সেল ক্রেমিস্ত্রী বেত্তরী, ইলেক্ত্রোনিক/তেক্নোলোজী প্রদক্তশিং, ওতোমোবাইল অমসুং ওতো কমপোনেন্তশিং, ফার্মক্যুতিকেল দ্রগশিং, তেলিকোম অমসুং নেতৱর্কিং প্রদক্তশিং, ফুদ প্রদক্তশিং, হাই ইফিসিয়েন্সী সোলর পি.ভি. মোদ্যুলশিং, হ্বাইত গুদস(এ.সি.শিং অমসুং এল.ই.দি.) অমসুং স্পিসিয়েতী স্তিল৷
৪) পি.এম. অৱাস য়োজনা- আর্বানগীদমক লুপা কোতি ১৮,০০০গী অহেনবা শেনফম কাইথখ্রে
চহী অসিদা পি.এম.এ.ৱাই.-আর্বানগীদমক লুপা কোতি ৮০০০হেন্না মাংজৌননা কাইথখ্রবা মতুং অসিদা লুপা কোতি ১৮০০০গী শেনফম কাইথরগনি৷ মসিনা য়ুম লাখ ১৮ লোইশিনবদা, মীওই লাখ ৭৮হেন্না থবক ফংহনবদা অমসুং স্তিল অমসুং সিমেন্ত পুথোকপা অমসুং য়েনবা অসিদা মতেং পাংদুনা ইকোনোমী ওসি হেন্না ফগৎহল্লগনি৷
৫) কন্সত্রক্সন অমসুং ইফ্রাস্ত্রকচরগী সপোর্ত – সরকারগী তেন্দরশিংদা আর্নেস্ত দিপোজিৎ মনী অমসুং পর্ফোমেন্স সেক্যুরিতী রেলেক্সেসন তৌবা
কন্ত্রেতরশিংনা ব্যুজিনেস তৌবদা লাইননবা অমসুং শাফনবা কন্ত্রেকশিংদা লৈরিবা পর্ফোমেন্স সেক্যুরিতী অদু ৫-১০%দগী ৩%দা হন্থরকখ্রে৷ মসি হৌজিক লৈরিবা কন্ত্রেকশিং অমসুং পব্লিক সেক্তর এন্তরপ্রাইজেসশিংদসু লৈরগনি৷ তেন্দরশিংগী ই.এম.দি. অদু বিদ সেক্যুরিতী দিক্লারেসননা মহুৎ শিল্লগনি৷ জেনেরেল ফাইনান্সিয়েল রুলশিং অসিদা রেলেক্সেসন থম্বা অসি ২০২১গী দিসেম্বর ৩১ ফাওবা চৎনরগনি৷
৬) দিভেলপরশিং অমসুং হোম বাইয়রশিংগীদমক ইনকম তেক্স কমথোকপা
রিয়েল স্তেত ইনকম তেক্সতা আই.তি.এক্তকী সেক্সন ৪৩ সি.এ.গী মখাদা সর্কল রেত অমসুং এগ্রিমেন্ত অনিগী মরক্তা লৈরিবা দিফরেন্সিয়েল অদু ১০% ২০%দা হেঙ্গৎলকখ্রে৷ মসি রেসিদেন্তেল য়ুনিৎশিং লুপা কোতি ২ ফাওবা য়োন্নবনি
(স্কিম অসি হৌদোরকপা নুমিৎ অদুদগী ২০২১গী জুন ২০২১গী জুন ৩০ ফাওবা)৷ হায়রিবা মতম অসিগীদমক আই.তি. এক্তকী সেক্সন ৫৬(২)(x) গী মখাদা হায়রিবা য়ুনিৎশিং অসি লৈরিবা মীওইশিংদা ২০% রিলিফ ফংলগনি৷ য়ুমশিং লৈননবা মিদল ক্লাসশিংদা ইনকম তেক্স রিলিফ অসিনা ইন্সেন্তিবশিং ফংহল্লি৷
৭) ইফ্রা দেবত ফাইনান্সিংগীদমক প্লেতফোর্ম
নেস্নেল ইনভেস্তমেন্ত অমসুং ইনফ্রাস্ত্রকচর ফন্দ(এন.আই.আই.এফ.)গী দেবত প্লেতফোরমদা সরকার অসিনা লুপা কোতি ৬,০০০কী ইক্যুইতী ইনভেস্তমেন্ত লৌরগনি অমসুং মসিনা ২০২৫ ফাওবগী মনুংদা ইনফ্রাস্ত্রকচর প্রোজেক্তশিংগীদমক লুপা কোতি লাখ ১.১গী শেল থাদদুনা এন.আই.আই.এফ.পু মতেং পাংলগনি৷
৮)এগ্রিকল্চর সপোর্ত তৌবা: সবসিদাইজ ফর্তিলাইজরশিংগীদমক লুপা কোতি ৬৫,০০০
ফর্তিলাইজর শিজিন্নবা অসি কা হেন্না হেঙ্গৎলকপা অসিনা মরম ওইরগা লাক্কদৌরিবা ক্রোপ সিজন অসিদা লৌমীশিংদা মতম চানা হারগী সপ্লোই হেন্না ফংহন্নবা লুপা কোতি ৬৫,০০০ কাইথদৌরি৷
৯ খুঙ্গংগী লমদা হেন্না থবক ফংহন্নবা:
পি.এম. গরিব কল্য়ান রোজগর য়োজনগীদমক লুপা কোতি ১০,০০০গী অহেনবা শেনফম পীরি৷ মসিনা খুঙ্গংগী শেন-থুম হেন্না ফগৎহনবদা মতেং পাংলগনি৷
১০) প্রোজেক্ত এক্সপোর্তশিং হেন্না চাওখৎহনবা
ইন্দিয়ন দিভেলপমেন্ত অমসুং ইকোনোমিক এসিস্তেন্স স্কিম(আই.দি.ই.এ.এস.স্কিম)গী মখাদা প্রোজেক্ত এক্সপোর্তশিং য়োকখৎননবগীদমক ই.এক্স.আই.এম. বেঙ্কদা লুপা কোতি ৩০০০গী শেনফম পীখ্রে৷ মসিনা ক্রেদিৎ দিভেলপমেন্ত এসিস্তেন্ত এক্তিবিতীশিংগী লাইনশিং লাইহনবদা অমসুং ভারততগী এক্সপোর্ত তৌবা অসি হেন্না য়োকখৎতুনা ই.এক্স.আই.এম. বেঙ্কবু মতেং পাংলগনি
১১) কেপিতেল অমসুং ইন্দস্ত্রিয়েল স্তিমুলস
দোমেস্তিক দিফেন্স ইক্যুইপমেন্ত, ইন্দস্ত্রিয়েল ইনফ্রাস্ত্রকচর অমসুং গ্রীন ইনর্জীদা কেপিতেল অমসুং ইন্দস্ত্রীয়েল এক্সপেন্দিচরগীদমক লুপা কোতি ১০,২০০গী অহেনবা বদজেৎ স্তিমুলস পীরগনি৷
১২) কোবিদ ভেক্সিনগীদমক আর. অমসুং দি.
ইন্দিয়ন কোবিদ ভেক্সিনগী রিসর্চ অমসুং দিভেলপমেন্তগীদমক বাইওতেক্নোলোজী দিপার্তমেন্তদা লুপা কোতি ৯০০ থাদরি৷
*****
(Release ID: 1672585)
Visitor Counter : 115
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada